
"Janas Bretkūnas. 

Bretkūnas yra gimęs Bambluose, Tepliavos ap- 
„skrityj. Mokės Karaliaučiuje valdžios lėšomis. Užbaigęs 
mokslą, buvo paskirtas 1563 m. Labguvoj kunigu ir 
buvo ten iki 1587 m. Iš čia tapė pavadintas kunigu 
Karaliaučiun ir kunigavo ten iki savo mirties. Mirė 
1602 m. spalių mėn. 

Bretkūnas buvo pirmasis kunigas, kurs Labguvoj 
lietuviams pamokslus be vertėjų sakęs. Šiaip skaity- 


1okąs Žmogus, iš šalia stovinčios sakyklos versdavo 


r per vertėjus buvo pamokslai lietuviams sakomi, 
a negalėjo jie lietuvių patenkinti. Todel kunigaikštis 
Jurgis Friedrichas, išleistame rašte, Tilžėje, 1578 m. 
usio 6 d., sako ištyręs, jog Ragainės ir Tilžės apskri- 
) j daug kuršių ir lietuvininkų. esą didi deivių arba 
abų garbintojai, atlanką gojus, aukoją iš vaško pa- 
arytus paveikslus, nešvenčią šventadienių, kiti einą 
"į žemaičių bažnyčias ir ten sulig popiežiško būdo ir 
pajunkimo duodą aliejum teptisi ir venčiavotisi. O 
ant lietuvius prie Lutėriaus mokslo prilaikius, įsakė 
"kunigaikštis tik paskirtas bažnyčias telankyti ir ten 
„skelbiamą krikščionišką įstatymą pildyti... 
Bet gryžkim prie Bretkūno. Jis užima lietuvių 
tijoj labai žymią vietą. Pirmiejie jo raštai pasirodė 
1589 m. Buvo tai: a) Pirmasis atskiras lietuvių gies- 
ni rinkinėlis „„(Giesmes Duchaunos“, kurias tūli ku- 
ligai sutaisę buvo, b) „Kancionalas“ t. y. liturgios 
esmės su gaidomis, c) „,Kollectas alba paspalitas 
P 1 kafdas prastasu Nedeliasu ir didzosu Schwentesu, per 
1 2 šsus maetus Hercegisteie Prusu giedamas“, d) „Pa- 
| : ra phrasis““. Šis pastarasis raštelis buvo Mažvydžio su- 
| taisytas. Tada 1591 m. išėjo Bretkūno sutaisyta „Po- 
* įstilla“, t. y. trumpas evangelijų išguldymas arba šven- 
"įti dienių pamokslai. 


avo iš sakyklos keletą sakinių vokiškai, ir lietuviškai | 


igo vokiškai sakytus žodžius lietuviškai. Tačiau 


ių 

Didžiausias Bretkūno darbas — tai Šventojo Rašto: 
išvertimas lietuvių kalbon. Bet šitas jo darbas liko. 
neišspausdintas. Rankraštį atpirko kunigaikštis Jurgis 
Friedrichas ir jis tebeguli dar rankraščiuose Karaliau- į 
čiaus universitatės knygyne. tas 

Bretkūnas, sulig profesoriaus d-ro Rėzos ištarimo “ 
— tai lietuvių Lutėrius. Lutėrius vokiečiams Šventąjį“ 
Raštą versdamas rado du, nors ir netobūlu, vokišku 
vertimu, bet mūsų Bretkūnas nieko nerado. Jis tu- 
rėjo pats plėšinį plėšti ir visas kalbos sunkenyb'ės 
pašalinti, nes tuokart nebuvo dar nei lietuviško kalba- 
mokslio nei žodyno. Jis vertė Šventąjį Raštą iš graikų“ 
kalba rašyto originalo. ART 

Pavyzdys Bretkūno vertimo. p ž 

1. Mos. 2, 7—9, 

Ir ponas diewas dare szmogu isch gi | 
dulku szemes, ir ikwiepe iam giwa dwasse, 
ing nasi. Ir schitaipo tapa szmogus giwa 
dusche. 

Ir padare ponas diewas szardi ing Eden, 
ant usztekeymo ir ing ta inteya szmogu, 
kuri buwa padarens. 

Ir diewas ponas dawe aukti isch sze- 
mes wissokius medzius graszus iweizdeti 
ir gierus walgiti, ir medi gimenima widdui 
Szardzio ir Medi paszinties giero ir pikto. 
Sakoma, jog Bretkūnas esąs ir istorišką raštelį 

„Historia rerum Prussicarum““ parašęs. 


+ 


das 


Mūsų rašytojai septynioliktame 

šimtmetyj. 

Šiame šimtmetyj lietuvių raštijos dirvoj darbuo- 
jasi daugiausia vokiečiai. Matyt, tų laikų sąlygos pa- 
kenkė patiems lietuviams savo tautos labui dirbti. Tū- 
la laiką (1618—1648 m.) siautė Prūsijoj 30-metinis 
karas, kurs be abejojimo skaudžiai atsiliepė į Mažo- 
sios Lietuvos lietuvių-baudžiauninkų sielą. Karo audrai 
praūžus, valdžia nelabai bus norėjusi, kad lietuviai 
greta vokiečių atsistotų. Juk sulig valdžios paliepimo 
1681 m. gruodžio 5 d. buvo lietuviams draudžiama 
vienokį užmokesnį su vokiečiais imti ir vienokius rū- 
bus su vokiečiais nešioti. Valdžiai rūpėjo, kad lietu- 
viai tikyboj būtų pamokinami, bet kas tikybą mokino, 
tai vis tiek. Todel kunigai vokiečiai, norėdami savo 
tikybiškas pareigas tarp lietuvių pildyti, buvo priversti 
lietuviams knygas rašyti. Daugiausia jie tvėrės už 
giesmių sutaisymo. Visus giesmininkus surašyti, už- 
imtų perdaug vietos. Paminėsim tik žymesniuosius. 


Lazarus Sengštokas. 

Sengštokas (vok. Sengstock) gimė Lūbecke penkta- 
dienyj prieš šv. Martyną 1562 m. Pradinį mokslą 
gavo gimtinės mieste, aukštesnįjį — Rygoj, Danskoj 
ir Karaliaučiuje. Mokslus užbaigęs liko 1587 m. pa- 
skirtas diakonu, o 1588 m. kunigu  Verdainėj, kuni- 
gavo ten nuo 1588—1590 m. Tada 1590 m.. išėjo 
diakonu Rusnėn, 1595 m. tapė paskirtas kunigu ten- 
pat ir išbuvo iki 1598 m. 1598 m. sausio 12 d. 
pastojo kunigu Klaipėdos lietuvių bažnyčioj. Galiausiai 
1604 m. tapė pavadintas kunigu Šv. Elzbietos bažny- 
čios Karaliaučiuje. Ten ir mirė 1621 m. vasario 28 d. 

“ Sengštokas patobūlino ir išleido 1612 m. antrą 


"kartą Vilenčiaus sutaisytą ,,„Rankvedį“ ir Evangė- 


lijas su apaštališkais laiškais. Be to išleido didesnį 

giesmių rinkinėlį: „„Giesmes Chrikstzionischkos ir Du- 
chaunischkos.“* 


Jonas Rėza. 

Rėza (vok. Rhesa) gimė Tilžėj 1576 m. gegužio 
25 d. Jo tėvas, Matas Rėza, buvo čiapat rektoriu. 
Jonas ėjo aukštuosius mokslus Karaliaučiaus univer- 
sitatėj. Juos užbaigęs buvo Tilžėn pavadintas baž- 
nytiniu mokytoju (kantoriumi). Tada 1600 m. tapė 
paskirtas kunigu Tolminkiemiuose. Iš ten buvo 1621 m., 
mirus Sengštokui, jo vieton kunigu pavadintas Kara- 
liaučiun. Ten išbuvo iki savo mirties. Mirė 16290 m. 
rugpiūčio 30 d. užsikrėtęs maro liga. 

Rėza parūpino mums 1625 m. Dovydo psalmus. Jis 
paėmė juos iš Bretkūno rankraščio ir tada, sulygin- 
damas su Lutėriaus vokišku vertimu, priruošė spaudon. 
Sitie psalmai tapė valdžios lėšomis kartu dviejose kal- 
bose išleisti. Jų užvardis toks: „„Der Psalter Davids 
Deutsch vnd Littawisch. — Psalteras Dowido W'o- 
kischkai Bei Lietuwischkai.““ 


Dangelas Kleinas. 

Kleinas (vok. Klein) gimė Tilžėj 1610 m. Mokės 
Karaliaučiaus universitatėj ir gavo 1636 m. philoso- 
phijos magistro laipsnį. 1637 m. buvo pavadintas 
kunigu lietuvių bažnyčios Tilžėj ir kunigavo ten iki 
savo mirties. Mirė 1666 m. lapkričio 28 d. 

Kleino lietuviškas rašymo darbas labai žymus. Tais 
laikais mokės lietuvių kunigais beveik vieni vokiečiai, 
bet ne esant jokio lietuviško kalbamokslio, nebuvo jiems 
kuo lietuvių kalbos tobūlai išmokti. Kleinas apsiėmė 
tą spragą atpildyti. 1653 m. išleido jis Mažojoj Lie- 
tuvoi pirmąjį lietuvių kalbamokslį, o 1654 m. išėjo jo 
surengtas trumpas ir suprantamas lietuvių kalbai pra- 
„mokti vadovėlis. Jis savo kalbamoksliais nevien vo- 
kiečius lietuvių kalbos pamokino, bet ir padėjo pamatą 

vienodumui mūsų rašomosios kalbos. Jis taikinos prie 
lenkiškos rašybos, bet lietuvių kalbai jo įvestoji rašyba 
labiau pritiko, negu ligtol vartotoji senoji rašyba. 
Svarbus Kleino rašto darbų paminklas yra ir jo 
1666 m. išleistosios „Naujos Giesmjųu Knygos“ ir 
„Maldų Knygelės“. Šitos „„Maldų Knygelės“ — tai 
pirmutinis lietuvių kalba rinkinėlis, kuris dar šiandien 
Mažojoj Lietuvoj tebevartojamas. Kleino sutaisytosios 
„Naujos Giesmju Knygos“ susilaukė tarp Lietuvos ku- 
nigų didį prieštaravimą, nes jiems netiko, kad jis tūlas 
senas giesmes „pagerino“. Jų išleidimas tapė trikdi- 
namas ir tik jo mirties metuose iš spaudos teišėjo. 
Kleinas buvo nevien rašytojis, bet ir giesmininkas. 
Jis apie 40 giesmių iš vokiečių kalbos lietuviškai išvertė. 


Kristupas Sapūnas. 

Sapūnas gimė 1589 m. Didžiuosiuose Rudupė- 
nuose, kurie vėliau Encūnais vadinami tapė. Mokslus 
užbaigęs buvo jis 1612 m. paskirtas kunigu Encūnuosna 
ir išbuvo ten iki savo mirties (1650 m.). Jis parašė 


trumpą lietuvišką kalbamokslį ir peržiūrėjo su kitais 


kunigais Rėzos sutaisytą „Psalterą Dowido“. Buvo 
dar ir „„Nomenclatorą“ arba žodynėlį spaudan pri- 
ruošęs ir jo išspausdinimui 1651 m. iš Karaliaučiaus 
philosophiškojo fakulteto leidimą gavęs. Bet šis vei- 
kalas liko neišspausdintas. 


Teophilas Šulcas. 


Šulcas (vok. Schulz) buvo 1650 m. įšvęstas kunigu 
Išdagose, o 1662 m. buvo iš ten pavadintas kunigu 
Katnavon. Ten išbuvo iki savo mirties (1673 m.). 

Šulcas išleido 1673 m. Sapūno parašytąjį kalba- 
mokslį. Be to ir pats kalbamokslį ir žodyną rašė, tačiau 
abu veikalėliu liko neužbaigtu. 

Jonas Hustėliūs, 


Hurtelius buvo, kaip G. Ostermeyeris spėja, Ra- 
gainės vokiškosios parapijos kunigo sūnus. Pastojo 
lietuviškosios parapijos kunigu čia pat 1635 m. ir mirė 
ten 1666 m. Jis vertė lietuviškas giesmes ir rašė 
Šventojo Rašto skaitymėlius ir žodynėlį. Be to per- 
žiurėjo Kleino kalbamokslį. 


Jonas Rikovius. 


Rikovius gimė Salavoj 1652 m. Mokės Kara- 
liaučiaus universitatėj ir gavo 1676 m. magistro laipsnį. 
1681 m. buvo jis paskirtas kunigu Norkituosna, o 
1695 m. — Vėliavon. Mirė 1703 m. Jis taip pat vertė 
lietuviams giesmes ir peržiūrėjo Kleino sutaisytųjų 
„Giesmių Knygų“ antrąjį leidimą. 


Milkioras Švobas. 


Švobas (vok. Schwaben) buvo paskirtas 1650 m. 
kunigu Valterkiemiuosna ir mirė ten 1663 m. Jis. 
išvertė apie 30 lietuviškų giesmių. Gottfriedas Oster- 
meyeris rašo, kad platesnių žinių apie jo gyvenimą nesą 
galima susekti, nes laike karų esąs Valterkiemių baž- 
nyčios archivas neprietelių sudegintas ir tokiu būdu 
visos žinios apie jį dingusios. 


Jokūbas Perkūnas. 


Perkūnas gimė Išdagose 1665 m. vasario 3 d. 
Buvo kunigu: 1685—1690 m. — Išdagose; 1690 iki 
1707 m. — Valterkiemiuose. Iš Valterkiemių tapė 
1707 m. pavadintas vyskupu Įsrutėj. Ten išbuvo iki 
savo mirties. Mirė 1711 m. kovo 12 d. Jis ir prisi- 
dėjo prie lietuviškų giesmių pagaminimo. Bet jo po- 
etiška dovana, sulig G. Ostermeyerio išsitarimo, bu- 
vusi menka. 


si 4 


Jurgis Skrodzkis. 

"Skrodzkis gimė Gilgenburge 1635 m. balandžio 
6 d Mokslus užbaigęs "buvo paškirtas rektoriu į 
Friedlandą. Iš ten pavadintas tapė 1662 m. lenkų 
kunigu -Šv. Nikalojaus bažnyčios Karaliaučiun. Ten 
ir mirė 1682 m. vasario 28 d. Jis skaitomas ver- 
tėju lietuvių reformatų Šventojo Rašto, kurs 1660 m. 
Londone spausdinamas buvo. 


Ernstas Dycelius. 

„Dycelius (vok. Diezelius) gimė 1629 m. kovo 13 d. 
Fischhauseno vyskupijoj. Mokslus užbaigęs buvo pa-. 
„skirtas kunigu 1659 m. Katnavon, 1661 m, Nibudžiuos- 
na, 1664 m. Valterkiemiuosna. Ten ir mirė 1692 m. 
Buvo to laiko geriausias lietuvių giesmininkas. Iš- 
vertė iš vokiečių kalbos 7 giesmes, o pats sueiliavo 
2 giesmi. | 

Friedrichas Pretorius. 
Pretorius (vok. Pratorius), vadinamas „Senasis“ 
gimė 1624 m. gegužio 20 d. Buvo Žiliuose kunigu 
1646—1695 m. Ten ir mirė 1695 m. vasario 27 d. 
Jis ruošė lietuviškas giesmes ir rašė katechistiškas pa- 
mokas, Šventojo Rašto skaitymėlius ir žodynėlį. 


"Matas Pretorius. 
Matas Pretorius gimė apie 1635 m. Klaipėdoj.*) 
Jo tėvas, Kristupas Pretorius, buvo lutėriškas vysku- 
"pas. Pretorių šeima vadinos pirma Schulz, bet vėliau 
prisidėjo lotinišką pravardę Pratorius. Matas ėjo auk- 
"štesniuosius mokslus Rostoke ir Karaliaučiuje. 1661 m 
gavo jis Rostoke philozophijos magistro laipsnį. Tada 


*) Dr. William Pierson: „Matthūus Pratorius' Deliciae Prus- 
"sicae oder PreuBische Schaubūhne“ (prakalboj) ir Johannes 
Sembritzki: „Geschichte der Kūnigl. PreuB. See- und Handels- 
stadt Memel“, pusl. 168, 

sugryžo Klaipėdon ir buvo paskirtas pavaduotoju ku- 
nigo Jono Lehmano ir vėliau savo tėvo. 1664 m. 
tapė pavadintas kunigu Nibudžiuosna prie Gumbinės. 
1671 m. rados tarp jo ir konsistorijos del asmeniškų 
priežasčių nesutarimas. Jo duktė buvo iš berno neščia 
pastojusi, už tai jis ją smarkiai baudė, bet duktė tokio. 
pažeminimo pakelti negalėdama, kluone pasikorė. Be 
to pradėjo Pretorius katalikų pusėn linkti, per ką 
labiau į konsistorijos nemalonę puolė. Tada atsisakė 
jis 1685 m. nuo kunigavimo, priėmė Romos katalikų 
tikybą ir apsigyveno Olivos vienuolyne (šalia 
„ Danskos). 1688 m. tapė jis paskirtas katalikų kunigu 
Strasburge (Vakarų Prūsuose), tada Prūsų Stargarde, 
galiau klebonu  W'eiherstadte  (Kašubuose). = Mirė 
1707 m. 

Būdamas lutėrišku kunigu, suruošė Pretorius ke- 
lioliką lietuviškų giesmių, kurios bemaž visos iš vo- 
kiečių kalbos verstos yra. Be to parašė jis apie lietu- 
vius istorišką raštelį ,„„Deliciae Prussicae““.  Raštelis 
susideda iš aštuonioliką atskirų knygelių. Bet kadangi 
jis šiame raštelyj ir ištraukas iš kitų rašytojų raštų 
patalpino, tai pakenkė jis savo rašteliui, nes patilpu- 
sios ištraukos buvo abejotinos tiesos ir nerado tarp 
mokslininkų pritarimo. Del to ir jo raštelis liko neiš- 
spaustas. Jis dabar guli Karaliaučiuje provincijos ar- 
chive. Ištraukas iš šito raštelio 1871 m. išleido prof. 
D-ras William Piersonas. 

Šalia to parašė Pretorius dar tūlus kitus raštelius. 
1685 m. išėjo jo raštelis „„Tuba Pacis“, kuriame evan- 
gėliškiesiems patariama popiežiaus globon sugryžti. 
1688 m. išėjo „Scutum Regium, Orbis Gothicus“ ir 
1691 m. „Mars Gothicus“. Pastaruosiuose rašteliuose 
bandoma lenkų praeitį iškelti. Už atsidavimą lenkams 
gavo jis karališko lenkiško istorijos rašytojo ir sekrėto- 
rio vardą. 

Mūsų raštijos ir kalbos mylėtojai . 

aštuonioliktame šimtmetyje. 

Šiame šimtmetyj Mažosios Lietuvos inteligentų 
skaičius žymiai padidėjo. 1744 m. rugpiūčio mėn. 
buvo Karaliaučiaus universitatėje 62 lietuviu studentu. 
Iš jų pastojo gers skaičius lietuvių. rašytojų ir mūsų 
raštija. galėjo sparčiai augti. Buvo bandoma ir pasau- 
linę lietuvių raštiją kurti. Kunigas Jonas Šulcas išvertė 
ir išleido 1706 m. Aizopo pasakas. Kunigas Duonelaitis 
pagamino mūsų tautai labai žymų poemą. Bet šiame 
šimtmetyj norima jau tautiškąjį lietuvių gyvastį apma- 
rinti: norima pradėti juos vokietinti. Prūsų karaliai vis 
dar rūpinas lietuvių dvasinės raštijos leidimu, bet tai 
labiau savo naudai, ne lietuvių švietimui. Jų tikslas 
buvo lietuvius savo politikai nuolankiais išlaikyti. Šiaip 
buvo lietuvis jiems lygios verčios su keturkojais sutvė- 
rimais. Toktai patikrina karaliaus Friedricho Didžiojo 
raštas, kurį jis rašė 1739 m. rugpiūčio 8 d. iš Trakėnų 
karališkosios arklidės į vokiečių rašytojį Jordaną*): 
Jei Jūs būtumėt šičia — taigi jei Jūs būtumėt čia, 
aš duočiau Jums pasirinkti tarp gražiausios lietuvių 
mergaitės ir gražiausios mano išaugintos kumelaitės. 
Nesupykit už tai, gerbiamasis, nes čionykštė mergaitė 
skiriasi nuo kumelaitės tik tuo, kad pirmoji tur dvi 
koji, o pastaroji keturias.“ 

Bet lietuvių rašytojai turėjo kitokią nuomonę apie 
lietuvius. Jie norėjo lietuvius statyti ant vieno laipsnio 
su kitų tautų žmonėmis. Prisižiūrėję šio šimtmečio lie- 
tuvių rašytojus arčiau, mes rasim tarp jų tikrų tėvynės 
ir kilnių mūsų kalbos mylėtojų. 


Friedrichas Sigismundas Šustėrius. 
Šusterius gimė 1671 m. ir mokės Karaliaučiaus 
universitatėj valdžios lėšomis. Mokslus užbaigęs buvo 


*) Dr. Fr. Tetzner „Die Slaven in Deutschland“, pūsl. 52 

1701 m. paskirtas kunigu Budviečiuose (Ragainės 
apskr.) ir kunigavo ten ligi savo mirties. Mirė 1750 m. 
sausio 21 d. Dar studentu būdamas Šusterius jau 
prisidėjo prie mūsų raštijos gaminimo. Jis buvo bendra- 
darbis 1701 m. išleistojo Naujojo Įstatymo vertimo 
it parašė lietuvišką prakalbą. Jis rašė ir lietuviškas 
giesmes ir peržiūrėjo 1705 m. leidžiamąją Kleino ,„Gies- 
mių Knygų“ trečiąjį leidimą. . 


Gabrielius Engelis. 

Engelis (vok. Engel) gimė Tilžėj 1685 m. kovo 
5. .d. Mokslus užbaigęs buvo 1710 m. pavasarį pava- 
dintas kunigu Tolminkiemiuosna, 0 rudenį tų pačių 
metų Mielkiemiuosna. Iš ten nuėjo 1711 m. kunigu 
į Žilius, kur išbuvo lig 1731 m., tada tapė į Prūsiškąją, 
Kretingą nukeltas,, kur lig savo mirties išbuvo. Mirė 
1761 m. kovo 10 d. Kretingoj bekunigaudamas nu- 
sipirko jis 1746 m. ūkį Medikiuose ir per tai savo 
dvasinį pavadinimą kiek apleido.*) 

Engelis yra pasižymėjęs lietuvių kalbos mylėtoju 
ir pirmuoju kovotoju prieš suvokietinimą. Užsimanius 
karaliui Friedrich Vilhelmui I mokslą ir mokyklas su- 
tvarkyti, idant liaudis daugiau supratimą apie tikybą 
įgytų, padavė jis sumanytąjį savo darbą į konsistorijos 
patarėjo H. Lysiaus rankas. 1718 m. atvažiavo Lysius 
į Lietuvą ir tvėrės už jam priskirto darbo. Tarp kita- 
ko norėjo jis įvesti visoms mokykloms vienokią mokslo 
tvarką. Tačiau Lietuvos kunigai sužinojo, kad Lysius 
šalia mokslo dalykų turi ir vokietinimo planus, nes jis 
norėjo visus Prūsuose gyvenančių nevokiečių kūdikius 
suvokietinti. Tiems planams pradėjo Lietuvos kunigai . 
priešintis. Šitų Lysiui priešingųjų Lietuvos kunigų prie- 
šakyj atsistojo kunigas Engelis. Atsilankius 1721 m. 


*) Johannes Sembritzki: „Geschichte des Kreises Memel“ , 
pusl. 107. 

karaliui Lietuvoje, pranešė Engelis jam apie Lysiaus 
„sumanymus ir Lietuvos kunigų pasipriešinimą.  Ne- 
trukus tapė Lysius nuo jam pavesto darbo paliuosuo-+ 
tas ir jo vietoj paskyrė karalius kun. Engelį, kurs 
lig 1728 m. Lietuvos mokyklų sutvarkymo darbą, pra- 
džioje su kitais, galiau vienas, vedė. Engelis užmanė 
„kiekvienoj lietuviškoj parapijoj po 10 mokyklų įtaisyti. 
Jis, matyt, turėjo aiškų supratimą, jog mokykla nėra 
taisoma kūdikio prigimtosios kalbos naikinimui, tik 
jo švietimui. ' 


D-ras Jonas Jokūbas Kvandtas. 

Kvandtas (vok. Guandt) gimė Karaliaučiuje 1686 
m. kovo 27 d. Pirma mokės tėviškės mieste, tada 
persikėlė kitosna mokyklosna. 1707 m. gavo Leipcige 
philosophijos magistro, o 1715 m. Rostoke — teo- 
logijos daktaro laipsnį. 1716 m. pastojo jis profe- 
soriu, 1717 m. tapė paskirtas kunigu Karaliaučiuje, 
1721 m. generalsuperintendentu, 1732 m. pastojo teo- 
Jogijos pirmuoju profesoriu, 1734 m. gavo dar vyriau- 
siojo bažnyčios patarėjo vardą. Mirė 1772 m. sau- 
sio 17. d. 

Kvandtas ypatišku pasišventimu mūsų raštija pa- 
sirūpino. Jam buvo 1721—1722 m. bendrai su kunigu 
Engeliu ir konsistorijos patarėju Sahme pavesta Lietu- 
vos mokyklų sutvarkymas. Atsilankęs Lietuvoj matė 
jis ko lietuviams trūksta. Pats lietuviškai nemokėda- 
mas, ragino tačiau iš visos širdies lietuviškai mokančius 
kunigus lietuviško darbo imties. Jo rūpesniu susilaukė 
lietuviai 1735 m. visą „„Šventąji Raštą“. Taip pat parū- 
pino jis „Evangelijų Išguldymus“, „Šventojo Rašto 
Nusidavimus“ ir tt. Kiekvienoj jo užmanymu išleistoj 
lietuviškoj knygoj parašė jis vokišką prakalbą, kurioj 
ryškiai lietuvių kalbos meilė matoma yra. G. „Oster- 
meyeris mini, jog jis laikui bėgant ir lietuvių kalbos 
„mažumą pramokęs. 


Friedrichas Vilhelmas Haack'as. 

Haack'as yra gimęs Prūsiškojoj Kretingoj. Jo tė-- 
vas, Erdmonas Haack'as, buvo ten kunigų. Sūnus 
taip pat kunigavimui pasišventė. Jis buvo tūlą laiką 
docentu lietuvių seminarijoj Hallėje, kuri 1727 m. ka-- 
raliaus Friedricho Vilhelmo I lietuvių kalbos pamo- 
kinimui įsteigta buvo. Traukiant sambrams (salcbur-- 
giečiams) Lietuvon, jis juos palydėjo ir sugryžo su 
jais 1732 m. vėl į Lietuvą. 1733 m. tapė Friedrichas 
Vilhelmas Haackas paskirtas kunigu, pirmiausia Ger- 
viškyj (šalia Gumbinės), tada Pilkalnyj. Ten ir mirė: 
1754 m. lapkričio 10 d. Jis parengė lietuviškai-vo- 
kišką ir vokiškai-lietuvišką, ,,„Naujame Įstatyme“ esan-- 
čių žodžių žodynėlį, kurs 1730 m. iš spaudos išėjo. 
Prie žodynėlio buvo dar SE GESiAS trumpas lietuviškas. 
kalbamokslis. 


Jonas Berendt'as. 

Berendt'as gimė Įsrutyj 1667 m. sausio 18 d. 
Mokslus užbaigęs buvo 1692 m. paskirtas kunigu Miel-- 
kiemiuose, 1708 m. tapė pavadintas kunigu Encūnuosna 
ir išbuvo ten lig 1711 m. Mirus Įsručio vyskupui Per- 
kūnui, pastojo jis jo vietoj vyskupu ir tokiu liko iki 
savo mirties. Mirė Verbų šventėj 1737 m. 

Berendtas naujai peržiūrėjo Kleino „Giesmių Kny-- 
gas“ ir „Maldų Knygeles“. Taip pat tvarkė ir prižiūrėjo 
1735 m. išleistojo „Šventojo Rašto“ vertimą. Jis pa- 
rašė be to „Giesmių Knygoms“ ir ,„Šventąjam Raštui““ 
lietuvišką prakalbą. 


Fabianas Ulrichas Glaser'is. 

Glaseris gimė Davidėlių dvare prie Juodlaukių 
1688 m. vasario 17 d. Jo tėvas buvo dvarininkas. 
Mokės Karaliaučiuje. Mokslus užbaigęs buvo 1712 m. 
paskirtas kunigu Didlakiuose (Įsručio vyskupijoj). Ten. 
ir mirė 1747 m. lapkričio 7 d. Jis išvertė su Kau- 
kėnų kunigu Berendtu d-ro Rogaliaus giesmes lietu-- 

vių kalbon ir išleido jas 1736 m. atskiroj knygutėj. 
Spausdinant peržiūrėjo šias giesmes Karaliaučiaus lie- 
tuvių parapijos kunigas Broscovius. Šių giesmių išėjo 
trys leidimai. Vėliau tapė šios giesmės Kleino „„Gies- 
mių Knygoms“ pridėtos. Be to išvertė Glaser'is lie- 
tuvių kalbon Rambako sustatytus ,„Pamokslus apie iš- 
ganymo davadą“. 


Jonas Berentas. 

Berentas, kurs su kunigų Glaser'iu Rogaliaus 
giesmes išvertė ir išleido, yra gimęs Damnavoj. Jis 
buvo pradžioj bažnyčios mokytoju Encūnuose, tada 
tapė pavadintas 1723 m. kunigu Katyčiuosna, 0 iš. 
ten tapė nukeltas 1728 m. į Kaukėnus. Ten ir mirė 
1749 m. spalių 1. d. 


Pilipas Ruhig'as. 

Ruhig'as gimė Katnavoj 1675 m. kovo 31 d. 
Įsirašydino Karaliaučiaus universitatėj studentu rudenį 
1692 m. Mokslus užbaigęs buvo 1708 m. paskirtas 
kunigu Valterkiemiuose. Ten ir mirė 1749 m. balan- 
džio 6 d. Jis buvo 1727 m. išėjusio „Naujojo Įsta- 
tymo“ vyriausias vertėjas, taip pat prisidėjo ir prie 
„Senojo Įstatymo“ vertimo. Rašė ir lietuviškas gies- 
mes. Jo versta yra 11 giesmių, be to vieną yra jis 
pats sutaisęs. Šalia to ruošė jis dar ir moksliškus 
raštus. 1745 m. išėjo jo raštas apie lietuviškos kalbos 
būtybę, o 1747 m. — lietuviškai-vokiškas ir vokiškai- 
lietuviškas žodynas. Prie žodyno buvo pridėtas lietu- 
viškų dainų, patarlių ir mąslių rinkinėlis. Dainų buvo 
išviso trys: 1. Anksti rytą rytužį, 2. Aš turėjau žirgelį, 
3. Aš atsisakiau savo močiutei. Šios dainelės taip su- 
žadino domę vokiečių poeto Lessing'io, jog tas para- 
gino ir vokiečių poetus Herderį ir Goethe įžvelgti į 
lietuvių dainų poesijos turtus. Philosophijos magistras 
ir Karaliaučiaus universitatės meno profesorius Jonas. 
Gottliebas Kreutzfeld išvertė 1777 m. keletą lietuviškų 

dainų į vokiečių kalbą ir patalpino jas Herderio dainų 
rinkinyj tarp iš anglų, skotų, ispanų ir kitų kalbų verstų 
dainų. 
Paulus Ruhig'as. 

Paulus Ruhig'as, sūnus kunigo Pilipo, gimė su- 
lig Goldbeko padavimo*), apie 1728 m. Valterkiemiuose. 
Pradinį mokslą gavo iš tėvo, tada mokėsi Karaliaučiaus 
universitatėj. Iš ten persikėlė į maldingųjų Brolių Drau- 
gijos auklėjimo namą Herrnhut'e. Po kelių metų su- 
gryžo vėl Karaliaučiun, bet negavęs ten nei jokio už- 
siėmimo, išėjo Latvijon. Ten išbuvo ilgus metus, bet 
sunkiai susirgęs, turėjo vėl gryžti ir rado prieglaudą 
karališkojoj ligoninėj Karaliaučiuje. Dar studentu bū- 
damas buvo Paulus porą raštelių parašęs apie lietuvių 
kalbą, būtent: apie sulyginimą lietuvių kalbos su ryt- 
žemių kalbomis, ypačiai su ebrėjų kalba ir I lietu- 
viško kalbamokslio pagrindus. 

Kiti rašytojai mini, būk Paulus ių mokytoju 
Karaliaučiuje lietuvių kunigų seminarijoj ir tame laike 
„savo raštelius parašęs, kuriuos tačiau jo tėvas patobū- 
linęs ir išleidęs. Bet platesnių žinių apie jį trūksta. 


Kristionas Štimėris. 

Štimėris (vok. Stimehr) gimė 1676 m. Įsrutyj. 
Pradžioj mokės gimtinės mieste, tada Karaliaučiaus 
universitatėj. Po mokslų užbaigimo buvo paskirtas 
1704 m. kunigu Salavoj, ten ir mirė 1750m. Jis buvo 
viens 1735 m. išėjusio „Šventojo Rašto““ vertėju ir vertė 
lietuviškas giesmes. G. Ostermeyeris apie ji sako: Jis 
buvo geras kunigas ir geras laukininkas, nes buvęs ir 
turtų susitaupęs. | 

Adomas Friedrichas Šimmelpiennig'is. 

A. F. Šimmelpfennig'is, vadinamas „Jaunasis“, gi- 
mė Piktupėnuose 1690 m. liepos 25 d. Mokslus 


*) Feldprediger J. F. Goldbeck: „Litterarische Nachrichten 
“von PreuBen“, pusl. 111. 

užbaigęs buvo paskirtas bažnyčios mokytoju Žiliuose, 
tada tapė pavadintas 1726 m. kunigų Papelkiuosna. 
Ten ir mirė 1763 m. lapkričio 22 d. Jis išvertė virš 
50 lietuviškų giesmių ir sutvarkė 1753 m. „Pagerintases. 
Giesmių Knygas“, suvienydamas Kleino „Giesmių Kny- 
gas“ su Glaser'io - Berento ,„(Giesmėmis“, kurios dar 
šiandien Mažojoj Lietuvoj evangėliškųjų lietuvių tebe- 
vartojamos. Taip pat dalyvavo jis 1735 m. išleistojo 
„Šventojo Rašto“ vertime ir prižiūrėjo 1755 m. tojo 
vertimo leidžiamąjį antrąjį leidimą. Be to parašė tam 
leidimui lietuvišką prakalbą. 1753 m. išėjo jo sutaisyta 
knygutė: „Szirdingas Priszaukimas Mielkiemių Kuni- 
gui Mielkui“. Jis buvo dar išvertęs iš vokiečių kalbos 
Jono Arndto pamokslus „Apie tikrą krikščionumą“'. 
Bet šis jo vertimas pražuvo septynių metų kare (1756. 
lig 1763 m.). 


Kristionas Duonelaitis. 


Duonelaitis (lot. Donalitius) gimė Lazdynėliuose 
(šalia Gumbinės) 1719 m. sausio 1 d. Jo tėvai tu- 
rėjo dvarelį Bet tėvui mirus, liko motina su septy- 
niais kūdikiais nepergeriausioje padėtyj. Kristionas ta- 
pė į Karaliaučių nugabentas ir lankė Kneiphofe esan- 
čiąja katedralinę mokyklą. Šią mokyklą buvo įsteigęs 
kryžeivių mistras Vinrich v. Knyprode. Šios mokyklos 
mokiniai gavo dovanai mokslą, butą, o dalinai ir valgį. 
Už tai turėjo mokiniai pagelbėti prie lavonų apgiedo- 
jimo. Rodos ir Duonelaitis pirm įstojimo į universi- 
tatę, gyveno neturtėliams vaikams dovanai duodame 
bute. Koks jo gyvenimas buvo, galima iš to suprasti, 
jog sakoma, būk jis kartą iš išalkio apalpęs... Uni- 
versitatėn įstojo jis 1732 m. ir mokės teologijos ir 
senųjų kalbų. Jis kalbėjo šešiomis kalbomis: lietu- 
viškai, vokiškai, graikiškai, lotiniškai, ebrėjiškai ir pran- 
cūziškai. Būdamas universitatėj lankė jis ir lietuviš- 

kąją seminariją, kuri 1718 m. lietuvių kalbos pamo- 
kinimui įsteigta buvo. Mokslus užbaigė 1736 m. 

Tad Duonelaitis užsiėmė pradžioje tik privatiniu 
mokytojavimu. 1740 m. buvo pavadintas bažnyčios 
mokytoju Stalupėnuosna, 1742 m. gavo ten pat rekto- 
riaus vietą. 1743 m. paskyrė jį valdžia kunigu Tol- 
minkiemiuose. Ten išbuvo lig savo mirties. Mirė 
1780 m. vasario 18 d. 

Liuosas valandas praleido Duonelaitis vasarą darže 
medžių auginimu. Šiaip buvo jo mieliausias užsiėmimas 
mechanika, Optika ir phisika. Jis tekino stiklus ir 
taisydavo barometrus ir termometrus. Taip pat dirbo 
muzikos instrumentus ir pritardavo jais savo surašyto- 
sioms eilėms, kurioms pats ir balsus sudėjo. Bet deja, 
jo kompozicijos yra dingusios. Užsilikę bėra tik jų 
vardai: „Pirmųjų žmonių gaspadorystė“, ,„Dovido ir 
Jonatano prietelystė“, „Laimė ir nelaimė“ ir „Viltis“ 

Duonelaitis paliko mums gerą paveikslą. Būda- 
mas lietuviu jis nevien pats lietuviškai kalbėjo ir rašė, 
bet ragino ir savo bičiulius neišsižadėti lietuvybės: 
ragino lietuviais likti ir laiškus lietuviškai rašyti. Ir 
savo eilėse graudena jis lietuvius saugotis nuo vokiškų 
papročių, tuosius šitaip išpeikdamas: , 

+++ Tarp lietuvninkų daug syk tūls randasi smirdas, 
Kurs, lietuviškai kalbėdams ir šokinėdams, 

Lyg kaip tikras vokietis mums gėdą padaro. 

Daug tarp mūs yra, kurie, durnai prisiriję, 
Vokiškas dainas dainuot ir keikt pasipratin 

Ir kaip vokiečiai kasdien į karčemą bėga...“ 


Daug nesmagumų padarė Duonelaičiui amtmonai, 
kurie tuokart kaimų laukus dalydami, taip pat ir ku- 
nigų žemę susiaurino, bet už tai nei jokio atlyginimo 
nedavė. Jis savo užrašuose yra pažymėjęs: „Laimin- 
giausia ta parapija, kur nėr karališko pono.“  Ta- 
čiau, su valdininkais kovodamas, jis ne kunigų luomą, 


už Al 


bet teisybę gynė. Nes kitoj vietoj*) peikia jis sau- 
naudiškus kunigus, apie juos šitaip minėdamas: „„Mano 
laikuose jau atsirado žmonių, kuriems rūpi ne avys, 
bet tiktai jų vilnos. Jei apie ką-nors dar būdavo 
kalbama, tai daugiausiai — apie padidinimą. ir pa- 
kėlimą pelno, ir kas kartą vis rečiau girdėti dievo- 
baimingų ir rimtų kalbų. Kuomet susieidavo tokie 
žemės turtais apsirūpinę kunigai, tai retai išgirsdavai 
juos kalbant apie mokslus arba prakalbas; bet apie 
pajamų pagerinimą ir apie žemės gerybes kalbėdavo, 
kiek tik lėnda.“ Taip pat jis nemėgo, kad kas į jo val- 
diškus dalykus kišos. Laikuose septynių meto karo, 
užėmus 1757 m. maskoliams Lietuvą, Duonelaitis su 
kitais savo parapijiečiais slapstėsi Romintės šiluose. 
Bet tik turėjo maskolių valdžios paliepimus pildyti ir 
maskoliškas šventes švęsti. Tačiau Duonelaitis darė 
savaip. Šv. Aleksandro Nevskio šventei buvo jam pa- 
liepta atlikti pamaldas ir pasakyti atitinkamą pamokslą. 
Jis pradėjo pamokslą šiokia prakalba: „Man yra da- 
bartinės aukštos valdžios įsakyta šventąjį Aleksandrą 
Nevskį pagerbti. Jis gal yra geras žmogus buvęs, bet 
aš jo nepažystu, o jūs ir ne, todel mes geriau ap- 
mąstysim žodžius Tim. 4, 14: Aleksandras kalvis man 
daug pikto padarė. Viešpatie, užmokėk jam sulig jo 
darbų. Nuo jo saugokis, nes jis mūsų žodžiams prie- 
šijos.“ 

Duonelaičio vardas pastojo garsus per jo palik- 
tajį poemą, kuriame jis tuolaikinį lietuvių baudžiau- 
ninkų gyvenimą šešpėdinėmis eilėmis aprašė. Jis savo 
poemec vartojo Homero ir Virgiliaus eiliavimą. Tuomi 
jis pastatė lietuvių tautą į kulturiškiausiųjų tautų eilę. 
Jis tai žymiausias mūsų poetas. Mokslininkas Alek- 
sandrovas sako: „Jeigu Duonelaitis būtų savo eiles 


*) Dr. F. Tetzner: „Unsere Dichter in Wort und Bild“, 
knyga vi, 

vienoje didžiųjų kultūros kalbų rašęs, tai būtų jis 
pirmoje eilėje tarp didžiųjų poėčtų, visur pažystamas.““ 
Bet, matyt, mūsų Kristionas negeidė garbės. Jis savo: 
raštų rodos nenorėjęs visuomenei paduoti, bet tik drau-- 
gams paskaityti, todel nei raštų likimu nesirūpino. 
Jis savo eilėse peikia girtuokliavimą ir apskritai visą 
paleistuvingą gyvenimą, bet niekur neprisimena su- 
rinkimininkų maldininkų. Gal būti, maldininkai neturėjo 
tuokart tarp baudžiauninkų nei jokios įtakos. 


Iš Duonelaičio raštų bėra likę tik vienuolika daly- 
lykelių, iš kurių tik du: „Pavasario linksmybės“ ir 
„Vasaros darbai“ originaliniai yra. Kiti yra tik kopijos. 
Jo raštų turinys toks: „Lapės ir gandro česnis“, ,„Ru- 
dikis jomarkininks“, „Šuo didgalvis“, „Pasaka apie 
šitdvabalį“, ,„Vilks provininks“, ,„„Aužuols gyrpelnys““, 
„Pričkaus pasaka apie lietuvišką svodbą“, ,,„Rudenio 
gerybės“, „Žiemos rūpesčiai“, ,„Pavasario linksmybės“ 
ir „Vasaros darbai“. 

Norint Duonelaičio eilių vertybę suprasti, reikia į 
jas įsigilinti. Jose suglausta visa gamta. Štai koks. 
linksmumas atspindi iš jo „Pavasario linksmybės“: 


„Jau saulelė vėl atkopdama budino svietą 
lr žiemos šaltos triūsus pargriaudama juokės. 
Šalčių pramonės su ledais sugaišti pagavo, 

„lr putodams sniegs visur į nieką pavirto. 
Tuoj laukus orai drungni gaivindami glostė 
Ir žoleles visokias iš numirusių šaukė. 
Krūmai su šilais visais išsibudino keltis, 
O laukų kalnai su kloniais pametė skrandas. 
Vislab, kas rudens biaurybėj numirė verkdams, 
Vislab, kas ežere gyvendams peržiemavojo, 
Ar po savo keru per žiemą buvo miegojęs, 
Vislab tuoj pulkais išlindo vasarą sveikint...“ 


Toks pat linksmumas matyt ir jo „Vasaros dar- 
buose“. Bet prisikreipdamas rudeniop, jis jau į gamtą 

liūdniau žiūri. Jam gaila gaištančios pavasario šlovės. 
Jos jis nemainytų nei į jokias „Rudenio gerybes““. 
Jis idealistas, ne materialistas. ,,„Žiemos rūpesčiai“ jam 
lyg kokie mirties šešėliai vaidinas. Stai, kaip jis pra- 
deda apie juos pasakoti: 

„Ant, žiemos narsai jau vėl rūstaudami gryžta 

Ir šiaurys pasišiaušęs vėl mus atlekia gandint. 
Vei, kaip ant ežerų visur langai pasidaro, 
Lygiai, kaip antai stiklorius įdeda stiklą. 
Taipgi namai žuvų, kur varlės vasarą šventė, 
Del barnių žiemos nei su šarvais užsidengė, 
Ir tamsoj miegot kiekvieną gyvuolį siunčia, 
Ant, laukus žiemys jau taip nugandino bardams, 
Kad ir balos ir klampynės pradeda rauktis 

Ir purvynai jų teškėt ir šliurpt pasiliauja...“ 

Duonelaitis rašė eiles nevien lietuvių, bet ir lotinų, 
graikų ir vokiečių kalba. Be lietuviškų eilių yra dar 
išlikę jo raštų vokiečių kalba vos keletas eilių ir šiaip- 
jau užrašų Tolminkiemių parapijos popieriuose. Vie- 
nos jo vokiškos eilės randasi krikštijimo aktuose, ku- 
rios lietuviškame vertime šitaip skamba: 

„Būkie nekaltas, gyvenime mano, 
Būk apsėjime mano, teisus! 
Vieno tetrokšta širdis ir išmano — 
Gera daryti ir gelbėt visus. 
Dievą ir žmones ištikro mylėti; 
Nieko niekad ir nieku nenuskriausti, 
Šitai tebūn mano kaltė viena.“ 

Pirmąjį Duonelaičio raštų rinkinėlį išspausdino 
prof. d-ras Rėza 1818 m. Vėlesniame laike prisidėjo ir 
kiti mokslininkai prie jo raštų praplatinimo. 

Bendrame lietuvių raštijos darbe Duonelaitis ne- 
dalyvavo. Kada G. Ostermeyeris, žinodamas jo poetišką 
gabumą, pakvietė jį talkon prie lietuviškų giesmių su- 
taisymo, atsikaltino jis savo senatve, sakydamas, jog 

jo rankos drebančios ir per tai jam rašymas pa- 
sunkstąs.*) 

Rūpesniu d-ro Fr. Tetzner'io Duonelaičio atmini- 
mui 1806 m. balandžio 8 d. yra jo gimimo vietoje, 
Lazdynėliuose, akmens paminklas pastatytas. Žymesnį 
paminklą jam pastatyti ruošėsi Prūsų lietuviai 200 
metų jo gimimo sukaktuvėms. Bet prasidėjusis pa- 
saulio karas šitą jų darbą pertraukė. 


Immanuėlis Kantas. 

Kantas gimė Karaliaučiuje 1724 m. balandžio 22 d. 
Tūli skaito jį vokiečiu, tūli norėtų jį net skotams pri- 
skaityti, bet tik ne lietuviams, o tik jis, sulig Jono 
Mačio išvedimo,**) buvo lietuvis. Immanuelio probočius 
Richardas Kandt turėjo apie 1667 m. viešnamį Verdai- 
nėj (šalia Šilutės). Richardo sūnus, Ansas, buvo bal- 
nius ir gyveno Klaipėdos priemiestyj vadinamu 
Friedrichstadt. Jis pirko 1693 m. birželio 2 d. Mui- 
šininkuose (Priekulės krašte) dvarelį.***) Bet kadangi jis 
nei palūkanų nei mokesnių užmokėt neįstengė, tai jo 
dvarelis 1698 m. spalio 3 d. tapė parduotas. Iš Klai- 
pėdos persikėlė jis vėliau Tilžėn. Anso sūnus, Jonas 
Jurgis, kurs dar ir lietuviškai tebekalbėjęs, apsigyveno 
kaipo balnius Karaliaučiuje. Jis tai yra tėvu Imma- 
nuėlio. 

Immanuėlis mokės Karaliaučiaus ,,„Friedrichskole- 
gijoje“, tada įstojo universitatėn ir atsidavė matimati- 
kos, physikos ir philosophijos mokslams. 1755 m. įgijo 
jis laipsnį mokslų daktaro ir profesorio teisę. Nuo tų 
metų tapė jis privatdocentu Karaliaučiaus universitatėj, 
iki tol buvo jis tik privatiškas mokytojis. Jis mokyto- 


") G. Ostermeyer: „Erste Litauische Liedergeschichte“, 
pusl. 173, š 
“) „Saulėteka“ 1900 m. No. 7, pusl. 181. 
***) Johannes Sembritzki: „Geschichte des Kreises Memel“, 
pusl. 66—68. 

javo Jučiuose šalia Gumbinės prie reformatų kunigo 
„Andersch. 1770 m. jį padarė tikru profesoriu. Bet 
1794 m. tapė jis del rašto „Religion innerhalb der 
Grenzen der blossen Vernuntt“, karaliaus Friedricho 
Vilhelmo II paliepimu atstatytas nuo profesoriaus vie- 
tos. Paskutinius savo gyvenimo metus praleido jis 
savc raštus tvarkydamas. Jis parašė apie dešimtį 
aukštos vertės philosophiškų veikalų ir virš dvidešimt 
unažesnių raštelių. Jis mirė 1804 m. vasario 12 d. 

Nors Kantas savo lietuviškos kilmės aikštėn ne- 
kėlė, bet jame nebuvo dar užšalęs lietuviškas jausmas. 
Toktai išreiškė jis savo prakalboj prie 1800 m. Miel- 
kaus leidžiamojo lietuviškai-vokiškojo žodyno. Kantas 
rašė šitaip: 

„Kada Prūsų lietuvis labai užpelno, kad jam ypa- 
tingumas jo būdo ir taip pat grynumas jo kalbos, kuri 
yra geriausias įrankis išauklėjimui ir išlaikymui būdo, 
išlaikyta liktų taip mokymui mokykloje, kaip ir varto- 
jimui bažnyčioje, matome iš aukščiau paduotojo ap- 
rašymo (žodynui pridėtų Mielkaus, profesorio Jenisch'o 
ir Heilsberg'o prakalbų). Aš prie šito dar priduriu, 
jog jis (lietuvis), pasižeminimo tiek nepažindamas, kaip 
kaimyniškosios jo tautos, papratęs yra kalbėti su vy- 
resniaisiais kaip su sau lygiais, ir širdingu atvirumu, 
„ką jie jam piktu nepriskaitą ir droviai neatmeta rankos 
spūstelėjimą, nes jie tokiu būdu jį randa su visakuo, 
kas tik teisinga, noriai sutinkantį. Ypatingas yra jo 
bingtumas, visai nepanašus į tūlos kaimyniškos giminės 
„pasididžiavimą, jeigu viens yra tarp jų prakilnesnis, 
arba geriau sakant, atjautimas paties vertybės, reiškiąs 
drasą ir podraug laiduojąs ištikimybę. Bet jau neminint 
tos naudos, kurią valstija gali turėti iš pagalbos tokio 
būdo tautos, reikėtų pripažinti naudą, kurią patsai 
mokslas, ypačiai senoviškoji tautų keliavimo istorija, 
galės pelnyti iš tos dar nesumaišytos kalbos, nunai 
ankštame plote susigrūdusios ir, tarytum, isoluotos tau- 

tos, todel tad ir jos ypatybės yra didei verta išlaikyti. 
Būschingas todel apgailėjo labai perankstybą mirimą 
mokyto profesorio Thunmanno Hallėje, kursai ši- 
tokiems tyrinėjimams su per didžiu stropumu savo 
pajėgas sunaudojęs buvo. Apskritai sakant, jeigu jau 
ir ne iš kiekvienos kalbos galima būtų tiek daug iš- 
gauti, tai vis gi del apšvietimo visų tautelių tokiame 
krašte, kaip antai Prūsų Lenkijoj, svarbu yra vartoti 
mokykloje ir bažnyčioje sulig pavyzdžio gryniausią 
kalbą, nors ji taip pat tik už krašto rubežių kalbama 
būtų, ir išpalengvo prie jos pripratinti, nes tuomi 
kalba pasidaro tautos ypatybei pritinkamesnė, 0 ir jos. 
supratimas būtų aiškesnis.“ 

Kadangi Kantas stovi eilėje Žmonių, kuriuos pa- 
saulis pripažysta didžiausiais, tai jo žodžiai už lietu- 
višką kalbą ir lietuvių tautą tur kiekvienam lietuviui 
paraginimu būti, visur ir visados už savo kalbą įstoti 
ir jos neišsižadėti. 


Gottiriedas Ostermeyer'is. 

Ostermeyeris*) gimė Marienburge 1716 m. ba- 
landžio 20 d. Jo tėvas, Baltazaras Gottlybas, buvo 
odininkas (WeiBgerber). Gottiriedas mokės Torų gim- 
nazijo; (1728—1736 m.). Gimnazijos mokslus užbai- 
gęs, studijavo Karaliaučiais universitatėje (1737 lig 
1740 m.). Čia mokės ir lietuvių kalbos. Idant mokslo 
išlaidas apmokėjus, turėjo bestudijuodamas du kartu 
prie žemininkų kunigų mokytojo vietą užimti. Bemo- 
kytojaudamas Verdainėj prie kunigo Fabiano Kalau 
išmoko tobūlai vartoti lietuvių kalbą, nes Kalau buvo 
lietuvių kalbos žinovas. Mokslus užbaigus, 1744 m 
Trempų bažnyčios patronatas, ministeris Friedrichas 
v. Gorne, pavadino Ostermeyerį — Trempų (Darkie- 
mių vyskupijoj) bažnyčios mokytoju. 1752 m. tapė 


*) Prediger Paul Rudolf Ostermeyer: „Die Ostermeyer alias 
Ostermayr“, Karaliaučiuje 1903 m, 

jis čiapat kunigu paskirtas ir kunigavo ten lig savo 
mirties. Mirė 1800 m. kovo 13 d. 

Nors Ostermeyeris gimimo vokietis, bet lietuvius 
mylėjo tikro ganytojo meile. Tai reiškia jo lietuvių ir 
vokiečių kalba rašyti raštai. Paminėjimo vertas yra jo 
1781 m. išėjusis giesmių rinkinėlis: „(Giesmės szwen- 
tos Bažnyczioje ir Namėj giedamos su nobažnomis 
Maldomis“. Dauguma šitų giesmių dabar yra „Evan- 
gėliszkuose Psalmuose“. Del minėtojo rinkinėlio atsi- 
rado kunigų tarpe didis nesutarimas. Savo pateisinimui 
išleido G. Ostermeyer'is porą raštelių. Viename, Ka- 
raliaučiuje 1787 im. išleistame raštelyje: „Bedenken 
ūber einen Entwurf zu einem Neuen Littauischen Ge- 
sangbuch, nebst vorangesetztem Bericht von der Ver- 
anlassung dazu. Ans Licht gestellet von Gottiried 
Ostermeyer, der Trempenschen Gemeine Past. Seniore 
und der Kėnigl. deutschen Gesellschaft zu Konigsberg 
Ehrenmitgliede“'*), jis paduoda tų giesmių tokią istoriją: 

Išleistosios giesmės esančios jo ir kun. Šrėderio 
darbų vaisius. Jų išleidimą užmanęs kun. Lovynas, 
nes senosios giesmių knygos buvusios jo akyse labai 
blogos. Bet pradėjus dirbti, Lovynas greit atleidęs ir 
nukeltas į Jonaikiškius, visai nuo darbo atsitraukęs ir 
atidavęs visus rankraščius Klaipėdos vyskupui 'Woliui, 
kuriam taip pat išleidimas naujų giesmių knygų širdin- 
gai rūpėjęs. Netrukus pradėjęs Lovynas gailėtis pra- 
dėtąjį savo darbą atidavęs ir prašęs Ostermeyer'io, kad 
jis toliau dirbtų. Tačiau Ostermeyer'is, norėdamas nu- 
laukti, kas bus padaryta Klaipėdoj, atsisakęs. Bet laike 
6 metų nieko nesulaukęs ir nesant vilties, kad kas da- 
roma būtų, apsiėmęs Ostermeyer'is su Šrėder'iu, ku- 
riuodu jau be to daugiausia medžiagos suteikusiu buvo, 


*) Abejojimai del sumanytos naujos lietuviškos giesmių 
knygos su įdėtu priešakyj pranešimu apie jų priežastį. Išaiškinta 
Gottiriedo Ostermeyerio, Trempų parapijos senesniojo kunigo ir 
karališkosios vokiškos draugijos Karaliaučiujė garbės nario. 


t 


pradėtą darbą baigti. Ostermeyer'is pranešė savo ap- 
siėmimą konsistorijai ir prašė jos pritarimo, koktai ir 
gavo. Dabar atsiprašė jis iš vyskupo "Wolfo rank- 
raščius ir pradėtąjį darbą užbaigė. Išėjus minėtoms 
giesmėms iš spaudos, tuoj pradėjo prieš jas kovoti 
Pilkalnio bažnyčios mokytojis Mielkus. Mat, Oster- 
meyer'is priėmė savo giesmynan ir Mielkaus tėvo tai- 
sytas giesmes, bet davė pirma jas Kristiono Gottlybo | 
broliui Dangelui Friedrichui, Mielkiemių kunigui, pa- 
tobūlinti. Bet šiam užtrukus, pataisė tas giesmes kun. 
Mielkaus uošvis, kun. Šrėderis, ir „Ostermeyeris. Del 
pertaisymo šitų giesmių užpyko abu Mielku, nes juodu 
nenorėjo, kad jų tėvo giesmės būtų pertaisomos“). 
Pilkalniškis Mielkus parašė prieš jas 1781 m. raštelį 
„Anmerkungen zu dem neuen Littauischen Gesang- 
buch“'**) ir reikalavo, kad lietuviškoji ministerija ne- 
leistų jas skleisti. Šitą raštelį perrašė kiti kunigai ir 
pradėjo išsiuntinėti. Taip pat išleido Mielkus ir lietu- 
višką paskvilą, kuriame lietuvius šitaip persergėjo: „„Žiū- 
rėkit, mieli lietuvininkai! žiūrėkit, koks stebūklas! Jums 
nor naujas giesmes užkarti; giesmes, kuriose kitokia 
kalba mokinama ir nor jus nuo jūsų senosios tikybos 
atskirti. Saugokitės nuo jų!“ Be to keliavo Mielkus 
pas lietuviškus kunigus it atkalbinėjo nuo priėmimo 
Ostermeyerio giesmių. Mielkaus draugas, kun. KiūB- 
ner'is, kreipės į konsitoriją, prašydamas Ostermever'io 
giesmių praplatinimą suturėti. Tada padavė Mielkus 
ir kun. Meisner'is iš Širvintos užmanymą, naujas gies- 
mių“ knygas išleisti. Ostermeyer'is išleido 1786 m. 
raštelį: „„Grammaticalisch-historische Untersuchung“****) 
ir atsiliepė Mielkui, jog bažnyčios mokytojo pareiga 
yra giesmes bažnyčioj ir mokykloj giedoti, kurios kny- 
gose stovi ir kunigo paskirtos yra, 0 nesirūpinti, kokio 
*) G. Osterm. „Erste Lit. Liedergesch.“, pusl. 190. 


**) Pastabos prie naujosios lietuviškų giesmių knygos, 
**) Gramatiškai-istoriškas ištyrinėjimas. 

turinio jos yra. Taip pat jis sakė: Prastas giesmes lie- 
tuviškuose giesmynuose palaikyti šiandien visai nerei- 
kalinga. Tuokart, kada šimtai lietuvių skaityti nemo- 
kėjo, rasi būtų atsiradusi nuo didžio giesmių permai- 
nymo kokia iškada, bet dabar, kur tarp šimto lietuvių 
vos vienas yra, kurs skaityti nemok, giesmių permaina 
yra nauda ir didė nauda.... 


Antrame, 1787 m. Karaliaučiuje išėjusiame raštelyj: 
„Sinceri Schreiben an den Piarrėr Ostermeyer zw Trem- 
pea von diesem selbst mit den nėthigen Antworten ans 
Licht gestellet“*), veda Ostermeyeris ginčus del savo 
giesmių su tūlu Mielkaus šalininku, kurs jį laiškais 
užgavęs buvo. Šitas Mielkaus šalininkas nedrįso aik- 
štėn išeiti, bet rašės tik ,„Sincerus iš Friedlando“. Jis 
prikišo Ostermeyer'iui, kad jis save neklaidingu po- 
piežiu laikąs ir prieš Mielkų perdaug užgaunančiai at- 
siliepiąs. Ostermeyer'is atsakė į tai, kad Mielkus ir jo 
šalininkai prieš jį neteisingai pasielgę ir jo darbą be pa- 
mato išpeikę. Jo su Šrėderiu išleistoji giesmių knyga 
esanti prieš Berendt'o giesmių knygą — dar vis kaip 
auksas prieš šviną. Į Sincerio priekaištą, būk Lovynas 
išsitaręs: „„Pons kunigs Ostermeyer'is yra iš mano 
giesmių lietuvišką grožę pašalinęs“, atsiliepė Oster- 
meyeris: „O aš užtikrinu ponui Sinceriui, Lovyno gies- 
mės nepasirodytų tokios geros, kokios jos dabar yra, 
jeigu jos nebūtų po mano trintuvu buvusios. Jeigu aš 
perdaug nutryniau, kodel jis man to nepriminė? Rasi 
būtų tada pasirodžius, kad mudviejų supratimas apie 
grožę didei nuo viens kito skirias.“ Į tai atsiliepė vėl 
Mielkus savo 1788 m. Karaliaučiuje išleistu rašteliu: ,,„Be- 
scheidene Beantwortung des Bedenkens, so Herr Pfar- 
rer Ostermeyer von Trempen ūber einen Entwurf zu 
cinem neuen Littauischen Gesangbuch bekannt ge- 


*) Sincerio raštas į kun. Ostermeyer'į Trempuose to paties 
reikalingais atsakymais paaiškintas. 

macht, ans Licht- gestellt von C. G. Mielcke Kantor in 
Pilkallen““*). Šitame raštelyj iškėlė Mielkus Oster- 
meyer'io giesmyno klaidas. Bet Ostermeyver'is prieš 
tai vėl išleido keturias brošiūrėles, kurios 1780 —01 m. 
po užrašu: „Apologie des neuen Littauischen Gesang- 
buchs wider die Mielckischen Beschuldigungen“****) iš- 
ėjo. "Čia Ostermeyer'is atitaiso jam daromus užmeti- 
mus del kalbos ir tt. Ginčai privedė prie negeistino 
galo. Ostermeyver'io giesmių knygos nerado bažny- 
čios globėjų pritarimo ir spaustuvininkas turėjo jas 
kaip įvyniojimo poperį pardavinėti. 

Po išleidimo minėtųjų giesmių, buvo Ostermeyeris 
dar apie 30 giesmių išvertęs ir kun. Šrėderiui peržiū- 
rėt ir pagerint padavęs. Šitas norėjo Ostermeyeris iš- 
spausdinti, jeigu kiekvienas kunigas prisižadėtų šių 
giesmių po 10 egzemplarų pirkti, o tai tik už spaudos 
lėšas, be jokio atlyginimo už jo darbą... Šitas rinki- 
nėlis išėjo 1791 m. Išviso buvo 32 giesmi. 

Pisanskis***) mini, jog 1781 m. išėję iš spaudos 
Ostermeyver'io sueiliuoti „,Tamosziaus isz Kempės Smer- 
ties Apdūmojimai“. Tuose pačiuose metuose išėjo jo 
raštelis: „Szirdingas Pagraudenimas sawo Amžo Galo“. 
1786 m. buvo Ostermeyer'is išleidęs vieną raštelį del 
žodžio „Iszgaiszti“, prirodydamas, jog šis žodis lietu- 
vių vartojamas. . 

„Iš jo vokiškų raštų minėtini šie: „Kritischer Bey- 
trag zur Altpreussischen Religionsgeschichte“'****) Ma- 
rienwerder 1775 m.), „„OGedanke von den alten Be- 


*) Nuolankus atsakymas į abejojimus, kuriuos paskelbė ponas 
kunigas Ostermeyer'is Trempų apie sumanytą naują lietuviškų 
giesmių knygą, paaiškintas C. G. Mielkaus. kantorio Pilkalnyje. 

*) Apologija naujosios lietuviškų giesmių knygos prieš 
Mielkaus kaltinimus. 
**) G. C. Pisanski's: „Entwurf einer preuBischen Litūrerge- 
schichte.“  Herausgegeben von Rudolf Philippi. 
****) Kritiškas papildinys senprūsiškos tikybos istorijos. 

wohner des Landes Preussens, nebst angehengten 
kritischen Untersuchungen“*) (Karaliaučiuje 1780 m.), 
„Neue littauische Grammatik ans Licht gestellt“***) (Ka- 
raliaučiuje 1791 m.), „Erste Littauische Lieder-Ge- 
schichte““***) (Karaliaučiuje 1793 m.). Šioj pastarojoj 
knygutėj rašo Ostermeyef'is, prisimindamas lietuvių 
ir tuolaikinių jų kunigų, tarp kitako taip““**): „Mums, 
nečiagimiams, tur lietuviai krikščionys dėkingi būti už 
labdarybę (manyta yra parūpinimas naujų giesmių kny- 
gų), kurią jiems jų draugžmonės tiek metų, dalinai del 
nepateisinimo tingėjimo, dalinai del bėdnumo suturėję 
yra...“ Be minėtų veikalų Ostermeyeris dar rašė 
straipsnius apie lietuvius į moksliškus laikraščius. 


Nevien bažnyčioj ir raštuose vartojo Ostermeyeris 
lietuvių kalbą, bet ir savo šeimoj. Jis buvo vedęs kun. 
Kalau'o dukterį Anę Reginą ir susilaukė dešimtį kū- 
dikių, kurie beveik visi jauni mirė, išėmus sūnų Syg- 
friedą ir vieną dukterį. Abu buvo mokytu ir kalbėjo, 
taip sūnus, taip duktė, kelioms kalboms, taip pat ir lieiu- 
viškai. Todel gal kun. Ostermeyer'is mūsų inteligen- 
tams kalbos ir kūdikių auklėjimo klausime pavyzdžiu 
būti. Lietuviai, kurie mokslą ragavę, gėdis savo kalbos 
ir savo kūdikių lietuviškai nebemokina, turėtų iš Oster- 
meyerio mokinties lietuviškąją kalbą mylėti ir ją visur 
"vartoti, ypačiai pačių šeimoj branginti. G. Ostermeyeris 
buvo tikras lietuvių bičiulis. Jis mylėjo lietuvius ir 
sakė*****): „Lietuviai yra gabūs ir gali taip pat ką 
nors atlikti, kaip ir kitų, apšviestų tautų, žmonės.“ 


*) Mintis apie senuosius Prūsų žemės gyventojus su priseg- 
tais kritiškais tyrinėjimais. 
**) Nauja lietuviška gramatika švieson pastatyta. 
***) Pirmoji lietuviškųjų giesmių istorija. 
+) G. Osterm.: „Erste Lit. Liederg “, pusl. 17. 
+) G. Osterm.: „Erste Lit.» Liederg.“. pusl. 79. 

Paulus Šrėderis. 

Srėderis (vok. Schrėder) gimė Reine (Mozūruose). 
Buvo iš pradžios Karaliaučiuje prie lietuvių bažnyčios 
mokytoju. 1740 m. buvo pavadintas kunigu Klešo- 
vuosna (Gumbinės apskr.), o 1765 m. tapė nukeltas 
kynigu į Balėtus. Jis buvo Gottiriedo Ostermeyerio 
vyriausias bendradarbis ir lietuviškų giesmių vertėjas. 


Kristionas Lovynas. 

Lovynas gimė Bartensteine 1721 m. gruodžio 15 d. 
Pradinius mokslus ėjo gimtinės mieste, tada mokės Ka- 
raliaučiaus universitatėj. Mokslus užbaigęs buvo pa 
skirtas bažnyčios mokytoju Katyčiuose, Plaškiuose, ta- 
da 1745 m. Klaipėdoj prie lietuvių bažnyčios, iš ten 
išėjo mokytoju Prūsiškojon Kretingon, o iš čia tapė 
nukeltas 1740 m. mokytoju prie Plibiškių bažnyčios. 
Iš ten nusidangino 1752 m. Potsdaman ir užėmė ka- 
rališkame našlaičių name mokytojo vietą. Po to tapė 
pavadintas lietuviškosios bažnyčios kunigu Klaipėdon. 
Tačiau, parvažiavęs, šios vietos negavo. Tada tapė 
1755 m. paskirtas kunigu "Georgenburge (prie Įsru- 
čio), o iš ten buvo nukeltas 1771 m. į Jonaikiškius 
(šiandien Naujoji), kur išbuvo iki savo mirties. Mirė 
1783 m. sausio 6 d. Jis rašė lietuviškų giesmių ir 
išvertė Hasselbergo „,Pamokinimą apie Užauginimą 
Waikų.“ Taip pat išvertė ir išspausdino Hollaco ,„Ewan- 
gėliszką Malonės Dawadą“ ir laidotuvių pamokslą, sa- 
kytą jo uošviui, vyskupui Hahn iš Įsručio: „Apie Ma- 
lonės Algą wiernų Mokytojų“. 


Petras Gottliebas Mielkus. 

Mielkus (vok. Mielcke) yra gimęs Tilžiškis. Pra- 
džioj mokės teisių mokslus, vėliau kreipėsi prie teo- 
logijos. 1726 m. buvo paskirtas kunigu Jurbarke, bet 
iš ten davės persikelti 1736 m. Mielkiemiuosna. Ten 
ir mirė 1753 m. birželio 0 d. Jis lietuvių raštijoj 

stropiai darbavos. Buvo vertėjas ir korektorius pirmojo 
1735 m. lietuvių kalba išleistojo „„Šventojo Rašto“. Taip 
pat buvo vyskupo J. Berendt'o padėjėjas prie giesmių 
išleidimo ir pats išvertė apie 18 giesmių. Jis skaito- 
mas tėvu Kristiono Gottliebo Mielkaus. 


Kristionas Gottliebas Mielkus. 

Apie Kristiono gyvenimą trūksta žinių. Tiek ži- 
noma, jog jis buvo Pilkalnio bažnyčios mokytoju ir lie- 
tuvių raštija labai rūpinos. Jis parašė veikalėlį apie 

lietuviškos kalbos pamatinius dėsnius, sutaisė lietuviš- 
kai-vokiška ir vokiškai-lietuvišką žodyną. Šiam žody- 
nui naudojo jis kun. Ruhig'o žodyną ir Trempų baž- 
nyčios mokytojo Jokūbo Brodovskio parašytą lietu- 
viškai-vokišką ir vokiškai-lietuvišką enciklopediją. Be 
to išvertė Heymo „Miszknyges“ ir sutaisė giesmių 
rinkinėlį: „Senos ir naujos krikszczoniszkos "Giesmes““. 
Mat, jis buvo su kunigu G. Ostermeyer'iu susipykęs, 
kad tas jo tėvo giesmes savo rinkinėlyj užimdamas, 
pertaisęs buvo. Jis išpeikė Ostermeyer'io išleistas gies- 
mes ir tikėjos galėsiąs savąsias praplatinti. Jam pa- 
dėjo tūli kunigai, nes lietuviškų giesmių buvo tuokart 
stoka. Jau Klaipėdos vyskupas Leppach, lankydamas 
1785 m. bažnyčias, pastebėjo, kad lietuviams trūksta gies- 
mių ir uždavė Verdainės kunigui Tiedtkiui jųjų parū- 
pinti. Bet Tiedtkis buvo Mielkaus pusbrolis ir žinojo, 
kad ans su kunigu Meisner'iu ruošia giesmių knygas, 
todel atsisakė nuo vyskupo užmanymo. Tačiau Oster- 
mever'is sako, buk vyskupas buvęs po Tiedtkio įtaka 
ir todel buvęs už naujų giesmių knygų išleidimą, no- 
rėdamas Mielkaus-Meisner'io užmanymą pašelpti. Su- 
=" Ng Ostermeyver'io išvedimo, buvo taip Mielkaus, taip 
vyskupo Leppacho užmanymas, leisti naujas giesmes, 
netikęs darbas. Ir jos nerado pritarimo, todel reikėjo 
ir jas, kaip Ostermeyer'io giesmes, įvyniojimo pope- 
riumi parduoti. Ypatiško poetiško gabumo Mielkus 

neturėjęs, jis sudarkęs ir Ruhigo bei Štimėrio verstą- 
sias giesmes. 


Kristionas Mikėlis Piečis. 
Piečis (vok. Pėtsch) gimė Pilkalnyj 1730 m. rug- 


sėjo 26 d. Buvo pradžioj Lazdynuose ir Gilijoj baž4 
nyčios mokytoju, 1762 m. buvo paskirtas kunigu Lab- | 


guvoj, 0 iš ten nukeltas 1775 m. kunigu Gilijon. Ten 
ir mirė 1806 m. gruodžio 13 d. Jis buvo Kristiono 
Mielkaus bendradarbis ir vertė lietuviškas giesmes. Jis 
parašė ir lietuvių mokykloms maldeles, kurios dar 
tebėra rankraščiuose. 


Vilhelmas Regge. 

Regge gimė Papelkiuose 1716 m. kovo 16 d. 
Buvo Gilijoj ir Auluvėnuose bažnyčios mokytoju. 
1751 m. tapė paskirtas kunigu Kalninkuose, o iš ten 
tapė nukeltas 1767 m. lietuvių bažnyčios kunigu Til- 
žėje. Čia ir mirė 1791 m. Jis ir buvo Mielkaus bendra- 
darbis ir vertė lietuviškas giesmes. Jo yra dar išversta 
„Mokslas Pamokinimo ant gero Wartojimo Laukinin- 
kams, Szeimynai ir ipat jauniems Szuilokams ant kriksz- 
czioniszko Elgimos.“ Ši knygelė tapė išleista Kara- 
liaučiuje 1788 m. 


Mūsų rašytojai ir kalbos užtarytojai 
devynioliktame šimtmetyje. 

Šiame šimtmetyj rados mūsų raštijos dirvoj ne- 
vien tikru darbininkų, bet ir samdininkų. Valdžia viso- 
kioms priemonėms stengės lietuvius raminti. Kada 
1802 m. Klaipėdos apskričio lietuviai valstiečiai pra- 
dėjo nerimastauti ir atsisakė vokiečiams dvarininkams 
baudžiavon eiti, tai stojos Priekulės bažnyčios mokytojis 

mia AEMS i 
Settegast ir pradėjo valstiečius nuo jų apsiėmimo- 
atkalbinėti. Už šitą didyjį darbą gavo jis iš valdžios 
20 dolerių atlyginimo. Valdžia, matydama, jog tuo 
būdu galima sau daug „veikėjų““ laimėti, tokiais at- 
lyginimais neskūpėjo. Karalius Friedrichas Vilhelmas IV 
padarė fondą lietuviams „naudingus“ raštus rašantiems 
rašytojams apmokėti. Per tai mūsų raštija tūliems ku- 
„nigams ir mokytojams pastojo algos padauginimo šal- 
iu. Rados kunigų ir mokytojų, kurie lietuviškas 
Knygas rašė, bet lietuvių kalbos nekentė. Tūli moky- 
tojai gavo dar ypatišką atlyginimą už lietuvių kūdikių 
suvokietinimą. Bet šalia to rados vėl iš lietuvių tikrų 
tėvynę mylinčių žmonių, kurie visu įgalėjimu rūpinosi 
lietuvių raštija. Tokių randama tarp mokslininkų ir 
paprastų valstiečių. Sakoma, kad pirmuosius ,,„Ewan- 
gėliszkuosius Psalmus“ išleidęs prastas kareivis. Jono- 
Buniano „Szwentojo Karawimo“ knygų vertėjas ir 
buvęs nemokytas žmogus. O tokių buvo daugiau. 
Rods pradžioje šitie savamoksliai tik dvasine raštija 
tesirūpino. Bet vėliau, kada Didžiosios Lietuvos vei- 
kėjai: d-ras Jonas Basanavičius, d-ras Jonas Šliupas 
ir Jonas Andrius Vištalius pabėrė tautiško susipratimo- 
sėklą Mažojoj Lietuvoj, pradėjo susipratę lietuviai ir 
pasaulinę raštiją kurti. Iš vokiečių taip pat rados keli, 
kurie tikrais mūsų kalbos užtarytojais pasižymėjo. Mi- 
nėtina dar, kad dvasinė vyriausybė, kuri pirma lietuvių 
raštija rūpinos, pabaigoj šio šimtmečio ėmė ją slopinti. 
Nes slaptu įsakymu kunigams buvo draudžiama pasi- 
rūpinimas naujai leisti dvasiškų raštų lietuvių kalba.*) 
Čia, matyt, evangėlikų dvasinė vyriausybė Mažojoj Lie- 
tuvoj, kaip ir katalikų Didžiojoj Lietuvoj, sulig kun. 
„Baužos išsitarimo, neturėdama iš Dievo, kaip apaštalai, 
dovanos, kalbėti įvairiausiomis kalbomis, atrado sau 
lengvesnį būdą: priversti lietuvius mokytis vyriausybės. 


*) „Prūsų Lietuvos Savaitraštis“ 1914 m. Nr. 16, 

kalbamos kalbos. Tačiau buvo ir tokių kunigų, kurie 
lietuvių kalbos neprietėliams patarė, nenorint lietuviams 
tarnauti, iš Lietuvos išsinešinti. 


Siegiriedas Ostermeyer'is. 

Siegfriedas, sūnus kun. Gottiriedo Ostermeyer'io, 
„gimė Trempuose, 1759 m. spalio 23 d. Pradinį 
mokslą gavo iš savo avyno, Trempų bažnyčios mo- 
kytojo Ernsto Ludvigo Kalau. Išėjus šitam kunigu 
Žydkiemuosna, Siegfriedo mokinimą užėmė pats tėvas. 
Taip priruoštas įstojo jis pavasarį 1776 m. Karaliau- 
„Čiaus universitatėn. Mokslus užbaigęs tapė Siegfriedas 
pavasarį 1781 m. paskirtas Vilūnų bažnyčios moky- 
toju. 1795 m. tapė jis paskirtas kunigu naujai įkur- 
tosios Šilėnų bažnyčios (Pilkalnio apskr.) 1804 m. 
«buvo jis iš Šilėnų nukeltas į Plibiškius (Vėliavos apskr.). 
Ten ir mirė 1821 m. rugsėjo 10 d. Jo tėvas rašo“), 
kad Siegiriedas buvęs pirm paskyrimo Vilūnų bažny- 
čios mokytoju, tris metus docentu prie lietuviškos se- 
aminarijos Karaliaučiuje. Jis esąs lietuvių kalbon daug 
raštų vertęs ir porą giesmelių sutaisęs. 

Siegfriedas buvo vienas didžiausiųjų lietuvių kal- 
"bos gynėjų. Užmanius 1814 m. tūlam bevardžiui iš 
Gumbinės“*) lietuvių kalbą iš mokyklų pašalinti, jis 
prieš tai ypatišku užsikarštinimu pasipriešijo. Jis iš- 
leido 1817 m. Gumbinėj lietuvių kalbos apgynimui 
pavestą knygelę: „Ist es anzurathen, die litthauische 
Sprache zu verdrūngen und die Litthauer mit den 
Deutschen zu verschmelzen?*****) Jis savo raštelio pra- 
kalboj mini, jog jį leidžiąs prirodymui savo didžio 
pagarbinimo ir ypatiško prisirišimo prie brangiosios 


*) G; Osterm.: „Erste Lit. Liedergesch.“, pusl. 254. 
**) „Jenaische Literatur-Zeitung“, 1814 m. Nr. 59, 
**) Ar patartina Lietuvių kalbą pabriauti ir lietuvius su vo- 
kiečiais sulieti? 

lietuvių tautos ir apgynimui nekaltai kankinamųjų lie- 
tuvių. Visą raštelį atpasakoti, užimtų perdaug vietos. 
Jis priešijas lietuvių suvokietinimui ir prirodo, jog 
lietuviai taipojau geri Dievo kūdikiai yra kaip vokiečiai, 
ir tur lygius reikalavimus prie pamokslo ir apšvietimo. 
Iš lietuvių kalbos sudėjimo galima ir persitikrinti apie 
jos aukštą senatvę, nes ji nesanti nei jokia sulopyta 
kalba, kaip tūlos naujoviškos kalbos. Pati tauta esanti 
apradė (Urvolk), kuri metų tūkstančius gryna ir 
sumaišyta užsilikusi. Sulig lietuvio luomo esanti jau 
ių kalba didžiausioj dalyje ištobūlinta, o kas dar 
kur trūksta, tai žinovai jau padėsią. 

Toliau jis sako lietuvių kalbos priešininkams: Būtų 
velytina, kad visi šie vyrai, kuriuos Lietuva savo prie- 
globstin priima, ir jiems duonos ir garbės suteikia, 
taipojau lietuvišką kalbą pasisavintų, per ką daugel 
netobūlumų būtų išvengiama, kurie dažnai atsitinka 
nemokant tos kalbos. Bet deja, toktai tėra tik velyji- 
mas. Tam priešingai juk yra daug smagiau, lietuvišką 
algą imti, lietuvišką duoną valgyti, bet ne lietuvišką 
kalbą išsimokinti. O idant savo nuogumą nors šiek 
tiek pridengus, tai niekina lietuvišką kalbą ir pataria ją 
draug su visa tauta išnaikinti. Bet šitiems ponams ga- 
lima teisingai prišaukti: Jeigu jums šita kalba ir šie 
žmonės netink, kodel nepasišalinat nuo jų; mes galim 
ir be jūsų apsigelbėti, nes jūs tik sumišimą darot! 
Lietuviams atėmus jų kalbą ir juos vokiečiais padarius, 


nebūtų iš to nei phyziškos nei morališkos naudos. 

Nėsa lietuvis nutveria jam nudalijamą pamokslą daug 
lengviau ir greičiau, negu vokietis. Kiekviena kalba 
yra Dievo dovana ir prigimimu kiekvienai tautai su- 
teikta. Tokiu būdu ji yra neprarandama nuosavybė, 
kurią nieks atimti neprivalo. Togidel laiko kiekviena 
tauta savo kalbą lyg“ kokią su tikyba ir gyvasčiu wie- 
nokią vertybę turinčią šventybę ir atiduoda ją tik gy- 
vastį atiduodama. Taigi kas mano kalbą atimti nor, 

nusikalsta prieš mano savastį, prieš šventą dalyką, kurs 
man per visa ką brangiausias yra. supa 

Jeigu toktai gal teisingas veikimas būti, tai yra 
kiekvienas plėšimas teisingas ir leistinas. Sulig Oster- 
meyer'io nuomone, kalbos išplėšimas yra baisiausias 
smarkavimas ir dangun šaukianti priespauda, kuri nieku 
nėra pateisinama, ir nei mažiausiai neužtartina. Jo 
raštelis — jo didžios meilės į lietuvius paminklas, tu- 
rėtų kiekvienam lietuviui paraginimu būti, sergėti nuo 
plėšikų brangiausį savo turtą — kalbą. 


Klimkus Grigelaitis. 

Grigelaitis gimė 1750 m. liepos 23 d.. Paškuose 
ir mirė 1825 m. birželio 21 d. Pašalteikiuose (Prie- 
kulės parapijoj). Jis buvo dailydė ir užsiėmė trobų 
statymu. Bet vėliau jis pastojo maldininku ir pradėjo 
lietuviams surinkimuose pamokslus sakyti. Jis yra tėvu 
vadinamojo „klimkėnų surinkimo“. Apie jį sakoma, 
būk jis kartą surinkiman beeidamas omenyje apimtas 
buvęs ir girdėjęs angelus danguje giesmes giestant. 
Šitas giesmes, iš viso 12, jis tada iš atminties už- 
rašydinęs ir išspausdinęs. Šitos giesmelės, vadinamos 
„Liaupselės“ yra ir dabar vis „Giesmių knygoms“ 
pridedamos. Sulig kitų žinių, esąs Grigelaitis šitas 
giesmeles iš katalikiškų kunigų gavęs.*) Klimkus įvedė 
tarp savo surinkimo draugų savotišką tvarką: visi se- 
nieji lietuvių papročiai ir lietuvių dailė tapė atmesta ir 
naikinama. Lietuvių patarles, mysles, dainas pakeitė 
maldos ir dvasiški giedojimai. Ir aiškiu balsu juoktis 
buvo nuodėmingu veikimu skaitoma. Vietoj margų 
lietuvaičių aprėdalų tapė juodi arba pilki rūbai įvesti. 
Mergaitėms buvo uždrausta irgi rūtų vainikėlius dėvėti. 
Prie šitos tvarkos laikos didumoj dar ir šių dienų 


*) Dr. phil. V. Gaigalat: „Die evangelische Gemeinschafts- 
bewegung unter den preuBischen Litauern“, pusl. 10. 

Klimkaus įpėdiniai. Nors jie lietuvių kalbą savo su- 
rinkimuose prilaiko, tačiau lietuvių būdus naikifa. 


Kristionas Dangelas Hassenstein'as. 

Hassensteinas gimė Nemmersdorfe (Gumbinės 
vyskupijoj) 1756 m. vasario 13 d. Mokslus užbaigęs 
buvo 1778—1792 m. bažnyčios mokytoju Budviečiuose. 
„1792 m. tapė paskirtas kunigu Piktupėnuose. Čia ir 
Umirė 1821 m. gruodžio 17 d. Jis vadinos „lietuv- 
kų viernu prieteliu“ ir išvertė lietuvių kalbon refor- 
acijos istoriją, kuri 1818 m. Tilžėje išėjo su užrašu: 
„Kaip Krikszczioniszka Wiera bey Bažnyczia Žmonių 
pagadinia, Diewui maloningay bewaldant per Lutera 
bey kittus nobažnus wyrus atnaujinta.“ Jis taip pat 
parašė lietuvių kalba Napoleono I laikų prancūzų 
karo istoriją ir prisidėjo 1824 m. prie peržiūrėjimo 
ketvirtojo „Šventojo Rašto“ leidimo. 

Hassensteino sūnus, Friedrichas Gottlybas, ir buvo 
lietuvių kalbos žinovas. Tėvui mirus, užėmė jis su 
profesoriu d-ru Rėzu „Šventojo Rašto“ peržiūrėjimą. 
Jis gimė Budviečiuose 1786 m. balandžio 29 d. Buvo 
1821—1830 m. Tilžės lietuvių bažnyčios kunigu. Mirė 
čiapat 1830 m. rugpiūčio 3 d. 


D-ras Ludvigas Jediminas Rėza. 

Rėza (latv. Rechse) gimė Karvaičiuose (Kopose — 
Kurische Nehrung) 1776 m. sausio 0 d. Jo gimimo 
vieta tapė apie 1790 m. smėliu užnešta. Jo tėvas turėjo 
viešbutį ir kartu buvo pajūrio sargu. Tėvo neteko 
Ludvigas turėdamas 5 metus, o motinos 3 metuose. 
Neužilgo ir pamotei mirus, prisiėmė jį ir tris jo bro- 
lius bei vieną seselę gentys. Prie genčių būdamas 
Ludvigas lankė Rositės mokyklą, o laisvomis valan- 
domis ganė žąsis. Kadangi jis mokslus buvo, tai nu- 
siuntė jį Rositės mokytojis į Kaukėnus pas kunigą 
Wittichą, kurs jį 1785—1791 m. lotinų kalboj pa- 

mokino ir universitatei priruošė. Wittichas būdamas 
neturtingų ir negalėdamas jam padėti aukštesniuosius 
mokslus išeiti, nusiuntė jį Karaliaučiun į neturtėlių prie- 
glaudą. Iš čia pradėjo jis 1794 m. universitatę lan- 
kyti ir klausės philosophijos, teologijos ir orientalių 
paskaitų. Laike studijavimo užsiėmė jis privatišku mo- 
kinimu. 1800 m. tapė jis Karaliaučiuje, Friedrichsbergo 
kareivių bažnyčios kunigu paskirtas. Būdamas kareivių 
kunigu ruošės jis akadėmiškam mokslui. 1807 m. gavo 
jis teologijos daktaro laipsnį. 1809 m. buvo jis ekstra- 
ordinariu ir vedėju lietuviškos seminarijos paskirtas.*) 
1811 ir 1812 m. turėjo jis kaip garnisono kunigas su 
Prūsų kareiviais Maskolijon traukti. 1813 metuose pa- 
lydėjo jis, jau kaip brigadės kunigas, kareivius Fran- 
sijon. Sugryžęs iš karo jis atsisakė nuo kareivių kunigo 
tarnybos ir užėmė 1816 m. prie universitatės teologijos 
protesorio vietą. 1828 m. jis buvo vyriausiu teologijos 
profesoriu paskirtas. 1829 m. tapė jis konsistorijos pa- 
tarėju ir garbės nariu pramintas. Moksluose buvo jis 
labai gabus, buvo ne vien teologijos, bet ir philoso- 
phijos daktaras. Jis mirė 1840 m. rugpiūčio 30 d. 
Liko nevedęs. Savo turtu įsteigė jis neturtingiems 
moksleiviams prieglaudą, kuri vadinos „Rhesianum“. 

Rėza yra žymus mūsų rašytojis. Jis rašė lietu- 
vių ir vokiečių kalba. 18090 m. išėjo jo eilių rinki- 
nėlis „„Prutena“. Antra dalis jo eilių išėjo 1825 m. 
1810 m. išėjo Karaliaučiuje, Prūsų karalienės Luizės 
atminimui pašvęstas eilių rinkinėlis: „Luise und DPro- 
serpina in Elysium.“ Kiti jo vokiški raštai yra: „Kurz- 
gefasste Nachrichten von allen seit 1775 an dėn evan- 
gelischen in Ostpreussen (taip pat ir MWestpreussen) 
angestellien evangelischen Predigern“, ,„Nachrichten 
und Bemerkungen aus den Feldzūgen 1813/14 aus 
aus dem Tagebuch eines Feldgeistlichen“, „Ueber den 


*) Hans Prutz: „Die Kgl. Albertus- Universitat zu Konigsberg 
i. Pr. im 19. Jahrhundert“, pusl. 200. 


> 8 


Geist und Zweck der Bibelverbreitung in unseren 
Tagen“, „„Philologisch-kritische Anmerkungen zur Lit- 
thauischen Bibel““, „(Geschichte der litthauischen Bibel““, 
Be to yra rašęs bažnyčios istoriją, savo paskaitas ir 
savo biografiją. Jo biografiją, rašyta iki 1810 m., guli 
Karaliaučiaus universitatėj.*) 

Lietuvių raštija jam ypačiai buvo širdies dalykas. 
is parūpino ir patobūlino „Šventojo Rašto“ trečią ir 
tvirtą leidimą (1816 ir 1824 m.). Jo peržiūrėtasis 
etuviškas „Šventasis Raštas“ buvo dar ir dvidešimtame 
"šimtmetyjį Britijos Biblijų Draugijos leidžiamas. 1824 
m. išėjo jo lietuvių kalbon verstos „„Aisopas arba Pa- 
sakos isz Grekonų kalbos pergulditos“. Prie šitų „pa- 
sakų“* buvo jis pridėjęs kelias iš vokiečių giesmininko 
Giellerto verstas pasakas ir mūsų poeto Duonelaičio 
surašytas pasakas. Kokiu tikslu jis pasakas leido, pa- 
sako jis minėtų knygučių prakalboj, kurios dalį čia 
paduodam: 

„Sztay, mieli Lietuwininkai, jums Aisopo Pasakas, 
isz Grykonų Kalbos pergulditas, į rankas duomi, jeib 
szitta Pamokslū-Skarbą ant iszmintingo Pasielgiramo 
ir tikros Nobažnystės wartotumbit. 

Senosa Gadynosa kone vissi Iszmintiės ir Teisy- 
bės Mokįitojei sawo Pamokslus per Pasakas arba Pri- 
lyginnimus Žmonėms praneszdawo. Taipo szwentame 
Raszte Pasaka Jotamo skaitome Knygosa Waldonū 9. 
Persk. 8—16 p. „„Medzei nuėjo, kad Karalų ant savęs 
įdėių, ir tol. Prarako Jezaiosziaus Pasaka apie Wyn- 
kalną Persk. 5, p. 1—7, ir kittas. — Musū Iszgany- 
tojis pats, kart ant Zemės waikszczodams, žmones wis 
per Prilyginnimus mokinno. Kas isz jusū ne pažysta 
aną gražų Prilyginnimą apie Sėjėją ir Sėklą? Ew. 
Mattėosz. 13 Persk. 3—90; apie Wynkalną, apie Awį 
paklydusę ir k. — Per tokius Prilyginnimus Iszmin- 


*) Dr. Adalbert Bezzenberger: „Die Kurische Nehrung und 
ihre Bewohner“. Stuttgart 1889 m., pusl. 59 (219). 

tiės ir Teisybės Mokslai ney regimay po akių sta- 
tomi — jeib aiszkiaus juos gali iszmanyt ir sawo Szir- 
dije palaikyti...“ 

Rėza iškėlė ir Duonelaičio eiles į šviesą. Jis su- 
tvarkė jas ir, pridėjęs vokišką vertimą, išleido 1818 m., 
užvardydamas „Das Jahr in vier Gesinge“. Taip pat 
išleido jis 1825 m. lietuviškų liaudies dainų rinkinėlį. 
Buvo pridėtas ir vokiškas vertimas su paaiškinimu apie 
lietuviškų dainų ypatybes. Jis rašė ir lietuvišką žodyną, 
bet neužbaigė. — 

Rėza buvo gimimo latvis arba Prūsų Kuršis, bet 
skaitė save lietuviu. Sumanius vokiečiams 1814 m. 
lietuvių kalbą iš mokyklų pašalinti, jis tam sumanymui 
pasipriešino, šitaip rašydamas:*) 

„Reikia linkėti, kad mūsų didei gerbiamoji krašto 
valdžia, kuri neužmirštinus nuopelnus mokyklų klau- 
sime Prūsų valstybės nelaimingame laike laimėjusi yra, 
taip pat ir lietuvių brangiausiu turtu, jų kalba, Lietu- 
vos mokslo įstaigose pasirūpintų! Kiekvienos tautos 
aukštesnis apšvietimas ir dvasios ištobūlinimas tegal tik 
prigimtoj kalboj nusiduoti: nes prigimtoji kalba yra 
vartai, pro kuriuos visos didžiosios ir vaisingosios idejos 
žmonių sielai privedamos. Patarimas, kurį mes vie- 
šuose laikraščiuose (Jen. Lit. Zeit. Intell. Bl. 59. Nov. 
1814 viename rašte iš Gumbinės) skaitome, jog jau 
laikas esąs lietuvišką kalbą pašalinti, reiškia menką 
žmogaus dvasios pažinimą. Tai būtų visiems geriems 
pažinimams duris uždaryti ir žmonių būdus žavinti, 
jeigu kas žmonėms jų nesunaikinamą sąvastį (kurį jie 
iš Dievo gavo), jų kalbą, išplėšti norėtų. Arba ar 
būtų galima, kalbą, kurią šiandien milionas žmonių 
vartoja, kokioms nors priemonėms išnaikinti? Toktai 
negalėjo nei Napoleono smarkavimas vokiškąjai tau- 
tai padaryti. O kaip būtų kilniems vokiečiams skaudu 
buvus, jų tėvų brangiausį palikimą, jų galios ir kar- 


*) „Geschichte der litthauischen Bibel“, pusl. 37,39 (išnašoj). 

žygių kalbą į švelnią išdailintą fransų kalbą išmainyt 
reikėjus!: Ana mintis yra tokia netobūla ir žmogiš- 
kume išsilavinusio vyro neverta, jog jokio aiškesnio 
atguldymo nereikalinga. 

O Karaliaučiaus lietuviškoji seminarija yra įstaiga, 
1š kurios prakilnūs vyrai, kaip Duonelaitis, Ruhigas, 
Mielkus ir kiti, kurie tautos gyrius buvo, išėję yra, ir 
todel kaipo sentėvių šventas įtaisymas vertas išlaikymo. 
tur būti lavinimosi įstaiga tolimesniam išsitobūli- 
Himui tokiems, kurie gerą pagrindą lietuviškoje kal- 
boje padėję yra, bet neužsiimti lavinimu paprastų pir- 
mųjų gramatikos mokslų (kaip tai dabar, stokojant 
priruoštų narių, atsitikti tur). Bet nei jokiu būdu ne- 
gal šitos įstaigos vyriausias tikslas pasiekiamas būti, 
jeigu Lietuvos gimnazijose ir Tilžės, Gumbinės, Įsru- 
ties mokyklose ir kitose vietose lietuviška kalba, kaipo 
mokslo dalykas, šalia kitų mokslų, nešelpiama, ir prie 
kvotimų, stojant į universitatę ir į kunigų pavadinimą, 
pažinimas lietuviškos kalbos nereikalaujamas. Šis da- 
lykas tur tikrai rimtas ir svarbes pasekmes. Dar iki 
to prieis ir turės pareiti, kad mokyklų ir kunigų 
pavadinimui nesiras jokių lietuvišką kalbą mokančių 
vyrų, ir žemė turės del mokytojų stokos savo buvusioj 
barbarijoj pragrimsti. Iš svetimųjų, kurie liaudies kal- 
bos nemyl ir nuo kurių tauta savo širdį nukreipia, yra 
sunku tikėti, kad jie Žmonių dvasios patobūlinime ką 
atsieks. Valstybės istorija parodo, kad visa, kas del 
lietuvių dvasios tikro apšvietimo ir jų raštijos ikšiol 
daroma buvo, per to krašto vaikus, kaip tai: Mažvydį, 
Vilenčių, Bretkūną, Duonelaitį, Mielkų ir kitus, at- 
likta tapė. Kiekvienas prakilnios dūmos esantis tur 
todel linkėti, kad neužmirštamųjų valdonų įtaisymai 
(Friedrichas Vilhelmas I įsteigė Tilžėje lietuvišką mo- 
kyklą) ir labdaringi palikimai (lietuviškos seminarijos 
nariams buvo 1735 m. suteikta teisė, naudoties tris 
“metus dovanai duodamu užlaikymu) lietuvišką kalbą 


Ed: 


studijuojantiems, kur galima, vėl atnaujinami būtų. Pat 
lietuviški kunigai ir dvasiškiai laimėtų sau nuopelnus, 
jeigu jie nebeleistų, kaip dabar būna, savo vaikus ir 
gentis, be mažiausio lietuviškos kalbos pažinimo, į 
universitatę traukti, manydami, kad seminarijos virši- 
ninkai, lyg raganos kirčiu, gali vyrus, kurie dar skai- 
tyti nemok, gatavais kalbos žinovais padaryti. Prie 
šešėlių prakilniųjų kunigaikščių, Albrechto ir Friedricho 
Vilhelmo, kurie apie mūsų žmones gerai dūmojo, pa- 
tikrinu aš, kad vienat tikra meilė del mano tėvynės 
gero šiuos linkėjimus mano sieloje pagamino.“ 

Nevien iš šitų žodžių, bet iš visų Rėzos raštų 
atspindi jo meilė į savo draugžmones ir tėvynę Lie- 
tuvą. Jo aukštieji mokslai jį lyg verste vertė savo 
broliais lietuviais rūpinties. Ak, kad ir mūsų dienų 
lietuviai mokslininkai savo pareigas atmintų! 


Friedrichas Kelkis. 


Kelkis (vok. Kelch) gimė 1801 m. birželio 10 d. 
Mokės Karalėnų seminarijoj. Mokslus užbaigęs buvo 
bažnyčios mokytoju paskirtas, pirma Įsėje, tada nuo 
1850—1867 m. Prūsų Kretingoj. Tada atsisakė nuo 
mokytojavimo ir apsigyveno prie savo žento Kisinuose 
(Dovilų parapijoj). Ten ir mirė 1877 m. vasario 10d. 

Kelkis užim mūsų raštijoj žymią vietą. Jis įsteigė 
1832 m. pirmąjį lietuvišką laiškelį „„Nusidawimai apie 
Ewangėlios Prasiplatinimą tarp Žydū ir Pagonū“ 
ir buvo jo redaktoriu. Vėliau nuo šito laiškelio atsi- 
traukęs, įsteigė jis 1875 m. „Pasiuntinystės Laiszkelį“. 
Jis suruošė ir tūlas lietuviškas knygas. Išvertė „Pa- 
mokslas apie Neszimą Kryžiaus Kristaus“, „Kelionės 
Atestas tikro Krikszczionies“, „Salamonas ir Sulamytė““. 
Jo veršta yra dar su Lauknų bažnyčios mokytojo 
Lapačio pagalba Endrikio Millerio ir kelių kitų bažny- 
čios mokytojų „Miszios isz szwentų Gromatų“ ir 

Rambako ,„Apmąstimai wisų Kentėjimų Kristaus“. Jis 
buvo ir giesmininkas, nes išvertė ir pats sueiliavo tūlas 
lietuviškas dvasiškas giesmeles. Jo giesmelių rinki- 
nėlis, tai „„Giesmeles apie Ewangelios Praplatinimą 
tarp Žydų ir Pagonų““ ir „Koks yra Žmogaus Miri- 
mas“. Jis taip pat peržiūrėjo ir „Giesmių Knygas“. 
Be to surašė ir išleido ,„Krikszczioniszkas Kalendras“. 


Visi Kelkio raštai yra maldingos pakraipos. Jis 
pats buvo maldininkų ir laikė dvasiškus surinkimus. 
Jis priklausė „jurkūniškių surinkimui“, kurs šiek-tiek 
laisvesnis yra ne kaip klimkiškių surinkimas. Išvarius 
lietuvių kalbą iš mokyklų, siuntė jis peticijas į valdžią, 
prašydamas sugrąžinti lietuviams iš mokyklų atimtas 
lietuviškas tikybos pamokas. Jo parašyta ir dviejos 
pasaulinės eilės apie lietuvius. Pirmose — „Lietuw- 

ninkai““*) aprašo jis lietuvių senovę, antrose — ,,„Wier- 
nas Kretingos Žmogus“ *), nupiešiama tos apylinkės 
papročiai. Abejos silpnokos. Pastarųjų eilių toks turinys: 


Aš iš Kretingos esmi, 
Ponai netur dyvyti; 
Kad skaityt ir paskaitau, 
Iš galvos tik menk žinau, 


Maž aš moku iš galvos, 
Nes esmi iš Kretingos. 
+ Jau kitaip aš nežinau, 
Kaip skaityte kad skaitau. 


Dar senovės aš žmogus 
Ir todel aš vokiečius, 
Ir kas jų, neapkenčiu. 
Kas mylės neprietelių? 
Rods girdžiu nepriėtelius 
Reikiant ir mylėt visus. 
Tesiryštas tuom kiti! 
Aš iš Kretingos esmi. 


Iš šalies esu aš tos, 
Kur Prūsijos uodegos 
Dar galelis nusitenk, 
Maskolijoj įsilenk. 


Čia mes dar ne kaip kiti 
Esmi taip įpainioti d 
Į žabangus vokiečių, 
Kretingos nemylimų. 

Dar prie mūsų teb'yra 
Iš senovės atstanka, 
Dar iš pat senų dienų, 
Neardyta nuo kitų. 


*) „Saulėteka“ 1900 m. Nr. 89, pusl. 224. 
**) Čia pat Nr. 10/11, pusl. 248. 

Dar prie mūsų aug vaikai 
Medžių kaip kokie aulai, 

Irgi mergos aug mums čia, 
„ Kaipo pušįs girioje. 

Vyrai*velkam tavorus, 
Mergos aria mūms laukus, 
Aug kas aug — mums yr gerai. 
Ar šiaudai yr ar grūdai. 

Moterės mums duoną kep, 
Sviestą baltą mums užtep; 
Saujoms duod mėsos stukius, 
Kad taukai drimb per pirštus. | 

Liegį turim bliūduose, 
Putros prisisrebiame; 

Tai nei vokiečiai nepeik, 

Ko daugiau todel bereik? 
Rūbai mūsų nemenki, 

Ir daiktai visi geri. 

Kas prieš tai gal ką sakyt? 

Eikšte patįs tai matyt! 

Yr kitur lietuvininkai, 
Mes ale visi čionai 
Būrai, būrai esame, 
Eūriškoje kalboje. 

Mūsų kitokia kalba 
Ne kaip šiaip per Lietuvą: 
Teigiam ir rokuojamės, 
Kas taip kaip kiti kalbės? 

Kits kur verk, mes bliaujame, 
Valanda mums brydis čia, 
Kas švieža mums yr briša, 
Kirvis — jekšis mums yra. 

Aukšta žmonės tur kiti, 
Šičion kriautį tik randi; 
Kur kiti im kopėčias, 

Čia mes turime trepes. 

Kas pikts — mums kytrus yra, 
Kas jiems tink — mums pasabnąa, 
Ir kitiems kas yr sunku, 

Tai prie mūsų yr smagu. 


Mažą kad sulaukiame, 
Dedam tą į šiūpulį; 
Vaiks — tai mums nei šioks nei toks, 
Jei jis bests yr — tai mums vaks. 


Vislab kas gal pasakyt, 
Pats girdėt eikš ir matyt 
"Kaip viskas gerai yra — 
Čion pas mūsų Kretingą. 


Būtų dar toli geriaus 
Čion prie mūsų ir gražiaus, 
Jei nebūtų jau baisių 
Ir prie mūsų vokiečių. 


Rods ir tie juk ne visi 
Mus uųžgaun, bet tik keli, 
- Tie ale neprieteliai 
Drąsinąs ir čion didei. 


Apgalėti nor ir mus 
Senprūsių dar likusius, 
Ir jei tiems čion pasiseks 
Mums į žmones virsti teks, 


Tie baisybės nor užgit, 
Seną paprotį laikyt, : 
Nor iš miego mus prišaukt, 
Miglą iš akių mums braukt. 


Nor, kad būtų mums viera, 
Ir kas jei prieit, tiesa, 
Nor, kad nemeluotumbim, 
Kad burna būt su širdim!... 

Toliau pasakojama, kaip „baisiejie““ vokiečiai Kre- 
tingiškių senus papročius atmesti užsimanę yra, kad 
norį juos doriškesniais, apšviestesniais padaryti, norį 
mokyklas uždėti, norį vaikus pamokinti.. Prieš - visa 
tai, sako autorius, Kretingiškiai norį ginties: norį at- 
mesti perkreiptą vokiečių kalbą ir prilaikyti prigimtus 
papročius. Bet, jis toliau sako Kretingiškių žodžiais: 


Ne sakau, kad vokiečių 
Nieks netiktų nuo visų; 
Juk nei jų, žinau tikrai, 
Peiktini visi daiktai. 

Juk ir vokiečių kiti 
Mums daiktai pritinkami; 
Jų kapija juk gera, 
Arbata jų neprasta. 

Gruką gert juk mums gerai, 
Vyną geriam ir mielai; 
O brangvyną kad geri, 
Kits žmogus pasijunti. | 

Jujų pyvs juk yr skanus, 
Cukars jų yra saldus; 
Jų pyragai juk geri, 
Tie daiktai mums tinkami. 

Ir cygorą parūkyt, 
Ranką ant kulšies statyt, 
O taip ir daugiaus daiktų 
Mums patink iš vokiečių. 

Galų gale peikiami naujos kartos mokytojai, kad 
su liaudim išvieno nebeina, peikiami ir lietuviai, kurie 
peikiamus papročius priima... 


Erdmonas Šesnakas, 


Šesnakas buvo mokytoju Tilžėj. Platesnių žinių 
iš jo gyvenimo nėra. Bet jo raštai neleidžia jį palikti 


i 
nepaminėjus. Jis buvo Mažojoj Lietuvoj pirmasis lie- 
tuviškų kalendorių rašytojis. Jo kalendorius išėjo pirmą 
kartą Klaipėdoj 1847 m. ir vadinos „Prusiszkos Ka- 
lendros“. Šitus kalendorius rašė jis iki 1861 m. Be 
to yra jis tūlas knygutes išvertęs, kaip tai: „„Giwasties 
Medis ant Pasiteszijimą ir Pasistiprinimo į Zion kaki- 
nancziomsioms Duszioms“', „Reikmenų Pagalbos Kny- 
geles“, „Nauji Įstatymų Dawadai musų prusiszkos Tė- 
wiszkės“ ir tt Taipojau yra jis prisidėjęs prie sutai- 
symo mokykloms skiriamų ,„Szwentojo Raszto Nusi- 
dawimų“. “ 


Rudolias Andreas Cippelis. 


Cippelis (vok. Zippel) gimė Kalninkuose 1813 m. 
lapkričio mėn. pabaigoj. Jo tėvas, Karolius Vilhelmas 
Augustas, buvo kunigu, pirma Kalninkuose, tada 
1815—1874 m. Priekulėj. 


Rudolfas buvo antruoju kunigu nuo 1841 m. lie- 
pos 18 d. iki 1846 m. Prūsų Kretingoj; iš čia tapė 
antruoju Kunigu pavadintas Klaipėdon. Tada buvo 
1849 m. gruodžio mėn. paskirtas kunigu Darkiemyje. 
Pagaliau buvo tenai paskirtas vyskupu. Bet susirgęs 
sunkia gerklės liga turėjo dvasiškąją tarnybą padėti. 
Jis parsidangino Priekulėn ir buvo ten, 1877 m. pa- 
skolos draugijai susidarius, tosios kasierius. Pagaliau 
nusipirko ūkį Drukiuose ir apsigyveno tenai, kur ir 
mirė 1304 m. vasario 19 d. 

Būdamas Klaipėdoj kunigu, leido jis nuo 1849 im. 
balandžio 1 d. savaitinį lietuvišką laišką „Lietuwininkų 
Prietelis arba Klaipėdos Ceitungos“. Jis buvo kartu 
ir redaktorius to laiško ir norėjo lietuvius su visuome- 
nės gyvenimu supažindinti. Didį svarbumą jis pri- 
skaitė mokykloms, išsireikšdamas apie jas šitaip*): 


*) „Liet. Priet.“ 1849 m. Nr. 38. 

„Szuilės yra didžiausias Skarbas Žemės, kas Isz- 
minti ir gerą Dumą tur, laiko jas Garbėje, ir proce- 
wojas, kad Szuiles wis? geryn eitu.“ 


D-ras F riedrichas Kuršatis. 


Kuršatis gimė Noragėliuose prie Gastų (Lankos 
apskr.) 1806 m. balandžio 24 d. Jo tėvas buvo moky- 


tojis, todel ir sūnų jau anksti mokytojo pavadinimui 
priruošė. Vos 18 metų sukakęs pradėjo Friedrichas 
mokytojauti. 1824 m. buvo jis mokytoju Naujojoj (Neu- 
kirch), nuo 1826 m. — (Gastuose, nuo 1831 m. — 
Kaltihofe prie Pr. Hollando. Bet jis turėjo aukštesnį 
tikslą, todel visą atliekamą laiką sunaudojo prisiruo- 
šimui aukštesniam mokslui. 1834 m. jis atsisakė nuo 
mokytojavimo ir stojo Elbingos gimnazijon. Čia mo- 


kės du metu ir įstojo rudenį 1836 m. Karaliaučiaus 
universitatėn. Čia paėmė jį globon prof. d-ras Rėza 
ir, šito prikalbėtas, jis mokės teologijos. Šalia to ėjo 
jis dar mokytojo pareigas Tragheimo (Karaliaučiaus 
miesto dalies vardas) mokykloj. 1841 m. išlaikė jis 
pirmąjį, o sekančiame mete antrąjį kunigų mėginimą. 
Protesoriui Rėzai mirus, buvo jam pavesta lietuviškos 
seminarijos vedimas. Šitą įstaigą jis vedė iki 1883 m. 
Bc to tapė jis dar 1844 m. paskirtas lietuvių kareivių 
kunigu. Bet jis nevien Karaliaučiuje esančius lietuviš- 
kus kareivius aprūpino, bet aplankė ir kitus Rytprūsių 
ir Vakarprūsių miestus; nukeliavo iki į Potsdamą ir 
Berlyną ir ten lietuviams kareiviams prigimtoj jų kal- 
boj evangėliją apsakė. Po pamaldų jis padalydavo 
kareiviams jo paties išleidžiamąjį ir surašomąjį ,„Ke- 
leiwį“. 1865 m. buvo jis pramintas profesoriu, o 1875 m. 
gavo philosophijos daktaro laipsnį. Mirė Krance prie 
Karaliaučiaus 18834 m. rugpiūčio 23 d. 

Kuršatis buvo valdžios ištikimas tarnas, 0 prie tos 
ištikimybės jis stengėsi ir savo vientaučius išlaikyti. 
Tuo tikslu leido jis valdžios pašalpa nuo liepos mėn. 
1849 m. iki kovo 1880 m. lietuvišką savaitinį laišką 
„Keleiwį“. Iki 1866 m. surašė jis savo laiškelį viens, 
vėliau padėdavo jam rašyti lietuviški mokytojai. Politi- 
koje apsireiškė jis kofiservatoriu, apie pačių lietuvių 
teises nieko neprasitardamas. Bet vėliau, matydamas, 
kad lietuviai už konzervatorių meškerės nekanda, bet 
lenda į pažangiųjų tinklus, jis apgailėjo lietuvių „ne- 
susipratimą“, bet tačiau patarė „atstovo tarp savęs 
ieškoti, kursai Berlyne atsimintų ir užtartų lietuvi- 
ninkus“'.*) 

Lietuvių raštijos dirvoj yra Kuršatis labai daug 
veikęs. Jis peržiūrėjo ir išspausdino ,„„Augsburgiszką 
Wieros Iszpažinimą“, peržiūrėjo ir pagerino Buniano 


*) „Keleiwis“ 1852 m. Nr. 42, 

„Szwentojo Kariawimo“ antrąjį leidimą, pertaisė vys- 
kupo (Weis'o sutaisytą Lutėriaus ,„Mažąjį Katechismą““ 
ir peržiūrėjo „Szwentąjį Rasztą“ ir „Giesmių Kny- 
gas“. Šių pastarųjų knygų trečiąją dalį sutaisė jis 
visai naujai. Be to sutaisė ir išleido kareiviams lietu- 
viškas „Giesmių ir Maldų Knygeles“. Šioms knyge- 
lėms išvertė jis tūlas giesmes iš vokiečių kalbos, o 
kitas pats sueiliavo.*) Išvertė ir šiaip raštelių, kaip tai: 
Bal 'o mirusiųjų šventei skiriamą pamokslą „Tėkel tay 
yra: Swėrė tawe Swarcziais““, Skriveriaus ,,Dusziu Skar- 
binyczėlę“, „„Burtikes“ (Traukiamuosius lakštelius) ir 
tt. Jis išleido ir Rėzos lietuviškų dainų rinkinėlio antrą 
leidimą. Jis būtų dainų dirvoj daug ką moksliško 
atlikti ir ateičiai neužmirštino išlaikyti galėjęs, buvo 
dar bičiulių prie to raginamas, bet jis baugštės tokiu 
užsiėmimu prarasti dvasiškąją savo įtaką tarp neap- 
šviestų žmonių. Nes tūli maldininkai jam pasakę, jog 
nepritinką garbingam žmogui, labiau dvasiškam tėvui, 
užsiimti svietiškais ir niekingais daiktais ir „pagoniš- 
koms“ liekanoms... Idant lietuviams skiriami kunigai. 
kaip reikiant lietuvių kalbą pramoktų, parašė Kuršatis 
tūlus moksliškus veikalus: „„Beitrūge zur Kunde der 
litauische Sprache“, „Grammatik der litauische Spra- 
<he“ ir vokiškai-lietuvišką bei lietuviškai-vokišką žody- 
ną. Žodyną ruošė jis jau nuo 1848 m., bet pastaroji 
šio žodyno dalis (lietuviškai-vokiškoji) išėjo tik 1883 m. 
Tai buvo jo paskutinis raštijos darbas. Prakalboj šito 
žodyno antroj dalyj jis rašo: „Šiuomi užbaigiu savo 
lietuvišką raštišką veikimą, kuriuo aš ilgame savo gy- 
venime savo giminės žmonėms ištikimai tarnavau, lin- 
kėdamas jiems palaiminimo.“ 

Nors Kuršatis lietuvių raštijos dirvoj daug dirbo, 
bet lietuvių reikalai jam buvo svetimi. Imkim paveiks- 
lan prof. d-rą Rėzą. Kokiu širdingumu apgynė jis 


*) Oskar Schade: „Prof. Dr. Friedrich Kurschat“ (nekrologas). 

lietuvius, sumanius vokiečiams lietuvių kalbą pašalinti! 
Bet, kada 1872 m. „Visuotinuoju nustatymu““ lietuvių 
kalba iš mokyklų pašalinta buvo ir, kada po to lietu- 
viai Kuršačio prašė, kad jis juos užtartų, atsiliepė jisai 
šitaip:*) 

„Pasigodziantiejie nor, kad asz juos prie auksz- 
tujų Wyriausybjū užstocziau ir ten dėl jū Bėdos pa- 
sigoscziau. Ant to asz pirmjausey taip turiu atsakyti, 
kad manę nieks Lietuwininkū Užtarėju arba Rechts- 
anwaltu niera ney įstatęs ney pawadinęs, 0 todėl man 
ir ne puolas Lietuwininkus užtardams pas aukszcziau- 
siają Wvriausybę maldotis..... 

Asz nei jokį kitą Pawadinimą ne turiu, kaip tikt 
tą, sziczion Karaliaucziuje Lietuwininkams Diewo Žo- 
dį apsakyti bey Lietuwininkus Sztudentus lietuwiszkoje 


Kalboje iszmokįti, o priegtam dar ir lietuwiszkają | 


Kalbą per wisokias Knygas Swietui pilnay žinoma da- 
ryti. Toktay man auksztoji Wyriausybė yra uždawusi, 
ale ne tai, kad asz jos Darymą peikti arba trikinti tu- 
rėcziau...“ 

Taigi, nenorėdamas, „aukštosios vyriausybės da- 
rymą peikti arba trikinti“, žiūrėjo Kuršatis ramiai ir 
be prieštaravimo į naikinimą savo vientaučių kalbos. 


Maurus Pucas. 

Pucas buvo mokytojis. Budamas demokratiškų 
ir laisvų pažiūrų, turėjo jis iš valdžios pusės daug per- 
sekiojimų iškentėti. Tarp savo draugbrolių lietuvių tu- 
rėjo jis didį išsitikėjimą.**) 1848 m. jis pastojo bažny- 
čios mokytoju Žiliuose (Ragainės apskr.). Vyriausybė, 
kuri jo įtaką į lietuvius žinojo, stęngėsi rinkimų laike 
ji valdžios pusėn patraukti. Tūlas landrotas pasidryso 
jį laišku „Mano mielas Pucai!“ įkalbinti ir jam savo 
bičiulybę apreikšti. - Tačiau tokiais meiliais žodėliais 

*) „Keleiwis“ 1778 m. Nr. 38. | 
“) „Aus Tilsits Vergangenheit,“ dalis III, leid. II, pusl. 109—113. 

nesidavė Pucas prisivilioti tarnauti tokiai partijai, kuri 
jo įsitikinimui priešinga buvo. Tai negalėjo didžiųjų 
ponų partija, kada ji sustiprėjo, jo užmiršti. Žilių ku- 
nigas apskundė jį, kad jis užgaištąs mokyklos ir baž- 
nyčios pareigas pildyti. Mat, jis buvo tik vienai dienai 
1349 m. vasario 5 d. nuo mokytojavimo pasitraukęs 
ir Tilžėj buvęs. O toj dienoj tapė Tilžėj demokratų 
kandidatas Temme Ragainės apskričiui išrinktas at- 
stovu. Jam buvo prikišama, kad jis savo įtaka esąs 
parūpinęs demokratams laimėjimą. Bet jis prirodė gy- 
dytojaus paliudyjimu, kad minimoj dienoj Tilžėj buvęs 
prie gydytojo ligos del. Toliau buvo jis kaltinamas, kad 
viešai kurstęs valstiečius nemokėti mokesnių. Tačiau 
tardant negalėjo liudininkai nieko prieš jį išrodyti. Tada 
tapė jis su Tilžės demokratų veikėju Sommerfeldu krašto 
išdavimo kaltinamas ir teisman traukiamas, 0 tai del 
šitos priežasties: 1849 m. gegužio 10 d. buvo Sommer- 
feldas Žiliuose susiėjimą sušaukęs ir rinkėjams prikal- 
binėjęs rinkimuose nedalyvauti. Be to jis dar buvo 
pranešimą laikęs apie tų dienų politiškąjį stovį.*) Pu- 
cas buvo po šito pranešimo lietuvišką pranešimą lai- 
kęs ir Sommerfeldo kalbą lietuviškai atpasakojęs. Val- 
džios skundėjas, nerasdamas nieko baustina, atitraukė 
prisaikintųjų teisme, Tilžėj 1850 m. kovo 27 d., prieš 
Pucą iškeltą bylą, o po to ir Sommerfeldas tapė iš- 
teisintas. 18351 m. vasario 8. d. turėjo Pucas vėl Ra- 
gainėj į teismą stoti. Šį sykį jis buvo kaltinamas, kad 
1850-m. gegužio 26 d. atlikęs su laisvai ėvangėliškojo 
surinkimo kunigu d-ru Rupp ir dar keliais Tilžiškiais 
Žibuose po plynu dangumi tikybišką surinkimą. Bet 
ir šį sykį jį ir jo draugus išteisino. 

Nors prieš Pucą užvestos bylos neturėjo jokio 
pagrindo, tai tačiau buvo priežastis jo laikinio atsta- 
tymo nuo mokytojavimo. Valdžia berods jam prisiūlė 


*) „Aus Tilsits Verg.“, dalis III, leid. II, pusl. 79—85. 

tada mokytojo vietą su 80, dolerių algos Sekenburgo 
parapijoj (Lankos apskr.). Bet kadangi jo šeima, kuri 
iš 7 asmenų susidėjo, negalėjo iš tokios algos misti, 
o prie to jis tikėdamas po 15 metų mokytojavimo ge- 
resnią vieta užsitarnavęs esąs, nuo siūlomos vietos at- 
sisakė ... Valdžia buvo paskyrusi Žiliuose laike jo lai- 
kinio atstatymo kitą mokytojį. Pucui prieš tai užpro- 
testavus, atsiliepė ministeris, „kad jam raštai apie jį 
parėję, del kurių reikalinga buvus jį kitur iškelti; jis 
turįs todel su karal. valdžios nustatymu sutikti“. Jam 
prašant, del minimų raštų pradėti tardymą, jis nei jo- 
kio atsiliepimo negavo. Netekęs valdiškos vietos, Pu- 
cas apsigyveno Tilžės-Prūsuose ir bandė save ir savo 
šeimą privatiškųu mokinimu išmaitinti. Vienok prieš 
pabaigą 1850 m. tapė jam uždrausta. privatiškai mo- 
kytojauti ir pareikalauta įstatymiškai reikalingo moky- 
tojavimo teisės paliudyjimo ir miesto mokyklų vy- 
resniųjų įvelijimo .... 

Nuo pradžios birželio 1850 m. vedė Pucas Tilžėj 
laisvai ėvangėliškojo surinkimo pamaldas ir buvo pa- 
skirtas liepos mėn. tų pačių metų minėto surinkimo 
kunigu. Rugsėjo mėn. pasiskyrė šio surinkimo nariai 
sau kunigu teologą Eduardą Herrendėorfer'į  Pucas 
tada atliko po šiojo vokiškųjų pamaldų lietuviškas 
pamaldas. Spalių pradžioj pradėjo kun. Herrendėr- 
fer'is leisti Tilžėj savo surinkimui vokišką laišką „Die 
freie Gemeinde“. 1851 m. sausio 12 d. pradėjo mi- 
nėtasis surinkimas ir lietuvišką laišką išleisti. Jiš va- 
dinos „Lietuwiszkas Prielaiszkas““ ir buvo tik priedas 
vokiškojo laiško. Redaktorius šito „Prielaiško“ buvo 
Pucas.*) Bet neilgas laiškelio gyvenimas. Nr. 7 ra- 
šyta apie to laiškelio istoriją šitaip: 


*) A. B. Klaipėdiškis: „Prūsų Lietuvių Laikraščiai“, Kaunas 
1914 m., pusl. 4. 

„Norint dar tikt wiena Bertaini Meto szittas lietu- 
wiszkas Prielaiszkis aplinkui eina, tai tacziau jau daug 
asztriu Prieszininku priesz ji pakilo. Ne tikt wien 
Pons Kurszatis, bet ir daug Kunnigųu musu Lietuwoj 
jam pritar szitta Lapeli užtroszkinti. Jau tris sunkes 
Prowos priesz mane stow, Skundikai sako, jog asz 
su mano Rasztu Žmones priesz Wyriausybe ikirszinti 
noris ir Firsztus (Kunigaikszczius Žemės) panie- 
kinas...“ i 

Tai buvo paskutinis balsas šito laiškelio, nes šis 
numeris tapė valdžios skundėjo įsakymu konfiskuotas 
ir laikraštis paliovė gyvavęs. Toks pat likimas ištiko 
ir vokiškąjį laiškelį. 

Pucas buvo tikras laisvamanis pilnoj to žodžio“ 
"prasmėj ir buvo pirmas laisvamanių mokslo misio- 
norius tarp lietuvių, taip politikoj taip religijoj. Bet 
negalėdamas valdžios persekiojimų pakelti apleido savo 
tėvynę Lietuvą ir persikėlė su savo šeima naujan pa- 
saulin. 1851 m. liepos mėn. atsisveikino jis su savo 
„broliais, bičiuliais ir vienminčiais draugais“, šiais žod- 
žiais*): „Kadangi mūsų politiškasis dangus vis daugiau 
apsiniaukia, o oras nuodingųjų gyvių piktuoju kvapu 
labiau pasipildo, tai perkeliu aš savo darbavietę Ame- 
rikon, idant po tenykčiu skaisčiu dangumi didesne 
laime už atstatymą proto karalijos dirbti galėčiau. Be abe- 
jonės, laisvosios saulės spinduliai, kurie Amerikoj žmo- 
nes apšviečia, prablaivįs ir Europos rūkus ir prašalins 
užnuodijančiąją tvaiką. — Šitoj dvasioj skiriuos aš nuo 
jūsų; bet to nebodami dirbsim mes visi draugiškai 
taip rytuose, taip vakaruose prie šito tikslo toliau, 
idant ateitis mūsų darbo vaisiais naudoties galėtų! 
— Likit sveiki! ir neužmirškit manęs. Mano pasku- 
tinis žodis yra širdinga dėka už jūsų atjautimą mano 
europeiško likimo, už jūsų karštą meilę, kurią 'jūs 


*) „Tilsit gemeinnūtz. Wochenblatt“ 1851 m. No. 85. 

iki mano paskutinės atsiskyrimo valandėlės man apsčiai 
išrodėt, koktai visiems persekiotiesiems ir kenčiantie- 
siems palinksminančiu pavyzdžiu būti tur. Atsimini- 
mas Tilžės liks ir maniesiems neužmirštamas.“ 

Kokią neapykantą jo politiški priešininkai prieš jį 
turėjo, galima jau iš šito matyti, jog po jo iškeliavimo- 
tūlus mėnesius jokių žinių neparėjus, jie paleido pa- 
skalas, kad Pucas su savo šeima kelionėj nuskendęs; 
o tai esąs Dievo teisingos bausmės apsireiškimas... 

Pucas pasieko Ameriką, bet mirtis išplėšė jo jau- 
nausią dukrelę ir mylimą žmoną, koktai jį taip su- 
judino, jog sakė, „kad jis kaip ateivis naujoj žemėj 
nebūtų šių širdperšų išlaikyti galėjęs, jeigu nebūtų 
ir čionai naujų bičiulių ir jo širdgelą užjaučiančiųjų 
radęs.“*) 

Apie Puco tolesnį likimą trūksta žinių. 


Karolius Leopoldas Friedrichas Neisas. 

Neisas (vok. Neiss) gimė 1814 m. gegužio 5d. 
Jis buvo kunigas ir kunigavo 1845—1855 m. Įsėje, 
1855—1858 m. Papelkiuose, 1858—1873 m. Kaukė- 
nuose. Tada, ligos dėlei, nebegalėjo savo pavadinimą 
atlikti ir turėjo kunigavimu paliauti. Mirė Kaukėnuose 
1875 m. sausio 25 d. 

Neisas mūsų raštijos dirvoj ir stropiai darbavos. 
Išvertė „Ewangėliszkas Miszknygeės“, „„Piemenų Kny- 
geles“, „„Naudingus Pamokinimus apie Maldą“. Be 
to surašė ir išleido 1857 ir 1858 m. „Krikszczionisz- 
kas Kalendras“. Jis ruošė ir žodžių rinkinėlį. 


Karolius Vilhelmas Ottonas Glogau. 
Glogau'as gimė Gilijoj 1805 m. lapkričio 14 d. 
Jo tėvas buvo tuokart Gilijos kunigo padėjėjas, vėliau 
buvo paskirtas kunigu Papelkiuose. Karolius mokės 


*) „Tilsits gemeinnitz,. Wochenblatt“ 1852 m. No. 20, 

Tilžės gimnazijoj ir ją baigęs įstojo 1825 m. Karaliau- 
čiaus universitatėn. Tada tapė 1830 m. paskirtas ku- 
nigu Cintuose (Heiligenbeil'o vyskupijoj). Iš čia par- 
ėjo pradžioj 1832 m. antruoju kunigu Labguvoj. Iš čia 
parėjo 1846 m. lietuvių bažnyčios kunigu Tilžėje. Vė- 
liau tapė čia pat vyskupu paskirtas. Mirė 1875 m. 

Glogau'as išleido mokykloms lietuviškas giesmiu 
knygeles ir ,„Švento Rašto Nusidavimus““, be to išvertė 
lietuvių kalbon ir mokykloms skiriamą Lutėriaus „„Ma- 
žąji Katechismą““ ir parašė tūlas kitas lietuviškas kny- 
geles. 


Eduardas Gisevius. 

Gisevius gimė Lyke (Lyck) 1798 m. lapkričio 
11 d.*) Jo tėvas buvo tūlą laiką Seinų apskričio 
teisėjas (Suvalkų gubernija priklausė tuokart price 
Prūsų). Motynos neteko Eduardas trečiuose metuose. 
Ji ir jo seselę augino pradžioj jųdviejų dėdė. Tėvui 
antrą kartą apsivedus, sugryžo jis pas tėvą į Seinius. 
Pirmuoju jo mokytoju buvo jo pamotė, nes Seinuose 
nei jokios mokyklos nebuvo. Ji mokino jį skaityti, 
rašyti ir šventosios istorijos. Vėliau, persikėlus tėvui 
į Čostkovą, pamokino pamotės brolis Eduardą geo- 
grafijos, pasaulio istorijos ir paišymo. Po to, tėvui į 
Mėlaukius persikėlus, tapė Eduardas į Gumbinę iš- 
siūstas. Čia mokės jis pirma privatiškoj mokykloj, 
tada gimnazijoj. Gimnaziją užbaigus įstojo jis Kara- 
liaučiaus universitatėn ir ruošės mokytojo pavadinimui. 

Iš universitatės atstojęs, užsiėmė Eduardas 1821 
lig 1825 m. privatišku mokinimu. 1825 m. balandžio 
1 d. tapė jis pavadintas Tilžėn vargdienių prieglaudos 
(Pauperhaus) inspektorium. Šitame name turėjo jis 
6 gimnazistus pridaboti; be to turėjo gimnazijoj mo- 
kytojauti. Liuosas valandas praleido jis PykiiejEa lie- 
tuvių istorijos, kalbos ir būdų. 


*) „Eduard Gisevius“, Tilžėj 1881 m. 


Daug nesmagumų padarė Giseviui buvęsis kuni- 
gas, mokyklų patarėjas Rettig iš Gumbinės, kurs lie- 
tuvių neapkęstojis buvo. Nesa, sulig Giseviaus žodžių, 
vokiečiai žiūrėjo į lietuvius tuokart taip, kaip žiūri 
amerikiečiai į murinus. Kartą Rettig'ui Tilžėj atsilan- 
kius pas gimnazijos direktorių Kėorberį, pakvietė direk- 
torius ir Gisevių prie vakarienės. Gisevius, būdamas 
muzikališkas, paskambino susirinkusioms ponioms lie- 
tuviškų dainelių. Rettig'as, tai išgirdęs, visiems gir- 
dint, pašiepė Gisevių sakydamas, jog jis, jo muziką 
girdėdamas, jautęsi Tuchelio šilynuose*) bėsąs. Už 
Gisevių stojo direkterio žmona ir atsakė: „Jeigu 
anuose šilynuose ir tokių gražių ir maloniai kvepiančių 
gėlių auga, poetiškoj ir muzikališkoj dūmoj kalbant, 
tai galiu Jums pritarti. Bet jei tai reiškia nupeikimą 
anų tūliems nesuprantamų o dabar šičia savo garbėje 
užgautų dainų, tai aš už jas drąsiai įstoju!“ Iškilo 
ginčai. Ir Rettig'as, galų gale paklausė: „Taigi ir kaip 
pamokų skyrių gimnazijoj Jūs norite lietuvių kalbą 
įvesti? Tad berods mes jau tikrai Tuchelyj.“ - Visi 
garsiai ėmė kvatoti. Gisevius jautėsi labai užgautas, 
bet atsipeikėjęs pasakė: „Kas paskutinis juoksis, ge- 
riau juoksis.““ 

Nors šis nužeminimas Giseviui labai skaudus buvo, 
bet jis nepaliovė lietuvius mylėjęs. Ypač jam gaila 
buvo, patyrus, jog Rettig'as visu smarkumu lietuvius 
mokyklose vokietina (apie 1844 m.). Labiau smego 
jam į širdį lietuvių pasiguodimai: „Mes esam nema- 
lonėn papuolę, nors visados paklusnūs ir ištikimi pa- 
valdiniai buvom, toktai mūsų tėvai ir sūnūs visuose 
mūšiuose parodę yra. Dabar mes nebeužkenčiami ir 
mūsų kūdikiai turės pagonais likti, kadangi mokyklose 
nebegauna nei jokio lietuviško žodelio begirdėti.“ Gi- 


*) Vok. Tucheler Heide; labai retai o tik vargingų žmonių 
gyvenams kraštas Vakarų Prūsuose. 

sevius nutarė prie karaliaus ieškoti lietuvių kalbai su- 
similimo. Jis pritaisė lietuviškas daineles muzikališ- 
kam dainavimui, pridėjo savo surinktas lietuviškas pa- 
sakas ir tūlus senovės liekanų vaizdelius ir išsiuntė 
tokiai karaliui Friedrichui Vilhelmui IV, rašydamas:*) 
„Jūsų Didybė, kaip prakilnus šelpėjas ir saugotojas 
meno ir mokslo, duodate pilis ir rūmus pertaisyti ir 
rūpinaties paminklus išlaikyti. Todel Jūsų Didybė ne- 
užleisii, kad visa tauta išnaikinama būtų, kad lietu- 
viams jų kalbą ir tautybę atimtų“ ir tt Giseviaus pra- 
šymas buvo išklausytas. O jam buvo suteikta visas 
metas atstogų, idant tobūlai išsimokintų lietuvių kal- 
bos, gavo dar 900 markių pašalpos senovės tyrinėji- 
mams ir pagaliau buvo paskirtas prie Tilžės gimnazijos 
lietuviu kalbos mokytoju. Be to patyrė jis iš lietuvių, 
kad mokyklose vėl gražinama lietuvių kalba. O ir jo 
priešininkas Rettig buvo iš Gumbinės Potsdaman per- 
keltas. š 

Gisevius mokytojavo Tilžės gimnazijoje iki 1876 m. 
balandžio 1 d. Tada atsisakė nuo mokytojavimo ir 
praleido senatvės dienas tapymu, muzika, skaitymu ir 
susirašinėjimu su senaisiais savo mokiniais ir lietu- 
viškais bičiuliais. Mirė 1880 m. gegužio 9 d. 

Visame savo amžiuje Gisevius buvo tikras lietu- 
vių bičiulis. Jis sakė: „Niekur nesu mieliau, niekur 
man smagiau ir ramiau, kaip tarp mano lietuvių.““ 
Tis nevien lietuvius ir jų kalbą mylėjo, bet ir juos gynė 
nuo neteisingų kaltinimų. Kartą jam su tūlu vokiečiu 
bevažiuojant ir tam pradėjus lietuvius raganystos kal- 
tinti, išrodė Gisevius, jog vokiečiai daug daugiau ra- 
ganystoj nusidėję, negu lietuviai, nes vokiečiai atnešę 
lietuviams raganų tikėjimą. Lietuviai tik po laimėto 
mūšio kartais vieną sugautų neprietelių sudeginę, bet 


*) Otto Glogau: „Littauen und die Littauer“, Tilžėj 1869 m., 
pusl. 159, 


Ga A 


tose šalyse, kur lietuvių negyventa, esą apie 30000 
raganų sudeginta. O jeigu visos sudegintos raganos 
suskaitytos būtų, tai būtų dar keturis kartus daugiau. 

Gisevius nevien pats lietuviais rūpinos, bet džiau- 
gės, kad ir kiti jais pasirūpino. Kartą rašytojui Gla- 
gau'ui jį atlankius ir jam patyrus, kad jis apie lietu- 
vius tyrinėja, sušuko Gisevius džiaugsmingai: „Ar tiesa, 
ar galima, kad Jųs vien lietuvių del atkeliavot, idant 
apie juos ką patyrus, kad potam pasaulyj ir kiti dau- 
giau rūpintusi mano lietuviais? Ak, jie toktai užpelno. 
mano gerieji lietuviai! Aš prisiekiu jums, jie yra to 
verti...“ 

Jurgis Meškatis. 

Meškatis buvo mokytoju Aukštutiniuose Eisuliuose 
(Ragainės apskr.). Platesnių žinių apie jo gyvenimą 
nėra. Jo darbai mūsų raštijoj yra žymus. Jis rašė 
nuo 1852—1877 m. lietuviškus kalendorius, dalyvavo 
sutaisyme mokykloms skiriamų „Szwentojo Raszto Nu- 
sidawimų“', išvertė daugybę tūleropų knygelių, tarp 
kurių žymiausios yra kun. Starkio „Kasdieniszkos Rankų 
Knygos“ (maldos). Jis buvo ir lietuviškas giesmi- 
ninkas, Keli šimtai jo verstų ir paties sueiliuotų gies- 
mių tebėra dar rankraščiuose.*) 


Karolius Rudolias Jakobys. 

Jakoby's gimė Tilžėj 1817 m. vasario 14 d. Jo 
tėvas buvo teismo pirmininkas. Jaunasis Jakoby mo“ 
kės Gumbinės ir Tilžės gimnazijose ir Karaliaučiaus 
ir Hallės universitatėj. Mokslus užbaigęs buvo tūlą 
laiką privatiškas mokytojis. 1845 m. užsiėmė vedimu 
medžių pirklybos SchneidemūhV'e prie Elbingos. Tada 
metęs pirklybą, gryžo pas tėvą. 1843 m. tapė pava- 
dintas kunigu Gumbinėj, iš čia išėjo 1856 m. kunigu 
į Berškalius prie Įsručio. Tada tapė paskirtas 1859 m. 


*) „Pagalba“ 1905 m. Nr. 17. 

Klaipėdoj žemininkų bažnyčios pirmuoju kunigu. Ten 
ir mirė 1881 m. vasario 24 d. 

Jakoby buvo lietuvių kalbos žinovas ir jos mylė- 
tojis. Įvedus 1879 m. Klaipėdos gimnazijoj lietuvių 
kalbos pamokas, užsiėmė jis lietuvių kalbos išguldymu. 
Vėliau, po jo mirties, yra lietuvių kalba iš Klaipė- 
dos gimnazijos pašalinta. Jis buvo ir „Lietuviškosios 
literariškosios draugijos“ pirmininku ir rašė tos drau- 


"gijos pranešimuose tūlus lietuvių tautybę liečiančius 


straipsnius, kaip tai: „„Apie lietuvių želmenų vardus““, 
„Apie klaipėdiškių tarmę“ ir ttt Be to sutaisė lietu- 
višką chrestomatiją. 


Mikėlis Šapalas. 


Šapalas gimė Jedvelaičiuose (Lankos apskr.) 1827 
m. gruodžio 8 d. Jis buvo mokytojis ir veikė pasku- 
čiau Lankupiuose (Klaipėdos apskr.). Ten ir mirė 1834 
m. gruodžio 3 d. Jis sutaisė „Naujas nobažnas Gies- 
mes“, ,„Mažą Pasiuntinystės Arpelę“, „Mažas Miszių 
Knygeles““, ,,Wokiszkai lietuwiszkas Dainų Knygeles““, 
„Pasiuntinystės Nusidavimus“' ir tt. 


E. Vendt'as. 


Vendt'as gimė 1819 m. kovo 22 d. Jis buvo 
mokytojis Bitėnuose (Ragainės apskr.). 1887 m. atsi- 
sakė jis senatvės del nuo mokytojavimo ir nusikėlė į 
Traksėdžius (Šilutės apskr.). Cia ir mirė 18906 m. lie- 
pos 5 d. Jis rašydavo Mauderodės leidžiamose „lietu- 
wiszkose Kalendrose“ skaitymėlius, surašė „Trumpas 
Nedėldienių ir Szwenczių Miszias““, sutaisė pavyzdžius 
laiškams rašyti, kurie 1890 m. iš spaudos išėjo po 
užrašu „(Gromatų Skarbnyczia“. Esąs surašęs ir „La- 
wonmiszes“, bet tos tebeguli dar rankraščiuose. 

D-ras Jurgis Sauerveinas. 
Sauervein'as gimė Gronau'e (Hanoveriuose) 1831 
m. sausio 15 d. Jo tėvas buvo ligoninės kunigas, 
kartu ir gimnazijos mokytojis. Jurgio vyriausias noras 
buvo kalbų žinovu būti. Mokės Hanoverio gimnazijoj 
ir Gėttingen'o universitatėj. Tada apkeliavo Europą. 
Buvo Austrijoj, Anglijoj,Švedijoj, Suomijoj, Maskolijoj. 

D-ras Jurgis Sauerveinas. 


Atsilankė tūlą kartą ir mūsų Lietuvoj. Nevien jam 
bemaž visa Europa buvo žinoma, bet jis buvo ir 
Aprikoj atsilankęs ir tenykščių žmonių gyvenimą pa- 
sižiūrėjęs. Pastarose savo gyvenimo dienose gyveno * 
jis Norvegijoj. 1905 m. buvo jis ketinęs vėl savo mie- 
ląją senąją Lietuvą atlankyti, bet mirtis nebeužleido. 
Jis mirė Kristianijos ligoninėje 1904 m, gruodžio 16 d. 
Jo lavonas tapė garlaiviu ligi Hamburgo atgabentas; 

nuo čia parsigabeno jį jo gentįs geležinkeliu į Gro- 
nau, kur tada gruodžio 23 d. Gronau'os kapinėse šalia 
savo gimdytojų palaidotas tapė. Jo sesers sūnus, kun. 
Bauer iš Eisno, sakydamas pamokslą prie jo kapo, pa- 
minėjo, jog nabašninko didžiausias troškimas buvęs, 
idant Kalėdų pranešimas: „Šiandien jums Išganytojis 
gimė“, visose pasaulio kalbose pranešamas būtų. 

Sauervein'o gyvenimas buvo laisvas. Jis liko neve- 
dęs, oir šiaip nebuvo nei jokioms valdiškoms pareigoms 
susirišęs. Pradžioje jis buvo namų mokytojis. Jo mo- 
kyt+ buvo ir kunigaikščio Herrmann'o zu Wied duktė 
Elžbieta (vėliau buvusioji Rūmunijos karalienė). Be 
to buvo kai-kurį laiką bendradarbiu prie Gėttingeno 
bibliotekos, bet daugiausia dirbo jis Britijos Biblijų 
Draugijai. Jis vertė Biblijas į tūlas kalbas ir vedė 
tos draugijos leidžiamų Biblijų korektūrą. Jis mo- 
kėjo apie 46 kalbas, taip senoviškas, taip naujoviškas, 
kurias nevien kalbėjo, bet jose ir eiles rašė. 1890 m. 
jis Anglijos karalienei Viktorijai siuntė sveikinimą, ku- 
ris 38 kalbose sueiliuotas buvo. Svarbiausia jo kalbos 
moksle tai, jog jis išsimokinimui kokios nors kalbos 
jokio kalbamokslio nevartojo. Jis įsigilino tiesiog į 
pačią kalbą ir tik kur ne kur žodyną pagalbon tepri- 
siėmė. (O ir pats nėra apie kalbas bemaž jokio 
moksliško veikalo išleidęs, neskaitant angliškai-turkiško 
žodynėlio, kurį laike Krimo karo (1855 m.) išleido. 
Mieliausiu jo užsiėmimu buvo poezija ir užtarimas nai- 
kinamųjų kalbų. 

Lietuvių kalbą mylėjo Sauervein'as iš pat jaunų 
dienų. Jis garbino ją kaip motyną kitų kalbų. Dar 
labiau jis pamylėjo lietuvių kalbą atkeliavęs Lietuvon, 
kur pats savo akimis matė, kaip vokiečiai mūsų kalbą 
slopina, kaip ir tūls „Lietuvininks““ pats jos užsigina. 
Matant, kaip lietuviai dvasiškai žudomi, perėmė jį didis 
gailestis. Jis pradėjo mūsų kalbą gaivinti: surašė tau- 
tiškas eiles, užtarančius straipsnius; taip pat asmeniškai 

ragino susiėjimuose lietuvius už savo prigimtą kalbą 
kovoti. Raštuose pasirašydavo jis visokiais vardais: 
Silvatikus, Rūkštynaitis, Pelėdaitis, Girėnas. Šį pasta- 
rąjį slapyvardį jis prisiėmė atminimui savo gyvenimo 
prie Viliaus Kalvaičio Girėnuose (Ragainės apskr.). 
Mylėdamas ir užtardamas lietuvių kalbą, susilaukė 
Sauervein'as daug priešininkų. Nevien vokiečiai jį nie- 
kino, apšaukdami žemės išdavėju ir tt, bet ir tūlas 
„lietuvninkas“ laikraštininkas, kunigas, mokytojis jį per- 
sekiojo. Apie tai jis pats rašo: „„Mano persekiotojai 
buvo — lietuvninkai patys, „išgamiai“ sakysi, ale tik 
lietuvninkai, kurie — tam patim laike, kad aš ne tiktai 
savo jėgą, savo kūnišką ir dvasišką sylą, už dvasiškai 
kankinamus, bet ir savo paskutinį grašelį už kūniškai 
sergančius paaukavau — tam patim laike savo užkamp- 
lapelyj (manyta yra „Konzerwatywų Draugystės Laisz- 
kas“) mane už pinigelių algą sudarkydami su čigonu 
sulygino, kurs „timpindams“ po pasaulį bastąs ...“ 
Sauervein'o siekimas buvo lietuvių kalbą atgai- 
vinti ir ją auginti ant tikybiško pagrindo. Todel jis 
užmanė šventadienio mokyklas įtaisyti ir jose lietuvių 
kūdikius tikybos pamokinti. Taip pat ir lietuvių peti- 
cijose, kurios daugiausia taipojau jo surašytos, buvo 
iš karaliaus ir valdininkų labiausiai prašoma grąžinti 
mokyklose lietuviškas tikybos pamokas. Be to jis rei- 
kalavo iš mokytojų, kad jie lietuvių prašymams prisi- 
taikintų ir lietuvių kalbą nemarintų. „Mokytojai — 
rašo jis — tur lietuviškų kūdikių reikalavimams prisi- 
taikinti arba pritaikinami būti, o ne tūkstančiai kūdikių 
prie nepakankamo arba nepritinkamo išlavinimo moky- 
tojų. Nesa mokytojai yra kūdikiams, o ne kūdikiai 
mokytojams... O nors ir lietuviškus kūdikius muš- 
tumbit, bet jų liežuvį negalit išplėšti. Todel yra val- 
stybei geriau, kad lietuvybė, sulig Kanto patarimo, 
mokyklose ir bažnyčiose lavinama, negu pūstijama būtų, 
idant visa-kam priešinga nepastotų.“ Taip pat ir su 

patriotiškais vokiečiais apie lietuvių teises kalbėdamas,. 
neužmiršo jis juos į krikščionių priedermes paakinti. 
Jis statė vokiečiams pagonus po akių; prirodydamas,. 
kad misionoriai pagonams tik tada evangeliją teapsako,. 
kada jų kalbą išsimokinę yra, klausia jis vokiečių pa- 
triotų: „„Ar krikščioniški ir ištikimi pavaldiniai tur ma- 
žiau teisių vokiškoj valstijoj, negu toli gyveną pa- 
gonai?““ Prirodydamas, kad motynos kalba del jau- 
timų ir minčių yra visoms tautoms, taip pat ir maž- 
kalbančioms, lygiai svarbi ir brangi, klausia jis vėl jų: 
„Ar Dievas yra vien tik vokiečių tautos Dievas su ap- 
ribotoms teisėmis; kurio reikia vien tik vokiečių kalba 
melsties?...“ 

Sauervein'as buvo evangeliškos tikybos, bet niekur 
neparodė neapykantos prieš kitatikius. Rods jam pri- 
kišama*), kad jis vienai Prūsų lietuvaitei liepęs su- 
deginti „katalikų“ Aišbės elementorių, kad perspėjęs 
Prūsų lietuvius nuo „katalikų žemaičių“. Bet žinant, 
kad jis su „„aušrininkais““ bendrai už sudarymą „Lietu- 
vių Mokslo Draugijos“ agitavo, kad „„Auszroj““ bendra- 
darbiavo, pastoja aišku, kad tie užmetimai netur pa- 
mato. Nesa Sauervein'as ir Jankus buvo pirmuoju, 
kuriuodu abejus lietuvius ėmė vienyti. O Aišbės ele- 
mentorių bene del to bus jis pataręs sudeginti, kad jo 
turinys bus jam tuščiu pasirodęs. Nesa neužkęsdamas 
katalikų nebūtų jis juos evangelikams pavyzdžiu sta- 
tęs. Ypačiai jis atkreipė lietuvių domą į vokiečių ka- 
talikų vadą Ludvigą Windthorst'ą, linkėdamas, kad jo. 
dvasia ir ant lietuvių pareitų, idant jie tikrai suprastų 
kovoti už kriščionumą ir laisvę... Lietuvių priešams 
prikaišiojus Sauervein'ui, kad jis esąs su Windthorst'u 
prūsams priešingas velfas ir geidžiąs Hanoverių kara- 
lijos atitaisymo, atsiliepė jis į tai šitaip““) „Aš nesu 


*) „Draugas“ 1904 m. Nr. 1, pusl. 38. 
*) „Tilsiter Allgemeine Zeitung“ 1896 m. Nr. 126 (priedėjimo). . 

nei katalikas, nei velias, esu pats dar pradžioj velių 
politiką smarkiai apkariavęs, koktai skaičium savo spaus- 
dintų pranešimų prirodyti galiu. Bet aš cituoju ir ger- 
biu Windthorst'ą, kaip vieną geriausių (su Kantu visai 
sutinkančiu) laisvai manantį autoritetą delei teisingo 
„apsiėjimo su lietuviais ir lenkais pamokslo klausime.“ 

Politikos srityj buvo Sauervein'as daugiausia pri- 
linkstąs dirbančiam luomui. Toktai matyti iš jo rašto: 
„Tikriej uždaviniai vokiškos kultūros prie Nemuno.“*) 
Ten tarp kita ko sakyta: „Visi tur drauge dirbti ir 
gelbėti, kad vargingieji lietuviai, kur žemės apdirbimas 
nenutenka, visokius kitus naujus darbus išsimokindami, 
geresnį išsimaitinimo būdą pasisavinti ir ne kaip ver- 
giniai bile kokio žmogaus, kaip tropijasi, bet kaip 
žmonėms pritinka, savo gyvastį išlaikyti galėtų...“ 
Šiaip politikos judėjime jis menk tedalyvavo. Rods 
buvo jis porą kartų (18790 ir 1881 m.) Klaipėdos ap- 
skričio lietuvių kandidatu Prūsų karalijos seimui pa- 
statytas, bet liko neišrinktas. Tada buvo dar Tilžės- 
Lankos apskričių lietuviai 1808 m. jį Vokietijos val- 
stijos ir Prūsų karalijos seimams kandidatu pasistatę 
Bet taip pat ir šį sykį liko neišrinktas. Per mažas 
Prūsų lietuvių susipratimas!... 

Ypačiai pasižymėjo Sauervein'as tarp lietuvių tau- 
tiškoms dainelėms. Jomis jis ne vienai lietuvei ir lic- 
tuviui tautiškus jausmus sužadino, bet ir tamsuolių 
nuomonę: „Dainuoti yra griekas“, didžiausioj dalyj 
iš lietuvių tarpo pašalino. Štai poras jo dainų: 


Himnas. 
Lietuvninkai mes esam gimę, 
Lietuvninkai mes turim būt, 
Tą garbę gavome užgimę, 
Tą ir neturim leist pražūt. 


*) „Niamuno Sargas“ 1884 ir 1885 m. 

Kad ir kelintas apsiėmė 
Nieku paversti mus visus, 
Lietuvninkų vaisinga žemė 
Tik vis gimdys lietuvninkus. 


Kad debesiai ir susitraukia, 
Ir vėtros grumzdž mus išardyt, 
Kad ir kelintas pykdams šaukia 
Ir kalbą mūs nor išvaryt: 


Kaip aužuols drūts prie Nemunėlio, 
Lietuvninks nieko tik n'atbos, 
Kaip eglė ten prie Sešupėlio 
Ir vietroj ir žiemoj žaliuos. 

Drūtai laikyk, drūtai stovėkie, 
Lietuviškoji giminė, 
Drąsiai lietuviškai kalbėkie, 
Tegu supyksta nežinė! 


Tegu supyksta, kas nežino, 
Kalba senoji kaip miela, ę 
Kurioj mus ,,„Tėve mūs'““ mokino 
Tėtužis miels ir motyna! 

Lietuvninkai mes esam gimę, 
Lietuvninkai mes norim būt: 

Ta garbę gavome užgimę, 
Tą ir nenorim leist pražūt. 


Prisikelk! 
(Pakelkite savo galvas, nes jūsų išganymas yra arti.) 
Prisikelk dabar, 
Gyva būsi dar, 
Prisikelk miela, 
Tėviškė mūs Lietuva! 
Vis linksmiaus, 
Vis gražiaus 
Stov saulutė ant dangaus. 

Tėviškė mūs tu senoji, 
O tik visados jaunoji, 
Prisikelkie, džiaugkis vis! 
Prisikelti reik, 
Bus Velykos veik, 
Bus pavasaris! 


Greitai prisikelk, 
O linksmai atželk, 
Jau ne kaip pirma, 

Tėviškė tu mylima, 

Bet linksmiaus, 
Bet žaliaus! 

Jau smūtnybė pasiliaus. 
O tik visados jaunoji, 
Tėviškė mūs tu senoji, 

Prisikelkie, džiaugkis vis! - 
Prisikelti reik, 
Bus Velykos veik, 
Bus pavasaris! 


Jau tarp rūpesties, 
Balsą gyvasties 
Tu girdėjai ben, 
Kurs mus ir visus grauden: 
Atsimik, 
O nepyk — 
Dievs ką žada, laiko syk. 
Tėviškė mūs tu senoji, 
O tik visados jaunoji, 
Prisikelkie, džiaugkis vis! 
Prisikelti reik, 
Bus Velykos veik, 
Bus pavasaris! 

Kur prispaustojis? 
Kur pabaustojis ? 
Jau nespaus, nei nebaus. 

Minkštas ors atpūs arčiaus. 

Jau žiema, 
Tolima, 

Jau daugiau nerandama. 
O tik visados jaunoji, | 
Tėviškė tu mūs senoji, 

Prisikelkie, džiaugkis vis! 
Prisikelti reik, 
Bus Velykos veik, 
Bus pavasaris! 


Ans, kurs mūs kalbos 
Pilns n'apykantos, 
Dūšią lyg išspaust, 
Mus pačius ketino baust, 
“ Yr šalin, 
Yr šalin, 
Ans, kurs kalbą mūs marin! 
Tėviške mūs tu senoji, 
O tik visados jaunoji, 
Prisikelkie, džiaugkis vis! 
Prisikelti reik, 
Bus Velykos veik, 
Bus pavasaris! 


Su sena kalba 
Mūsų Lietuva 
Juo gražiau atžels, 
Juo linksmiau ir prisikels. 
Vis gražiaus, 
Vis linksmiaus — 
Dievs žegnos mus iš dangaus, 

Tėviškė mūs tu senoji, 
O tik visados jaunoji, 
Prisikelkie, džiaugkis vis! 
Prisikelk tuojau, 
Yr Velykos jau, 
Y r pavasaris! 


Didis turgus Priekuliškis, 
(Ši dainelė pašiepia politišką kovą, kuri buvo Priekulėj, 
atstovų rinkimo dienoj 1881 m.) 


| Didis turgus Priekuliškis: 
Jautys, strazdas, vanags, kiškis, 
| Šaltį ištrivodami, 


Vis visur kovodami, 
Paslėptai ir atvirai, 

Man patiko taip gerai. 
Viską vos galvoj laikyti, 
Viską vos galiu sakyti: 
Lyg koks dyvins bildesis 
Man apgauna dar akis. 
Viską kaip galvoj laikyti? 
Vis tik vis turiu sakyti: 
Jautys, strazdas, vanags, kiškis — 
Didis turgus Priekuliškis. 


Tik džiaugiuos, kad aš ten buvęs, 
Kad ir būčiau veik pražuvęs; 
Toks daugums neprietelių 
Rados ant visų kelių, 
Bei galvų suirusių, 
Gerume numirusių. 
O pastojo toks karelis, 
Veik pabūgau daktarėlis; 
Viens jau pritver su nagu, 
Kits grumoja su ragu, 

Bet, kad būčiau ir pražuvęs, 
Džiaugčiaus dar, kad aš ten buvęs. 
Jautys, strazdas ir tt. 


Aš stovėdamas už kalbą, 
Atnešiau kitiems pagalbą. 
„Man pačiam pagalbos reik, 
Jie užmuš mane beveik, 

Ir kad užmuš — tai vos 
Mano kampas tai žinos.“ 
Taip aš rūpinties pradėjau, 
Vieną baubiant ten girdėjau; 
Negirdėsi nei bulius 

Baubt balsus taip tobūlus. 
Tik stovėdamas už kalbą, 
Atnešiau kitiems pagalbą. 
Jautys, strazdas ir tt. 


Baubtojis persekinėjo 
Vis, vis prieš mane stovėjo, 
Lyg ketindams pravaryt, 
Lyg ieškodams ką prašyt. 
Neturėjau atminties: 

Jautys tik mėsos nebės! 

Bet jei ans galėjęs būtų — 

Su manim kalba pražūtų; 
Žodžio balso plauko tikt“ 
Nenorėtų toks palikt. 

Baubtojis persekinėdams 

Vis, vis prieš mane stovėdams: 
Jautys, strazdas ir tt. 


“Tik dabar jau jums sakysiu, 
Kaip ir buvo n'užsigįsiu: 

Su aštrum ragu jau šis, 
Ans užpuolė dantimis; 
Vanags nor mane apnikt, 

Jautys ir nenor palikt; 

Gielbėt man negal nei kiškis, 
Nei nenor nei viens namiškis. 
Biednas strazdas ką darys? 
Kaip visus tik pavarys? 

Kaip ir buvo n'užsigįsiu, 

Kaip ir buvo taip sakysiu: 
Jautys, strazdas ir tt. 


Gul toli Parnasas kalnas, 
Tas nuo liberalų valnas, 
Valns ir yr nuo pykstančių 
Mūsų pusės vokiečių. 

Kožnas sutaisytojis 

Ten gaun sylą slaptomis 

Vis naujas giesmes giedoti — 
Ir nei viens negal valioti. 
Nulėkiau, nusikračiau, 

Šitą giesmę sustačiau; 

Tai gerai kad tik toks kalnas 
Nuo neprietelių yr valnas. 
Jautys, strazdas ir tt. 


Gryžtant, vei, malūnininką 
Miltuos matant man patinka; 
Prie saviškio pasiliekt, 

Verts garbės daugiau atsiekt. 
Ale, štai, ką čia matau, 
Dyvydams nusikratau! 

Šis čia gul ant kupsto sniego — 
„Šalts gulėjims!“ Nepabėgo, 

"O kalbelę išminties, 

Kas tik nor — nuo jo girdės. 
„Miltuose malūnininką 

Man bematant taip patinka. 
Jautys, vanags ir tt. 


T 


Atsikelt nuo kupsto sniego 
Tik jam reikiant, jis pabėgo; 
Ale, štai, kur dingo jis? 

Ar tai darė tyčiomis? 

I vežimą įsislinks 

Štai, ir mūs malūnininks! 
Kaip jau gatavi sėdėjom, 
Pavažiuot visi norėjom. 

Štai, pasikel — ak nepyk! — 
Mūs malūnininks susyk; 

Ans palikdams kupstą sniego, 
Apkreiptai į trūkį bėgo. 
Jautys, vanags ir tt. - 


Ans išlipo, mes sėdėjom, 
Naktyj pasivažinėjom, 
Širdis mūsų sausdamos, 
Vieną šaltį jausdamos, 
To paties silpnumo del 
Susidraugavojo vėl. 
Begulįs cūgs*) pasiliko, 
Ponui Dievui taip patiko, 
Jeib ne perdaug šilumos 
Rastūs iš ne'pykantos. 
Šaldami krūvoj sėdėjom, 
Naktyj pasivažinėjom. | 
Jautys, vanags ir tt. 


Noriu tik dar tai sakyti, 
Besakydams ir laikyti: 
Jei dar syk su skyrimu 
Tokią bėdą apsimu, 
Tai ir sviets jau nor sugriūt, 
Apsikreipdams jau pražūt. 
Vištos tai nebūt iš kiaušio, 


*) Gryžtant iš Priekulės traukinys pusnyse įstrigo. 

Žmonės rasi būt iš Traušio?*) 
Bei „Tiesos — ir — Prietelius““ 
Ben prarytų melelius. 

Tai tai noriu dar sakyti, 
Besakydams ir laikyti: 

Jautys, strazdas ir tt. 


Tik įgnybk į'ausį pirštą, 
Šiaip žmogus lengvai užmiršta: 
Barėmės lietuviškai, 

Barėmės ir vokiškai. 

Ši giesmė vis pasiliks, 

Vis skaitytojams patiks. 

Ar ir mokslą nori gauti? 
Neturi lyg bulius bliauti! 

Tai išdykusius mokįs, 

Išmintį jiems įsodys. 

Tik žmogus lengvai užmiršta, 
Tai įgnybk į ausį pirštą: | 
Jautys, strazdas, vanags, kiškis, 
Didis turgus Priekuliškis! 


Daugumą Sauervein'o eilių išleido Vilius Kalvai- 
tis. Vieną rinkinėlį buvo ir jis pats spaudon priruošęs 
ir spausdino Holco ir Šerniaus spaustuvėj Klaipėdoj, 
bet šis rinkinėlis liko neišspaustas. Visi jo spausdinti 
ir neišspausdinti raštai, tarp tų du ilgoku heksametrais 
rašytu poėmu, kurių vienas turi vardą „Lietuvos Jo- 
ninės“, yra dabar Vilniuj „Lietuvių Mokslo Drau- 
gijos“ archive. 

Tarp jo išspausdintų raštų, minėtini šie; 

„Apie Atgaiwinimą musų lietuwiszkos Kalbos. 
Praneszimas laikytas Girėno ant Susiėjimo Draugystės 


Byrutės. Tilžėje 13 Mercą 1887.“ 


*) Redaktorius konservatorių laikraščio „Tiesos Prietelius“. 

„Girėnas. Prusų Lietuwninkų Malda už sawo szir- 
dingiausiai mylimąjį Karaliuną.““ Leipcige 1888 m. 

„Lietuwos Rauda del Princo Alberto W'iktoro, 
anglieszkos Župones Karalienės wyriausiojo Sunaus. 
Engliszkai, lietuwiszkai bey sanskritiszkai sutaisė Girė- 
nas.“ Leipcige 1890 m. 

„Ant Atsiminimo mielojo bey auksztojo Sake Po- 
no Kunigaikszczio "Wladislawo Czartoryskio. Gedulinga 
Giesme sutaisyta Girėno (Dr. G. J. J. S)“ „Tilžėj 
1895 m. — Del šitos giesmės kaltino jį Tilžės gimna- 
zijos mokytojis Knaake žemės išdavimo. 

„Le livre des salutations, adressčes aux nations 
orientales et occidentales.“ Leipcige 1888 m. 


„Finizig Jahre Deutschen Wirkens. Dr. Georg 
J. J. Sauerwein.“ Leipcige 1887 m. 
„Kaiser Friedrich und die Littauer.““ 


„Dic litauische Frage einiger Zeitungen mit einer 
deutschen und litauischen Antwort von Girėnas.“ Til- 
žėj 1888 m. 

„Ueber littauisches Volksthum und littauische 
Volkstracht. Culturgeschichtliches Gesprūch zwischen 
den Herren Germanus und Lithuanus, veranlasst durch 
die Minzlofischen Littauer Photographien und zur Er- 
liuterung derselben.“ Tilžėj 1890 m. 

„Uebei einige Verirrungen und Missgrifie neuester 
Kuliur.“ Christiania 1391 m. 

„Immanuel Kant und Ludwig Windthorst in Be- 
zug auf angemessene Behandlung und angemessenen 
Unterricht eines fremdsprachigen Volks und die schul- 
seitige Bekimpiung des Sozialismus von Girenas.““ 
Christiania 1891 m. 

„Fūr das Littauische. Offener Brief an Herrn Re- 
dakteur X. in Y. Von Girenas.“ 

„West-Oestliches Stammbuch zu Mirza Schaffys 
70. Geburtstage von Girenas.““ 


Amnii žnėi 

„Drei patriotische Reden aus dem schonen Jahre 
1871, gehalten an Kaisers Geburtstag, am Friedens- 
iest und bei Einzug der Krieger zu Gronau a. d. 
Leine von Dr. G. Sauerwein (Girenas).“  Hildesheime 
1896 m. 

Sauervein'o raštai lietuvių kalbos išlaikymeė yra 
labai didžios vertės ir jo vardas lietuvių tautos istorijoj 
liks amžinai gerbiamas. Jis — tai Prūsų lietuvių 
tikras samarietis. Kada dvasininkai ir maldininkai lie- 
tuvių kalbą prastojo, jis jos pisėnų ją gaivino ir 
išlaikyti stengėsi. 


Jurgis Mikšas. 

Mikšas gimė Virkytuose (Šilutės apskr.) 1862 m. 
kovo 18 d. Mirė Labguvoj 1903 m. gegužio 1 d. 

Pradžioj Mikšas mokės liaudies mokykloj, 0 nuo 
1875—1875 m. Tilžės gimnazijoj. Tada gyveno iki 
1883 m. Žibuose pas tėvus, kurie iš Virkytų čionai 
persikėlę buvo. Tuokart plaukė Mikšas su vokietinto- 
jais vienoj srovėj: nevien savo pavardę rašydavo „Georg 
Mickschas“, bet ir kalbėt lietuviškai nenorėjo. Jį iš- 
gelbėjo iš tautiško pražuvimo mūsų rašytojis Andrius 
Jonas Vištalius iš Didž. Lietuvos. Jis apie tai šitaip 
praneša: „Mano vienas ilgokas raštas taip jį sujau- 
dino, kad pradėjo nuo tuokart jausties lietuviu ir savo 
pavardę pradėjo rašyti lotiniškomis raidėmis ir per- 
keitė ck į gryną k, o sch į sz. Prie to iš visų savo 
raštų išgramdė ir išskutinėjo vokiškąjį parašą.“ 

Atgavęs lietuvišką jausmą, stojo Mikšas pirmon 
eilėn lietuviškų veikėjų. Pradėjus leisti d-rui J. Ba- 
sanavičiui 1883 m. „Auszrą“, buvo Mikšas pradžioj 
atsakomuoju, vėliau tikruoju redaktoriu ir leidėju. Jis 
redagavo ir leido ir „Niamuno Sargą“ (1885—1886 m.) 
ir surašė „Niamuno Sargo lietuwiszkas Kalendras“. 
Be to buvo pirmosios, 1835 m. Prūsų lietuvių įsteig- 
tos draugijos „Byrutės“ pirmininku. 

Būdamas ,,„Auszros““ atsakamuoju redaktoriu Mik- 
šas- įstojo Ragainėj į spaustuvę, idant joje pasimokinęs, 
galėtų spaudos jėga už savo tautiečius dirbti. Vėliau 
nupirko jam jo tėvai spaustuvę Tilžėj ir jis pradėjo 
savo tautiečiams tarnauti: leido laikraščius ir knygeles. 
Bet lietuvių nesusipratimas užkirto jo siekimams kelią 
Jo leidžiamųjų laikraščių skaitytojų skaičiui nesididi- 

nant ir nesant šelpėjų, turėjo jis 1886 m. parduoti 
spaustuvę su nuostoliais. Tada persikėlė į Labguvą 
ir. pildė ten iki savo mirties lietuvių vertėjo ir teismo 
asistento pareigas. Ten būdamas išvertė jis lietuvių 
kalbon J. Markaus „Priwatiszkąa Testamentą ir Bėdos 
Testamentą“. Tai buvo paskutinis jo rašymo darbas. 

Mikšo pavyzdį turėtų visi lietuviai pasekti. S5u- 
vokietėjusieji turėtų, kaip jis, nuo suvokietinimo ligos 

išsigydyti ir gryžti prie lietuvių. Susipratusieji turėtų 
taip pat, kaip jis, stoti į eilę lietuviškų veikėjų“ ir 
dirbti tautiškoj dirvoj. A 


Jerkmons Penčiukas. 

Penčiukas buvo mokytojis. Mirė Budupėnuoseę 
1806 m. Jis buvo karštas savo kalbos mylėtojis ir 
turėjo del to iš valdžios tūlus nesmagumus nukentėti. 
Kilnojo jį iš vienos vietos kiton. Jis bendradarbavo 


„beveik visuose tautišką jausmą žadinančiuose lietuvių 


laikraščiuose. Po savo raštais pasirašydavo jis: Vi- 
jurkas, Usorius, Mostykla, Utelius. Rašė ir eiles. Štai 
kokia viltimi jis žiūrėjo į savo tautą: 
Saulelė senoji 
Dar švieč vis mieloji; 
Tie patys perkūnai car griauja ir griaus. 
Kalba taip senoji, 
Dar skamb vis garsioji; 
Išliksim ir mes kol kalba nesiliaus. 
Jis buvo parašęs ir komediją: „Mūsų sentėviai“. 


Jonas Smalakys. 

Smalakys gimė Didžiuosiuose Trumpaičiuose (Lan- 
kos apskr.) 1835 m. birželio 7 d. Mokės Virskalių 
liaudies mokykloj. Mokyklą išėjęs mokės dar priva- 
tiškai fransų ir italų kalbos. Tada keliavo tautų gy- 
venimą pasižiūrėti. Atlankė didžiausioj dalyj Europos 
vyriausiuosius miestus. Italijoj užsilaikydamas įstojo 
į Garibaldžio savanorių kareivių būrį. Iš Europos ke- 
liavo Azijon. Atlankė šventąją žemę. Jordane, sako, 
maudės toj vietoj, kur Kristus Jono krikštytas buvo. 
Sugryžęs tėvynėn, užsiėmė ūkininkavimu. Nuo 1862 
lig 1805 m. ūkininkavo Didžiuosiuose Algaviškiuose 
prie Kaukėnų. Tada, ūkį pardavęs, persikėlė Tilžėn. 
Čia ir mirė 1901 m. gegužio 8 d. 

Pradžioj Smalakys buvo davęs pasiplėšti vokie- 
tinimo srovei, bet lietuvių draugijai ,„Byrutei““ pradėjus. 
susiėjimus ruošti ir juose lietuvių kalbą gaivinti, gryžo 
jis atgalon ir liko tikru lietuviu iki mirties. 

Lietuvių politikoj atliko Smalakys svarbų uždavinį. 
Jis sudarė 1890 m. bendrai su Rokaičių Zauniumi ir 
Bitėnų Jankumi „Lietuviškų Konzervatyvų Komitetą“. 
Taip pat jo užmanymu stojos 1892 m. „Lietuviška 
Konzervatyvų Skyrimo Draugija“. 1898 m. jis buvo 
Klaipėdos-Šilutės apskričiuose išrinktas lietuvių atstovų 
Vokietijos valstybės seiman. Jis buvo šiuose rūmuose 
pirmutinis lietuvis atstovas. Seime jis savo tautybės ne- 
slėpė, bet viešai lietuviu prisipažino. Ir šiaip jis visur 
lietuviu išsireiškė ir su lietuviais vien lietuviškai kalbėjo. 


Adomas Eynaras. 

Evnaras gimė Bendikuose (vok. Rund-Gėorge, Klai- 
pėdos apskr.) 1842 m. kovo 23 d.*) Jo tėvai buvo 
ūkininkai. Kūdikiu būdamas jis beganydamas atsišaldęs 
ir gavo ligą kojoje, todel negalėjo mokyklą lankyti. 
Būdamas 12 metų jis mokės valandomis Kunkiuose 
prie mokytojo Giesingio. Vėliau tapė išsiūstas į Kin- 
tus pas: kunigą Zylą, kurs jį mokytojo pavadinimui 
priruošė. Tada įstojo Karalėnų seminarijon ir buvo 
valdžios lėšomis mokinamas. Seminariją užbaigęs buvo 
paskirtas Doviluose antruoju mokytoju; iš čia tapė i 
Melneragą, o iš čia Klaipėdon, vadinamosios ,„,„Sand- 
wehr“ mokyklos pirmuoju mokytoju, nukeltas. Klai- 
pėdoj jis mokytojavo iki savo mirties, 1906 m. rug- 
sėjo 11 d. 

Pradžioj Eynaras buvo mūsų raštijoj žymus vei- 
kėjas. Jis atpirko iš profesorio Kuršačio „Keleiwį““ 
ir praminęs jį „Naujasis Keleiwis““, leido nuo 1880 m. 


*) Smulkmenas iš jo jaunatvės dienų suteikė jo sesers sūnus, 
laikraštininkas Ansas Baltris. 


nis Memmrrepprprp7" pa 


5 0 Ai 


balandžio iki 1883 m. gegužio. Tada vėl atnaujino 
„Keleiwį“ ir leido jį iki 1886 m. „Naująjį Keleiwį““ 
redaguodamas Eynaras buvo prielankus savo tautai. 
Jis talpino jame ir raštus d-ro Basanavičiaus ir kitų 
rašytojų, lotiniškomis raidėmis. Jis nesidavė įsibau- 
ginti nesusipratusių skaitytojų del lotiniškų raidžių, 
bet atsiliepė, jog turįs abiejus lietuvius patenkinti, 
ypač mokslininkus, kurie lietuvių kalba rūpinąs. Nesa 
jis stovėjo susisiekime su tūlais mokslininkais. Vėliau 
Eynaras savo tautai atšalo, nesa jo lietuviškus jausmus 
nusmelkė vokiškoji kalba, kuri jo namus užviešpatavo. 

Tarp jo raštiškų darbų reikia dar paminėti per- 
žiūrėjimą „Šventojo Rašto“ ir išleidimą knygutės „Pa- 
szlužikit kits kitam!“ Toj knygutėj jis lietuvius ragina 
būti labdariais ir tverti krikščioniškas labdaringas drau- 
gijas. 

Martynas Šernius. 

Šernius gimė Voveriškiuose prie Priekulės 1840 m. 
lapkričio 10 d. Mokės Rokų liaudies mokykloj ir 
ją užbaigęs dar du metu valandomis pas Ditavos 
mokytojį Kuršatį. Vėliau įstojo Elniškėj kunigo Šrė- 
derio spaustuvėn ir mokės raidžių rinkėju. Spaustuvę 
į Gropiškius atkėlus, nusidangino ir Šernius drauge 
ir dirbo tenai iki kareiviavimo laiko. Kareivių tarnybą 
atliko Tilžėj „lietuviškamjame““ dragūnų regimente. Ati- 
tarnavęs apsivedė ir dirbo tada Tilžėj Posto spaustuvėj 


pusantrų metų. Čia susipažino su spaustuvininku En- 


drikiu Holcu ir abudu įsitaisė tada bendrai savo spau- 
stuvę Klaipėdoj. 

Pagarsinus prof. Kuršaičiui 1877 „m. „Keitėsi : sp 
jog jau esąs savo darbe pailsęs ir geidžiąs, kad kas- 
nors jį pakeistų, tūli surinkimo vadovai kreipės į Šer- 
nių ir prašė jo išleisti Klaipėdoj lietuvišką laišką. 
Šerniui sutikus, sumanytojai apie tai pranešė Kuršaičiui. 
Bet jam toktai netiko, ir jis pradėjo Šernių šmeižti, 

prikišdams jam, būk jis norįs jo „„Keleiwį““ numarinti. 
Bet Šernius jo plūdimų nebodamas pradėjo leisti su 
Holcu 1875 m. „Lietuwiszką Ceitungą“. Redaktoriu 
buvo pats Šernius. 

„Liet. Ceitunga““ buvo pradžioj tikras lietuvių ža- 
dinimo įrankis. Šernius buvo ta ašis, apie kurį sukos 
visas lietuvių judėjimas. Jo laikraštyj tilpo raštai gar- 

Martynas Šernius. 

siųjų mūsų tautos veikėjų: Basanavičiaus, Sauerveino, 
Šliupo. Maldininkams buvo tokie raštai nesuprantami, ir 
jie pareikalavo, -paliauti „žemaitiškai“ zaunyjus. Serniui 
to nepaisant, pradėjo jie „Ceitungą““ boikotuoti. Dabar 
jis turėjo nusileisti. Bet nežiūrint to, jis progai pasi- 
taikius vis kėlė aikštėn lietuvybę. Baronas v. Sanden 
iš Tuseinų (Ragainės apskr.), bene norėdamas Sernių 
dvarininkų politikai laimėti, buvo „Liet. Ceit“ 150 

markių prisiuntęs, bet Šernius sugrąžino tuos „jūdoš- 
grašius“ atgal. 
Mirus Holcui, Šernius pardavė spaustuvę i ir „Liet. 


Ceitungą“ spaustuvininkui Sybertui ir dirbo prie jo 


kaip raidžių rinkėjas, buvo kartu ir atsakomuoju redak- 
toriumi. Šalia to buvo jis apie 1808 m. uždėjęs Klai- 
pėdoj knygų ir kurpių parduotuvę. Buvo prisidėjęs 
ir prie išleidimo vokiečių laisvamanių laikraščio „Me- 
meler Allgemeine Zeitung“. Bet laikraščiui žlugus, žiu- 
go ir jo įdėtieji pinigai. 1004 m. jį ištiko stabas. 
Nors gydytojams pasisekė dalinai sveikatą atitaisyti, 
bet jis nebegalėjo savo pavadinimo atlikti. Pavasarį 
1905 m. pardavė jis Klaipėdoj turimuosius namelius 
ir nusikėlė pas žmonos gentis į Cyntioniškius prie 
Šilutės. Ten ir mirė 1908 m. balandžio 14 d. 

Šernius nevien „Liet. Ceit.“ redagavo, bet surašė 
tūlus metus ir Klaipėdos „Lietuwiszkas Kalendras““. 
Be to išvertė lietuvių kalbon tūleriopus vokiškus rašte- 
lius. Ir politikoj dirbo jis su lietuviais išvieno. „Dar 
pirm „Liet. Kons. Komitetos“ įsteigimo, jis jau ra- 
gino lietuvius saviškius atstovais rinkti. Būtent 1886 m. 
priėmus valstybės saime komisijos užmanymą suly- 
ginti valdžios įstaigose ir teismuose lenkų kalbą su 
vokiškos kalbos teisėmis, jis rašė:*) 

„Už lietuwiszkają Kalbą stowinczių Deputiertų mes 
žielėk dar nei katrame Saime neturime. Bet kieno Kal- 
tybė, kad Lietuwininkai iksziol prie Skyrimų negeriaus 
už tai pasirupino? Na, Brolei, ale ateisentį Syk"', Diewe 
duok. te nepastoj' ney szioks, ney toks mums Užtarė- 
jas, kaip tiktay tikri Lietuwininkai, Lietuwos Mylėtojai!““ 

Tikybos klausime buvo Šernius labai tolerantiškas. 
Jis pats skaitės ėvangėlišku, jo žmona buvo baptistų 
tikybos. Baptistų tikybą jis labai gerbė. Patyręs, kad 


M. Jankus davė savo namuose baptistų surinkimus 


*) „Liet. Ceitunga“ 1886 m. Nr. 15, 

laikyti, rašė jis apie tai savo bičiuliui šitaip:*) ,„Pra- 
džiugau, Poną Jankų Baptistų S5urinkimus priimantį 
iszgirsdams. Tie tik jau juo praakę Žmones.““ 

Šiaip Šernius buvo linksmo ir meilingo būdo. Vi- 
sur reiškėsi lietuviu ir ragino ir kitus lietuvius lietuviais 
būti. Ypačiai jam gaila buvo tokių lietuvių, kurie vo- 
kiečiams į skvernus kabinos ir savo pavardes vokietino. 

Kristupas Voska. 

Voska gimė Stulbekiuose prie Tilžės 1861 m. 
gruodžio 21 d. Mirė Tilžėj 1905 m. lapkričio 1 d. 
Mokyklą užbaigęs, jis išsimokino pirklybos. Jis ir bu- 
vo viens tikrųjų tėvynės mylėtojų ir dirbo už savo 
tautos teises taip raštijoj, taip draugijose. Jis pirmasai 


*) „Laiškelis rašytas“ 1903 m. bal. 20 d. 


4 Agia 


užmanė 1883 m. Mažojoj Lietuvoj lietuvių jaunuome- 
nės draugiją sudaryti. Vėliau, įsteigus „„Byrutės“ drau- 
giją, buvo jis skaičiūje jos stropiausiųjų veikėjų. Taip 
pat ir lietuvių politikos draugijose veikė jis visa įgale. 
Be to, jo užmanymu buvo 1805 m. sudarytas prie. 
Tilžės lietuviškos bažnyčios lietuviškas giedotojų ko- 
ras, iš kurio vėliau „Lietuvių Giedotojų Draugija“ iš- 
augo. 

Raštijos dirvoj jis ir buvo žymus veikėjas. Jis 
leido nuo gruodžio mėn. 1890 m. iki kovo pabaigos 
1890 m. Ragainėj savaitinį lietuvišką visuomenės laik- 
raštį „Naujos Žinios“. Buvo kartu ir redaktorius šito 
laikraščio. Šalia to surašė jis ir išleido 1800 m. „Lie- 
tuwiszkas Kalendras“. Taip pat prisidėjo jis savo raš- 
tais prie lietuvybės gaivinimo ir kituose lietuviškuose 
laikraščiuose. 

D-ras Vilius Bruažis. 

Bruažis gimė Gaistauduose (Ragainės apskr.) 1843 
m. gegužio 17 d. Mokės Karaliaučiaus universitatėj 
ir tapo medicino daktaru. Vokiečių-fransų kare 1870 ir 
1874 m. jis buvo kareivių gydytoju paskirtas ir turėjo 
su prūsų kariuomene karan traukti. Iš karo sugryžęs 
apsigyveno jis Prūsų Eylavoj ir užsiėmė žmonių gy- 
dymu. Vėliau persikėlė į Dresdeną, o iš čia į Berlyną. 
Tada 1885 m. gryžo Lietuvon ir apsigyveno Tilžėj. 
Čia ir mirė 1909 m. liepos 6 d. 

Apsigyvenęs Tilžėj, įstojo Bruažis į tuolaik pra- 
dėjusiąją veikti „Byrutės“ draugiją ir buvo visuotiname 
susiėjime išrinktas draugijos pirmininku. Jo pirmas 
veikimas buvo lietuvybę tvirtinti.*) Jis reikalavo, kad 
kiekvienas „„Byrutininkas“ savo pavardę, taip pat laiškus 
ir laiškų intrašus tik lietuviškai rašytų. Be to užmanė 
* lietuvių kalbą apvalyti nuo svetimų žodžių. Jis laikė 


*) A. B. Klaipėdiškis: „Byrutė“ (knygelė), Tilžėj 1905 m., 
pusl. 21— 24. 

ir moksliškus pranešimus. Ypatišką padabojimą sukėlė 
jo pranešimas: „Ar Rojuje lietuviškai kalbėjo?“ Jis 
prirodinėio,*) jog iš didžiojo žodžių lygumo tarp vie- 
nos ir kitos kalbos esą matoma, kad visų kalbų žodžiai 
lietuviškoj kalboj turį savo šaknis. Taip žodis arti 
nesąs iš lotiniškojo arare arba graikiškojo aroo pa- 
stojęs, bet šiuodu iš lietuviškojo arti O mūsų tė- 

D-ras Vilius Bruažis 


vynėj ir pirmiejie artojai pasaulyj tėsą buvę, nes visa 
kas ką tik bile kaip į žemės įgyvenimą nurodą, tai 
lietuviškoj kalboj savo prasidėjimą išreiškia.  Zodis 
plūgas nėsąs iš vokiškojo Pflug, bet šis iš plūgo 
kilęs, nes plūgas esąs atsigaminęs iš žodžio „plėšti“, 
tt yv. žemę arti Wagen iš važiuoti, melken iš 
melžuir ttt Ulyčia taip pat esąs lietuviškas žodis, 


*) „Tilžės Keleiwis“ 1885 m. No. 22. 

kilęs iš žodžio uola, todel lietuviai vadina sulig uolos 
tvirtumo akmenimis grįsta kelią ūlyčia. Žodis Kul - 
tur kilęs iš lietuviškojo žodžio kelti ir kelyba. 
Vislab krūvon suimant, negalinčios kitos kalbos kokio 
kito prasidėjimo turėti, kaip tik iš lietuviškosios kalbos; 
ši kalba todel iš amžių esanti Rojuj kalbėta. O se- 
naisiais aigyptiečių raštais, kurie ant skliautų ir pa- 
minklų buvę įrašyti, taip pat ir senųjų graikų istorijos 
rašytojo Herodoto, esą išreikšta, kad visas „apdailini- 


„mas“ ir „iškelyba“ (Kunst und Kultur) pasauliui ne 


iš Azijos, bet iš šiapus Juodųjų Jūrų parėjusi. O ir 
Lietuvoj randamas gintaras esąs nuo žodžio ginti pra- 
sidėjęs. Per tai esą nurodoma, kad seniejie lietuviai 
jau pirm amžių žinoję pravaryti gintarų dūmais ligas. 
Gydymo mokslai esą Lietuvoje prasidėję. Žodis lie - 
korius ir esąs lietuviškas žodis, kilęs iš žodžio liga. 

Gydyme buvo Bruažis didei pagarsėjęs. Jis buvo 
išradęs gelbantį vaistą prieš nugarkaulio smagenų 
džiovą (Rūckenmark-Schwindsucht), moterų ligą (Fi- 
bromyoma), anglišką ligą ir tūlas kitas negales.*) 
Savo gabumu užsitraukė jis gydytojų užvydėjimą. Jie, 
negalėdami jo gydymo paslapties sužinoti, įvėlė jį į 
tūlas bylas. O iš valdžios pusės tapė jis ir politikos 
atžvilgiu persekiojimas, o tai, kaip pats rašo,““) „del 
mano įstatymams visai nesipriešijančio pasistengimo, 
nuo mirties išlaikyti lietuvišką kalbą, kuri yra motyna 
visų vadinamųjų indoeuropeiškųjų tarmių...“ Savo ap- 
sigynimui išleido jis du rašteliu „Gewalt“ ir minėtąją 
„Aufklirung“. Juose jis iš pat pamato savo nekaltybę 
ir gydytojų ir valdžios neapykantą prieš save parodo. 
Bet to nepaisant, valdžia nusprendė jam globėją už- 
dėti. » Šalia to buvo jam tūlą laiką atimtos gydymo 


*) „Tilsiter Allgem. Zeit.“ 1890 m. No. 280. 

*) Dr. Bruažis: „Aufklūrung des Arztes Dr, Bruažis (Brožeit) 
aus Tilsit, ūber den gegen ihn eingeleiteten StrafprozeB“, Tilžėj 
1889 m., pusl. 99, 


sa O, a 


teisės. Jo buvusiejie ligonys ir kiti jį užjaučią vokie- 
čiai pakėlė prieš tai protestą ir atsieko, jog jam vėl 
gydyti leista buvo. Iš lietuvių tesusilaukė jis ma- 
žiausia užuojautos. 1390 ir 18901 m. buvo jį „Lietu- 
viškųjų Konservatorių Komitėta““ pastačiusi Tilžės-Lan- 
kos apskričiams kandidatu Vokietijos valstybės seimui. 
Bet renkant jis gavo pirmuose metuose 34, antruose 
— 84 balsus. Taip tai vertino lietuviai savo brolį, 
kurs jiems mokslo šviesą nešė! 

Bruažis buvo pirmasis lietuvis Mažojoj Lietuvoj, 
kurs aukštuosius pasaulinius mokslus išėjęs, nesi- 
"gėdėjo lietuviu prisipažinti ir viešai už išlaikymą mo- 
tynos kalbos dirbti. Jis taip pat veikė bendrai su 
Didžiosios Lietuvos veikėjais. Rašė straipsnelius 
i „Varpą“ ir „„Ukininką“, šelpė juos pinigiškai ir 
buvo tūlą laiką tų laikraščių atsakomuoju redaktoriumi. 
Apie jo lietuviškumą ir jo santykius su Didžiąja Lie- 
tuva, rašo viens tenykščių veikėjų (d-ras K. Grinius) 
šitaip:*) 

„Bruažis tikėjo, jogei Lietuva giliausioj senovėj 
buvo gana apšviesta šalis. Remdamasi Omero raštų 
tekstais išrodinėjo, jogei senovės Alybė — tai Lietuva. 
Toj Alvbėj, pasak Omero, buvusi doros gimtinė. Jis 
mokėjo Prūsų lietuvių tarmes, istoriją, geografiją. Tu- 
rėjo labai puikią atmintį, tik mažai kriticismo. Tai 
buvo 1896 m. Du metu vėliau jau rodės labiau susi- 
nervavusiu ir daugiau pesimismo apimtu. Skundės ne- 
randąs užuojautos pas lietuvius. Jis daug prisidėjo 
prie „Varpo““ ir „Ukininko““ leidimo. Jis garantuo- 
davo Mauderodei, jogei „Varpo“ spauda ir popiera 
bus užmokėta ir delto spaustuvininkas laukdavo metus 
ir daugiau pinigų. 1808 m. rodos atsisakė nuo tos 
garantijos ir likusią „Varpo“ apie 800 markių skolą 
Mauderodei Bruažis pats užmokėjo. Per jį ėjo „,„Varpo““ 


*) „Lietuvos Žinios“ 1914 m. No. 89, 
r B 

ir „Ukininko“ korespondencija... Jaunesnis būdamas 
jis lietuvių patriotu nebuvęs. Berlyne, sako, viena 
ponia paklaususi jo, kaip iš tikro turėtų būti — die 
Muti, der Muti, ar das Muifi? Tad, girdi, atsi- 
miniau, kad lietuviškai turėtų būti mova, taigi aišku 
pasidarė, jogei teisingiausiai vokiškai būtų die Mutf. 
Iš to pradėjęs galvoti apie lietuvių kalbą, praeitį ir tt.““ 
Bruažis rašė ir eiles. Jomis jis norėjo sustingusią 
Prūsų lietuvių tautišką dvasią atgaivinti. Štai vienos. 
jo eilių: 
Lietuviška tu giminėle, 
Apreiškie savo mums bėdas; 
Mokink, už ką tavo dukrelė 
Mokinas svetimas šnektas, 


Ar iš naudos dabar naikina 
Lietuviai savo giminę, s 
Ar jie ją iš bėdos gaišina, 
Ar užmiršimo ji verta? 
Bene mums gėdos reiks turėti 
Del savo prigimtos kalbos? 
Sakyk, ar gal dailiaus skambėti 
Balsai bile kitos šnektos? 


Ar žmonės, kurie ją vartoja 
Yr tokie pasileidėlei, 
Ar jiejie esti koravoję 
Vis savo artimus didei? 
To nieko kaltint negalėsi ; 
* Nei lietuvius, nei kalbą jų; 
- Daugiau iškelti tu turėsi 
Lietuvių žemę iš visų. 
Kurioje Dievas pats mokinęs 
Pirm tūkstantiškosios kartos, 
Žvėrinį žmogų atgrasinęs 
Pirmiausiai ėsti žmogienos. 

Kurios pamokslas yr iškėlęs A 
Ant aukšto straipsnio tiek žmonių, 
L Kad Rojaus vaisius esti žėlęs 
Tarp Dauguvos ir Indijų. 


"a 


Linksmybės Rojaus vėl įgysim; 
Jei pilnavota bus kalba, 
Tai antrą sykį išbaidysim 
Iš svieto bėdą, apmaudą. 


- O žmonės aiškiai išpažinę, 
Kaipo galinga mūs kalba, 

r Mokisis, kurios užsigynę: 

+ Taipo bus girta Lietuva. 


Kodel, lietuviškos mamelės, 
Mokinat savo vaikelius 
Išvengt lietuviškos kalbelės, 
Šnekėti svetimus balsus? 


Ar norite sunkiu daryti 
Potamkams savo gyvastį, FŽ 
„ Kad tąją bandot išnaikįti, 
Kurią vėl reiks mokįtiesi? 


Ar geidžiate vaikus regėti, 
Kad būtų pasileidėliais? 
Ar nenumanot, kad „kalbėti“ 
Mokėdams nieko neįžeis? 


Tevirb lietuviški balseliai 
Apie ausis mums visados, 
Tai vėl pastosim kaip karveliai, 
Žmogus vėl žmogų pilnavos. 


Būdamas po globa, Bruažis viešame lietuvių ju- 
dėjime nebedalyvavo. Paskutiniuosius savo gyvenimo 
metus praleido ramiai, atsilaikydamas nuo abelno 
judėjimo. 

Jonas Friedrichas Pranas Šrėderis. 


Šrėderis (vok. Schroder) gimė Gumbinėj 1829 m. 
liepos 3 d.*) Mokės teologijos. Pastojęs teologijos. 
kandidatu nuo 1853 m. vasario mėn. vedė Priekulėj 
privatišką mokyklą ir užsiėmė vidujosios misijos rei- 
kalais. 1854 m. balandžio mėn. tapė jis paskirtas pa- 
dėjėju Priekulės kunigo Karolio Vilhelmo Augusto Cip- 
pel'io. Būdamas Priekulėj išsimokė jis lietuvių kalbos. 
Tada apsivedė jis su Cippel'io dukterimi ir įsteigė 
1856 m. Elniškėj prie Priekulės, apylinkės gyventojams 
padedant, našlaičių užauginimo namą. Čia įsitaisė vė- 
liau ir spaustuvę ir pradėjo minėto namo naudai 
1865 m. lietuviškas knygas spausdinti. 1868 m. jis 
nusipirko Gropiškiuose 00 murgų didį ūkį ir nukėlė | 
ten savo augintinių namą. Vėliau jis šitą namą pa- 
vertė pataisos namu. 1800 m. jis šitą namą atidavė 
provincijos kūdikių užauginimo susivienijimui. Tada 
jis persikėlė iš Gropiškių į Smeltę prie Klaipėdos ir 
įtaisė mažą vargingųjų kūdikių užauginimo namelį. 
Galų gale apsigyveno Klaipėdoj. Čia ir mirė 1906 m. 
gegužio 26 d. . 

1873 m. spalio 1 d. tapė jis paskirtas Klaipėdos 
apskričio mokyklų inspektoriu, todel sekančiuose me- 
tuose, kun. Cippel'iui mirus, atsisakė nuo kunigo par- 
eigų pildymo. 1875 m. pardavė jis spaustuvę Traušiui 
ir nebesirūpino nei lietuvių knygų spaudimu. Tada 
sunaudojo jis savo jėgas vokiškųjų konservatorių par- 
tijai. Jis sudarė Klaipėdos apskrityj jų partiją ir pla- 
tino tarp lietuvių vok. konservatorių politiką, apkariau- 
damas politiškąjį lietuviškąjį judėjimą. Norėdamas at- 
stovu pastoti, žadėjo jis ir lietuvių kalbos teises ginti, 
bet būdamas išrinktu atstovu į Prūsų karalijos seimą, 
jis lietuvių neatbojo, bet pasakė vienoj mokytojų kon- 


*) Joh. Sembritzki: „Geschichte des Kreises Memel“, 
pusl. 252—254. | 

ferencijoj:*) „Kaip veik lietuvių kūdikis į mokyklą 
įstoja, tur su juom kaip su vokiečiu apsieinama būti.““ 
T. y. savo prigimtos kalbos nebetur jis begirdėti, bet 
tur vokiečiu padaromas būti. Jis dar paleido paskalas, 
kad lenkų laikraščiai kurstą lietuvius išvyti iš mokyklų 
vokišką kalbą, o prieš tai jis patarė lietuviams prote- 
stuoti ir tik į valdžios globą atsiduoti... Už jo val- 
džiai ištikimą darbą valdžia jam suteikė mokyklų pa- 
tarėjo ir slaptojo valdžios patarėjo laipsnį. Nuo mo- 
kyklų inspektorio pareigų atsisakė jis 1803 m. ba- 
landžio 1 d. 2 

Jis išleido Voikio sutaisytą ,„Sventojo Rašto isto- 
riją““, Rambako ,„„Apmąstymus““ ir E. Millerio „,„Pa- 
mokslus“, sutaisė mokykloms ,„„Martyno Lutėriaus Ka- 
techismo išguldymus““, „Lietuviškas ir vokiškas skai- 
tymo knygeles“, ir tūlus kitus lietuviškus raštelius. 
Jo darbas be abejonės ir bus valdžios apmokėtas buvęs. 


Mikėlis Kybelka. 


Kybelka gimė apie 1840 m. Priekulės apylinkėj. 
Mirė Pangesuose prie Priekulės 1906 m. liepos 6d. Jis 
buvo klimkiškių surinkimo pirmininkas. Buvo vokiškųjų 
konservatorių šalininkas, vėlė surinkimą su politika ir ap- 
kariavo tautiškąjį ir politiškąjį lietuvių judėjimą. Jo 
įtaka į maldininkus buvo nekokia. Teturėjo savo šali- 
ninkus tik apie Priekulę. Mat, jis buvo susivaidyjęs 
su sakytoju Zėdeliu. Iškilo byla ir Zėdelis tapė pa- 
baustas kalėjimu. Už tokį Kristaus mokslui priešingą 
darbą, didžiausia dalis Klaipėdos apskričio maldininkų 
Kybelką boikotavo ir į savo namus nekvietė. 

Kybelka rašė lietuviškas giesmeles. Jis peržiūrėjo 
1896 m. ir „Giesmių Knygas“. Tačiau jis nevien 
senųjų klaidų nepagerino, bet ir naujų pagamino. Be 


*) A. B. Klaipėdiškis: „Prūsų Lietuwei“, Tilžėj 1906 m., 
pusl. 23— 24. 

to leido ir redagavo jis tūlus metus misijoms skiriamą 
laiškelį: „Pasiuntinystės Laiszkelis arba Bitelė ant Pa- 
siuntinystės Lauko“. 


Endrikis Šadagys. 


Šadagys gimė Ogeliuose (Šilutės apskr.) 1867 m. 
gruodžio 10 d. Jo tėvai buvo ūkininkai.  Endrikis 
buvo laiškanešis, bet kartu valdė ir žmonos ūkį Lank- 
upiuose, kur nutekėjęs buvo. Ten ir mirė 1911 m. 
liepos 11 d. 

Endrikis buvo tvirtas lietuvis ir mylėjo savo kalbą 
iš pat mažens ir visados stengės ją šelpti ir užstoti, 
Jis geidė, kad visi lietuviai susiprastų lietuviais esą. 
Ypač jam rūpėjo, kad šalia tikro krikščionumo ir 
tikra lietuvybė plėtotūsi. Jo sumanymu išėjo 1899 m. 
prie E. Jagomasto leidžiamos „„Auszros““ savaitinis prie- 
das „Namų Prietelius“, kurį jis ypač šelpė iš vokiečių 
kalbos verstais krikščioniškais skaitymėliais. Kartais 
taisydavo ir eiles: maldingo ir tautiško turinio. Eilėse: 
„Jei nori Lietuvą mylėti“, jis sako: . 

Brolau, jei Lietuvą mylėti — 
Mylėti nori motyną tu, 
Už ją jeig tu nori stovėti, 
Jos būti sūnumi tikru — 

Tai neturi jos tik minėti, 
Kad tarpe savųjų esi, 
Ir tą kalbą vėlei paslėpti, 
Kad kitą ateinant girdi. 

Ne, ne, ne taip jai tarnauti, 
Bet širdį atvert vis mielai, 
Kad kožnas žmogus gal matyti, 
Kad jai ji priklauso vienai! 

Jis dūmojo, kad maldingieji lietuviai krikščioniškus 
skaitymėlius skaitydami, kartu ir tautiškus straipsnius 
skaitys. Pradėjus eiti „Pagalbai“, buvo jis jos pirmu- 

tinis redaktoris, nors vėliau nuo redaktorio priedermių 
atsisakė, tačiau liko jos bendradarbiu iki mirties. Taip“ 
pat buvo bendradarbiu ir „Naujos Lietuwiszkos Cei- 
tungos“. Be to parūpino jis lietuviškus namų laimi- 
nimo įrašėlius (Haussegen) ir atvirukių ir laiškelių 
su lietuviškais tautiškais ir krikščioniškais įrašais. Jo 
nuomonė buvo: Ką kitos tautos tur, galim ir mes 
turėti! Todel jam prieš buvo tie, kurie evangėlijos 
žodį apsakydami, lietuvybę peikė... 


Mūsų Endrikis nevien lietuviškais raštais, bet ir 
lietuviškoms draugijoms rūpinos. 1895 m. jis buvo 
su tūlais lietuviais sumanęs sudaryti Klaipėdoj ,„,Vy- 
tauto Draugiją“, idant žadinus Klaipėdiškių lietuvių 
tautiškus jausmus. Nors ši draugija nesusidarė, bet 
jis rankų nenuleido. Sudarius tuose metuose Klaipėdos 
apskričiui lietuviškų konservatorių draugiją buvo jis 
šitos draugijos karštas pritarėjas ir šelpėjas. Taip pat 
šelpė ir ,,„Prūsų Lietuwninkų Susiwienyjimą““. Jis buvo 
užmanęs 1900 m. sudaryti „Lietuvišką ėvangėlišką bro- 
lių draugiją“, kurios uždavinys turėjo būti šviesti lie- 
tuvius krikščioniškoj pakraipoj. Bet nesiradus šiai drau- 
gijai pritarančių, užmanė jis vėl 1903 m. sudaryti „„Lie- 
tuvišką vidujos misijos draugiją“. Tačiau ir šį sykį 
liko jo užmanymas be atbojimo. Įsteigant „Sandoros““ 
draugiją jis reikalavo su savo draugu, J. Birškumi, kad 
šita Draugija teužsiimtų vienat lietuvių reikalais... 


Jis parašė ir lietuvišką knygelę apie tikrą lietu- 
višką ir sociališką klausimą, kurioj, sulig jo žodžių, 
kaip katechisme išdėstoma: ką lietuvis tur žinoti, kur 
ir kaip elgties, kokias pareigas atlikti ir kokių teisių 
reikalauti. Jis manė ją lotinų raidėmis išspausdinti, 
idant Prūsų lietuviams ir žemaičiams tinkama būtų. 
Ši knygelė tebeguli pas jo brolį rankraščiuose. Būda- 
mas valdininku negalėjo jis viešai daug ką veikti, todel 
ir raštiškai veikdamas turėjo slaptyvardžiu dangstyties 

Jo ypatiškos dorybės buvo: prigimtos kalbos mylėji- 
* mas, blaivumas, skaistumas ir stropumas. 


Janis Pipirs. 

Pipirs gimė Saipuose (prie Kretingos) 1833 m. 
balandžio 23 d. Jo tėvai turėjo tik 12 murgų didį 
ūkelį. Pradžioj mokės Janis Nimmersatto liaudies mo- 
kykloj. Tada, 12 metų“ turėdamas, buvo nusiūstas Klai- 

pėdon pas kunigą Cippelį. Tas jį mokino ir kontfir- 
mavo. Po konfirmavimo įstojo Pipirs Tilžės gimnazijon 
ir mokės ten S metus. Tada 18355— 18358 m. mokės 
Karaliaučiaus universitatėj teologijos. Nors buvo val- 
džios lėšomis mokinamas, bet turėjo laike mokinimos 
daug vargo pakelti: prisiėjo tūlą kartą nevalgius eiti 
gulti. — Išlaikęs 1859 m. antrą kunigų mėginimą iš- 
siuntė jį valdžia dar du metu mokinties Wittenbergo- 

kunigų seminarijon. Tada, 1861 m., buvo paskirtas | 
Nidoje kunigu, kartu turėjo ir mokytojo priedermes | 
eiti. Iš čia tapė nukeltas 1863 m. kunigu Įsėn. Iš 
Įsės buvo pavadintas 1869 m. antruoju kunigu Krau- 
piškan ir išbuvo ten iki 1872 m. Tada Tauragės (Di- 
džiojoj Lietuvoj) lietuvių prašomas, išėjo 1872 m. Tau- 
ragėn ir kunigavo ten 10 metų. 1882 m. išrinko jį 
Klaipėdos žemininkų bažnyčios vyresnieji savo para- 
pijos antruoju kunigu. Bažnyčių valdžia nenorėjo jo 
priimti, kadangi jis iš Prūsų ištraukdamas buvo Prūsų 
piliečių teisių išsižadėjęs ir Maskolijos pavaldiniu pa- 
stojęs. Bet Klaipėdos žemininkų bažnyčios vyresniejie, 
kurie daugumoj lietuviai buvo, kreipės į Prūsų kara- 
lių ir tada, jo įvelyjimu, galėjo Pipirs Prūsuosna su- 
gryžti, tačiau sugryžus jis vėl turėjo pastoti Prūsų 
pavaldiniu ir prisiekti ištikimybę prūsiškąjai valdžiai. 
Nuo 1882—1887 m. jis buvo Klaipėdos žemininkų 
bažnyčios antruoju kunigu, tada tapė išrinktas tos para- 
pijos pirmuoju kunigu ir išbuvo čia iki savo mirties. 
Mirė 1912 m. kovo 29 d. Palaidotas Skaisgirių (Lan- 
kos apskr.) bažnyčios kapinėse. Ten kunigavo jo žen- 
tas, kun. Vessoleck, kurs su jo nuo žydo atsiskyru- 
siąja dukterimi apsivedęs buvo. 


Pipirs buvo meilaus būdo ir nedarė nei jokio 
skirtumo tarp turtuolio ir vargdienio. Bažnyčios daly- 
lykuose rodėsi ne parapijiečių ponu, bet jų tarnu. Ti- 
kyboj jis buvo labai apribuotos nuomonės. Mokinda- 
masi Karaliaučiuje jis buvęs, kaip pats rašo,*) netikįs 
pastojęs, bet tada vėl prisivertęs, liko tvirtai tikinčiu 
kunigu ir nepritarė jokiems pasauliniams pasilinksmini- 
mams, laikydamas tai nuodėme. Savo „mišiose“, ku- 
rias savo 1903—19004 m. leidžiamame laiškelyj,,Ausz- 
ros Žwaigždelės Spinduliai“ talpino, užpuldinėjo bap- 


*) „Jono Pipiro, Klaipėdos Žemininku Bažnyczios pirmojo 
Kunigo MiBios“, Klaipėdoj 1913 m., prakalboj. 

tistus, katalikus, metodistus ir „išganymo kariuomenę“. 
Prieš baptistus jis buvo dar išleidęs ir vokiška kalba 
rašytą knygelę „Baptistų mokslas ir Dievo žodis“. 
Jis buvo maldininkų šalininkas ir laikė pats dvasiškus 
surinkimus. Bet žmonių jis nepainiojo kokia nors baž- 
mnytiška arba surinkiminiška drausme. Jis rašo šventa- 
dienyj. Sexagesimae savo pamoksle: 


„Mano Mylimieji, ne duokites sawe suriszt ney 
nu wieno Žmogaus, ar tai butu Kunigas, ar tai butu 
'Sakytojis, bet Kunigu ir Sakytoju pasiklausykit, isz- 
meginkit juos ir kas ger palaikykit, nes mes ney wie- 
nam Žmogui ne priklausam bet tikt Kristui wienam. 
O ir Tarnai ir Paslai Wieszpaties n'ier Ponai ant musu 
Tikejimo bet tikt Pagalbininkai musu Dziaugsmo.““ 

O apie kunigus išsitar jis pamoksle devynioliktame 
šventadienyj po šv. Trejybės taip: 

„Mano Mylimi mes galim drasey sakyti, kad ant 
Žemės ne menk Kunigu sawo Ureda pilnawoja, ku- 
rius Jezus kartunta per sawo Tarnus niekada ne isz- 
pažys.“ 

Tautiškame klausime skaitės Pipirs prie lietuvių. 
Jis ragino bažnyczioj iš sakyklos lietuvius savo prigim- 
tos kalbos neišsižadėti ir savo kūdikius ne vokiškoj, 
bet lietuviškoj kalboj pamokinti ir konfirmuoti leisti. 
Jis užtarė visados lietuvių kalbą sinodėje ir visados 
prisidėjo prie peticijų del sugrąžinimo mokyklose lietu- 
viškų pamokų. Siuntė kartu su kitais lietuviais sveiki- 
nimus valdonui, kartą pats ir sveikinimo eiles sutaisė. 
Jis rūpinos ir lietuviams žadėtosios mokytojų semina- 
rijos įsteigimu Klaipėdoj. Be to priruošė jis ir lietuvių 
kūdikius gimnazijai. O ir savo „Auszros Žwaigždelės 
Spinduliuose“ prisipažįsta jis norįs lietuvius ne su sve- 
tur paimta duona valgydinti, bet rašyti ir duoti, „ką 
Pons Dievs jam nudalysiąs. „Taipo yra tai, — sako jis 
-— ką aš rašiau, lietuviškoje kalboje dūmota ir rašyta, 

lietuviškas raštas, ir delto turėtų visi tie, kurie lietuvišką 
kalbą myl, ir šio laiškelio prieteliai būti.“ 

Politikoj Pipirs tik savo pastaruose metuose te- 
dalyvavo. Pirma laikės jis nuošaliai. Pradžioj lietu- 
vių politiško judėjimo stovėjo jis lietuvių pusėj. Vėliau, 
lietuviams iš priežasties vokiškų nacionalliberalų suk- 
tybių į dvi dali išsidalijus, prisidėjo lietuviškai libera- 
liškam judėjimui. Mat, nacionalliberalų atstovas Schwa- 
bach buvo jam prižadėjęs įstoti už išlaikymą tikybos. 
ir lietuviškos kalbos. Be to buvo Schwabach'as pa- 
dovanojęs Klaipėdos žemininkų bažnyčiai gražius lan- 
gus. Tai buvo priemonės, del kurių Pipirs 5chwa- 
bach'o pusę palaikydamas, išsitarė: „„Man vis lygdaug, 
kas lietuvius užtar, ar lietuvis, ar vokietis, ar žyds, ar 
maskolius .. .***) 

Lietuvių raštijoj Pipirs ir žinomas. Jis bendra- 
darbiavo „Liet. Ceitungoj“, pirma dvasinius skaity- 
mėlius rašydamas, vėliau politikuodamas. Buvo tūlą 
laiką redaktorium laiškelio „„Nusidawimai apie Ewan- 
gėlijos Prasiplatinimą tarp Žydų ir Pagonų“. Leido 
vėliau pats savo „„Auszros Žvaigžd. Spind.“. Juose jis 
menk lietuvių kalbos reikalais tesirūpino. Būtent leis- 
damas pavyzdinį numerį jis paminėjo: „Kadangi W'ar- 
tojims Skaitytiniu-Žymeliu Darbo Drukos apsunkin ir 
pabrangin, o Lietuwininks ju nepriwalo, tai jos nebus 
wartojamos.““ Be to išvertė jis daugumą vokiškų gies- 
melių lietuvių kalbon ir parašė lietuvišką kalbamokslį. 
Taip pat yra jis prisidėjęs ir prie peržiūrėjimo lietu- 
viškojo ,„Šventojo Rašto““. 


Vilius Kalvaitis. 


Kalvaitis gimė Girėnuose (Ragainės apskr.) 1848 
m. lapkričio 14 d. Jo tėvai buvo pasiturį ūkininkai, 
o ir Vilius liko laukininku. Mokslus ėjo paprastoj liau- 


*) „Liet. Ceit.“ 1908 m. No. 92—93, 

dies mokykloj. Iki 1894 m. jis gyveno Girėnuose, 
tada persikėlė Tilžėn, kur išbuvo iki 1012 m. Tada 
ištraukė į Kaušus prie Kraupiško. Ten ir mirė 1014 
m. birželio 22 d. Palaidotas yra tėviškės kapinėse 
Girėnuose, 

Tūlą laiką gyveno Vilius Berlyne ir turėjo vietą 
prie posto. Tada keliavo Italijon, Fransijon ir Austri- 

Vilius Kalvaitis. 


jon, atlankyti žymiausias vietas. Apie 1880 m. susi- 
pažino jis su Jurgiu Mikšu ir kitais tautiečiais, kur 
nuo tada jo širdyj užsidegė lietuviškos kalbos meilės 
liepsna, kuri ir degė neišgesinama iki jo amžiaus galo. 
Apie 1888 m. ėmė Vilius keliauti po Lietuvą, rink- 
damas lietuvių senovės palikimus: dainas, pasakas, pa- 
tarles ir tt. Per septynerius metus (1888—1894 m.), 
išeidamas 25 kartus iš namų, apėjo jis Lietuvoj apie 

00 parapijų. Jis rado tarp lietuvių daug meilingumo 
ir vaišingumo, bet ir tūlų nesmagumų. Tūli tamsu- 
moj glūdą tautos broliai pavadino jį valkata ir pa- 
našiais vardais, nusiundė šunimis nuo kiemo, kitasai 
jį suėmęs nuvedė pas žandarą, kitasai pas amtsvor- 
steherį. Bet minėti valdininkai buvo mandagesni: jie 
jį nevien paleido, bet ir pamokė, kaip su tamsuoliais 
apsieiti reikia... “ 

Didesniąją dalį savo surinktų lietuvių senovės 
kulto liekanų („Iš gyvenimo vėlių bei velnių“) išleido 
d-ras J. Basanavičius. Bet, nevien senovės liekanoms 
Vilius rūpinos, jis rūpinos ir dabartiniu mūsų kalbos 
likimu. Tuo tikslu jis išleido naujas mūsų poetų pa- 
gamintas, tautiškus jausmus žadinančias eiles. Kokiu 
širdingumu jis savo tėvų kalbą mylėjo, reiškia jo pa- 
ties žodžiai :*) 

„Mūsų laiko mandrieji lietuvninkai patys nieko 
nedarydami, iššaukia tuos, kurie savo tėvų kalba rūpi- 
nas, bedieviais, neapdūmodami, jog tuomi sau tik nuo- 
«dėmę tepelno. Reikia mums visiems lietuvininkams pro- 
cevotis ir dirbti ant tėvyniškos dirvos; nes tai yra 
mūsų šventa pareiga, o gėda tam tinginiui, kurs tai 
nedaro, kurs savo pirmgimį, aš manau, kurs savo 
giminystę parduoda vokiečiams už nieką ir save juoku 
pasidaro.  Teatleidžia jam Dievas! Pasižiūrėkim tik, 
kaip kitos giminės dirb už savo giminystę, už savo 
kalbą, kaip jos nečėdija nei darbo, nei pinigo, bet 
pasirodo vertos savo tėvų, juos garbindamos. Kalbų 
mokėjims didei naudings yra, alė kas savo kalbą ne 
labiausiai myl, tai nei gyvuolio nevertas...“ 

Jo išleisti yra šie raštai: 

„Naujausios lietuwiszkos Dainelės“, Tilžėj 1886 m. 

Pagrožinti lakšteliai su  skaitymėliais, Berlyne 
1888 m. 


*) „Rutų Lapelei“, prakalboj. 

„Rutų Lapeliai,“ Tilžėj 1804 m. 
„Lietuvos Kanklės,“ Tilžėj 1805 m. 
„Prūsijos Lietuvių Dainos,“ Tilžėj 1005 m. 
„Lietuwiszkų Wardų Klėtelė,“ Tilžėj 1910 m. 
Jis ruošė spaudan ir „pasakaičių“ rinkinėlį, bet 
šis' raštelis liko rankraščiuose. 


Kristupas Kukatis. 

Kukatis gimė Versmininkuose (Pilkalnės apskr.) 
apiė 1844 m. Mirė Tilžėj 1014 m. liepos 27 d. Jis 
yra tėvu „Rytprūsiškosios ėvangėliškosios maldos drau- 
gijos“, kuri paprastai „„kukatiškių surinkimas“ vadinas. 
Šitas surinkimas veikia nevien tarp lietuvių, bet ir 
tarp mozūrų ir vokiečių. 

Kukatis „prisivertęs“ bekareiviaudamas ir tapęs 
del nesveiko proto iš kareivijos paleistas.*) Jis buvo. 
bažnytiškų kunigų priešininkas ir vadino juos Baalo 
pranašais, nes jie buvo jo surinkimą užgavę ir jį patį 
laikraščiuose apšmeižę. 

Politika jis neužsiiminėjo. Jis įsteigė ir redagavo 
lietuviškai-vokišką, jo surinkimui skiriamą savaitinį laik- 
raštelį „„Pakajaus Paslas“. Gamino ir lietuviškas gies- 
meles. Bet lietuviškai tautiško jausmo jis neturėjo. 


Kristupas Jurkšatis. 

Jurkšatis gimė 1852 m. rugpiūčio 15 d. Galbras- 
čiuose (Ragainės apskr.) Aukštuosius mokslus ėjo 
valdžios lėšomis ir pastojo kunigu. Kunigavo 1870 
lis 1882 m. Priekulėje, 1882—1897 m. Sauguose. Tada, 
su parapijiečiais į vaidus susivėlęs, atsitraukė nuo ku- 
nigavimo ir redegavo „Tilžės Keleiwį“. Kai kada 
buvo konsistorijos siunčiamas tūlose parapijose kuni- 
gams vietininkauti. Pagaliau tapo 1012 m. paskirtas 


*) Dr. W. Gaigalatis: „EwangeliBki Surinkimai Lietuwoje“, 
Priekulėje 1905 m., pusl. 58—59, 

Rusnėje antruoju kunigu. Ten ir mirė 1915 m. bir- 
želio 17 d. 

Jurkšatis išvertė „Jeruzalės Iszpustyjimą“, Rytprū- 
sių mokykloms skiriamus ,„Wieros Dalykus“ ir tūlus 
Britiškosios žydų misijos draugijos raštelius. Be to 
peržiūrėjo ir naujoms bažnytinėms giesmėms papildė 
kun. K. L. Fr. Neis'o verstąsias ,,„Ewangėliszkas Misz- 
knyges“. Išleido Galbrasčių tarme lietuviškų pasakų 
rinkinėlį ir parašė „Trumpą Wokieczių Kalbos Gra- 
matiką“. Ruošės ir lHietuvišką žodyną surašyti. Valdžia 
buvo prie to savo pašalpą prižadėjusi. Bet šitą darbą 
sutrukdė netikėta mirtis. Būtent jam kartą kapinėse 
prie lavono pamokslą sakant, įgilo jį kakton širšė, iš 
to gavo kraujo užnuodijimą ir mirė. 

Jurkšatis, nors lietuvio vardą nešiojo, bet, kiek 
galėdamas, stengėsi lietuvių dvasią slopinti“)  Tarnau- 
damas vokiečių atžagareivių partijai visokioms prie- 
monėms lietuvių tautišką ir politišką judėjimą trikdino. 
Ypač pasižymėjo jis lietuvių priešininku „Tilžės Ke- 
leiwį““ redaguodamas ir „Konzerwatywų Draugystės 
Laiszkui““ bendradarbaudamas. Tačiau jo darbas liko 
bergždžias. Lietuvių atgijimo jis neįstengė sulaikyti. 


Jurgis Traušys. 

Traušys gimė Dravernoj prie Priekulės 1844 m. 
rugpiūčio 6 d. Iš pradžios norėjo jis pagonų misionoriu 
būti, bet įsteigus kun. Šrėderiui spaustuvę, įstojo jis, 
jau 22 metų turėdamas, Šrėderio spaustuvėn. Tada iš 
Šrėderio spaustuvę pirkęs, pastojo jis vokiškųjų kon- 
servatorių misionorius. Jis nusipirko ūkį Drukiuose, 
ten nukėlė spaustuvę, ten ir mirė 1918 m. rugpiūčio 
22 d. 

Traušys išvertė ir išleido lietuvių kalba daugel 
raštelių ir raštų, bet savo prigimtosios lietuvių kalbos 


*) „Pranefimai lietuwiBškos Draugystės „Byrutės“, Ragainėj 
1889 m. 
8 

jis nemylėjo, antraip, jos atgaivinimą apkariavo. Jis 
buvo tautiškojo ir politiškojo lietuvių judėjimo didžiau- 
sias priešininkas. Jo leidžiamas ir redaguojamas „Tie- 
sos Prietelius“, kurs vėliau į Konzerwatywų Draugy- 
stės Laiszką“ persivertė, buvo lietuvių veikėjų šmei- 
žimo įrankis. Jo laiškas buvo valdžios ir konservatorių 
šelpiamas. Tokiu būdu Traušys buvo apmokėtas lie- 
tuvių kultūros gaišintojas. 


Vilhelmas Kučius. 

Kučius gimė 1861 m. Priekulės parapijoj. Buvo 
mokytoju Melnerage prie Klaipėdos, tada Paupuliuose 
(Kretingos parapijos). Iš čia tapė pašauktas Dovilų 
bažnyčios precenteriu. Tada liko iškeltas į Priekulę, 
taip pat precenteriu. Ten ir mirė 1010 m. wugpiū- 
čio 21 d. 

Pirmuose savo mokytojavimo metuose jautės Ku- 
čius dar lietuviu. Bičiulavo su „byrutininkais“ ir rinko 
lietuviškas liaudies daineles. Bet laikui bėgant buvo 
priverstas valdžios norus pildyti: išsižadėti savo tautos 
ir plaukti konservatorių sriovėj. Tačiau „del duonos“ 
jis lietuvių neišsižadėjo, tai rodo jo darbai lietuvių raš- 
tijoj. Jis buvo redaktorius valdžios šelpiamo „Kelei- 
wio“, kurį J. Traušys prie „Konz. Draug. Laiszko““ 
leido. Traušiui mirus, paėmė jis abu laišku redaguoti. 
Bet neilgam. Naujos gadynės oru negalėdamu kvė- 
puoti, abu laiškeliu nugaišo. Paskutiniame numeryje 
buvo rinkėjai įdėję lietuvių tautininkų atsišaukimą, pra- 
šantį Mažąją Lietuvą su Didžiąja suvienyti. Kučius 
tai pastebėjęs išleido skyriu atsišaukimą, pranešdamas, 
jog su tokiu pareiškimu nesutinkąs ir liko iki mirties 
Lietuvos susivienijimo priešininku. 

Jis yra dar ir visokių dvasinio turinio knygučių 
lietuvių kalbon išvertęs. Žymiausios yra: „Kunigaiksz- 
tis iszz Namų Dowydo, arba trys Metai szwentame 
Mieste“, „Apie Martino Luteraus Amžiaus Bėgį, jo 

"Darbus bey Rasztus“, „Pirmkarczių Knygeles“, „„Pri- 
lyginimas apie prapolusiji Sunu Giesmesa“. Taip pat 
ir pagonų misijų draugijoms yra jis tūlas vokiškas 
knygutes lietuvių kalbon išvertęs. 


Mūsų rašytojai ir veikėjai dvidešimtame 
šimtmetyje. 

Dvidešimtasis šimtmetis suteikė mūsų tautai dau- 
giau veikėjų. Patys lietuviai savaimi, be valdžios pa- 
šalpos, stojo prie tautiško darbo. Patys lietuviai rašo 
ir leidžia nevien dvasinius, bet ir tautiškus, moksliš- 
kus raštus. Jų prišakyj atsistojo du mokslininku: Vi- 
dūnas ir kun. d-ras Gaigalaitis. O savamokslių skaičius 
labai žymus. Visuose mūsų raštijos skyriuose matyti 
saviškiai. Bet apie tai plačiau rašyti čia ne vieta. 
Mes prisikreipiam prie mūsų gerbiamųjų neužmirš- 
tamų veikėjų, kurie daug per anksti iš mūsų tarpo 
atsiskyrė. 

Friedrichas Bajoratis. 

Tai vienas mūsų jaunosios kartos veikėjų. Gimė 
Padukalniuose (Įsručio apskr.) 1883 m. gruodžio 90 d. 
Mirė Balandžiuose (Ragainės apskr.) 1909 m. kovo 
16 d. Jo tėvai buvo ūkininkai. Pradinį mokslą gavo 
Friedrichas liaudies mokykloj; tają užbaigęs mokės dar 
valandomis pas vietinį liaudies mokytojį ir ruošės į 
mokytojus. Tada įstojo Karalėnų mokytojų semina- 
rijon. Seminariją užbaigęs buvo paskirtas mokytoju, 
pirma Paleičiuose, tada Rukuose. Bet plaučių džiova, 
kurią jis seminarijoj įgijęs buvo, neleido jam ilgai mo- 
kytojauti ir paplėšė per anksti nuo darbo. 

Friedrichas buvo didis savo kalbos mylėtojas. Šitą 
meilę buvo jis nuo savo tėvelių paveldėjęs; tąją norėjo 
jis ir kitiems įteikti Dar mokyklą lankydamas jau 

g: 


— 116 — 


jisai reiškės lietuviu. Kartą paskaitęs namie Maude- 
rodės leidžiamose „Liet. Kalendrose“ Girėno eiles: 
„Lietuvninkai mes esam gimę“, užrašė jis šitas eiles 
mokykloj ant rašomosios lentos, idant ir kiti jo mo- 
kyklos draugai skaityti galėtų“) Seminarijoj jis taip 
pat pasirodė lietuviu, o toks liko ir mokytojaudamas. 


žų 


AN Friedrichas Bajoratis. 


Didę įtaką padarė į jį Vidūno raštai, kurie jam jo 
lietuviškumą juo labiau sutvirtino. 

Jis rašė eilės ir šiaip tautiškus straipsnelius, ku- 
riuos „Naujoj Liet. Ceitungoj“ talpindavo. Jo eiles 
ruošiama atskirame rinkinėlyj išleisti. Jo tikslas buvo 
jomis lietuvių jausmus sužadinti. Štai jo „„Programas“'; 


*) „Prusų Lietuvos Savaitraštis“ 1914 m. No. 18. 


— 117 — 


Visur vis lietuviškai 
Norime kalbėti; 
Ką mylėjo mūs tėvai EV 
Norim ir mylėti. 


Visur vis lietuviškai 
Tautą užvaduosim; 
Ką saugojo mūs tėvai 
Ir mes išsaugosim. 
Visur vis lietuviškai; 
4. Kraujo nemaišysim: . 
Kaip tėvai taip ir vaikai 4 
Grynu išlaikysim! 
Visur vis lietuviškai 


Kaip tėvai manykim: . 
Taip giliai, skaidriai, laisvai, 
To nepragaišykim! 

Visur vis lietuviškai! i 
Mes — mes nepražūsim! 


Ginsimės kaip kart tėvai: 
Buvom! Esam! Būsim! 


Po savo raštais pasirašydavo Friedrichas tik slapy- 
„ardžiais. Tėvams Padukalniuose ūkį pardavus ir Ba- 
landžiuose naują nusipirkus, priėmė jis sulig to kaimo 
ir sau slapyvardį „Balandelis“. Bet daugiausia pasi- 
rašydavo jis po savo raštais „Paukštelis“, kuris vardas 
Mažosios Lietuvos atbundančiam lietuvių jaunimui labai 
branginamas yra. Nesa „Paukštelis“ įsteigė 1905 m. 
„Lietuvių Keliaujantį Knygyną“ ir „Lietuvių Jaunųjų 
Susirašinėjimą““. 

Jo darbas neliko bergždžias. Nes tūlas jaunųjų 
atsibudo ir stojo prie darbo už išlaikymą savo kalbos. 
Paukšteliui teko dar pačiam savo darbo vaisius išvysti. 
Jis matė Lietuvą iš lėtargiško miego atbundant, todel 
reiškė savo džiaugsmą sekančiais žodžiais: 

Broliai, sesers, žinot jau? 
Lietuva atbunda! 

Ir girdėjau ir mačiau 

Visur viskas junda. 
Visur skamba tie balsai, 
Visur vis lietuviškai: 
Mes, mes nepražūsim — 
Buvom, esam, būsim! 


Iki numirimo nesiliovė jis už savo tautą dirbęs. Jis 
keldavos kartais vidurnaktyj ir rašė iki kol silpnumas 
neprivertė jį vėl atilsio ieškoti. Motynėlei jį graude- 
nant saugoties, nes jo darbas jau tik būsiąs bereika- 
lingas, jis sakydavo: „Ne, ką aš neatlikau, atliks kiti.“ 

Paukšteliui mirus, jo pradėtąji darbą tarp jaunųjų 
dirbo tolyn jo seselė Emilija. Tačiau pasalinė džiova 
padarė neužilžgo ir jos veikliam gyvasčiui galą. Ji 
mirė 1015 m. kovo 18 d. Ir ji buvo geru pavyzdžiu 
savo draugsesėms, nes ir ji rūpinos, kad lietuvių jau- 
nimas susiprastų lietuviais esą ir reikštūs visur vis lie- 
tuviškai. | 


Kristupas Urėdatis, 

Kristupas gimė Mantvilačiuose (Tilžės apskr.) 1871 
m. rugsėjo 25 d. Jo tėvai turėjo didį ūkį. Bet tėvui 
mirus, motyna ūkį pardavė ir gyveno sw kūdikiais 
(turėjo du sūnu ir vieną dukrelę) iš pinigų. Po karei- 
vijos atitarnavimo apsigyveno Kristupas Tilžėj ir pa- 
sikurdino iš tėviškos dalies namą. Čia atsikraustė ir 
motyna ir brolis Jonas ir visi gyveno draugiškai (sesuo 
buvo jau ištekėjusi). Keletų metų gyvenus, susirgo 
Jonas džiova, neužilgo ir mirė. Veik mirė ir sesuo. 
Liko Kristupas ir motyna. Bet mirties angelas prisi- 
šliejo ir prie Kristupo, nes ir jį nutvėrė džiova ir per- 
skyrė su šituo pasauliu. Jis mirė Tilžėj 1013 m. va- 
sario 0 d. Palaidotas tėviškės kapinėse Mantvilačiuose. 

Kristupas jau iš pat jaunų dienų buvo prie lietuviš- 
kumo linkęs. Vėliau ir jau jam jaunikaičiu pastojus, 
neįstengė vokietinimo sriovė jo nuo lietuvybės pa- 
plėšti, nes jis liko tvirtu lietuviu iki mirties. Jis skaitė 

Kristupas Urėdatis. 


kiekvieną lietuvį savo broliu, dalyvavo lietuvių draugi- 
jose ir jas šelpė. Ypač jo šelpimu naudojos „„Byrutės““ 
ir Tilžės Lankos apskričių „Lietuvių Rinkimo Drau- 
gija“. Kada 1911 m. visose lietuvių politikos drau- 
gijose suirutė rados ir lietuviai pagalbos prie iktol 
jiems priešingu vokiškų draugijų ieškojo, Kristupas 

nekrypo nuo pastatyto tikslo, bet liko ištikimas savo | 
tautai. Jis užėmė Tilžės-Lankos apskričių „Lietuvių Rin- | 
kimo Draugijos“ vadovybę ir ištraukė į politišką kovą 
už lietuvių teises, norėdamas pravesti Vokios valsty- 
bės seiman atstovą lietuvį. Jis apmokėjo ir visas rin- 
kimo išlaidas. O nors lietuvis kandidatas del sukimo 
nesusipratusių lietuvių tik maža balsų tegavo, tačiau 
buvo parodyta pasauliui, kad ne visi lietuviai buvo 
svetimų partijų balsavimo gyvuoliai.... 

Kristupas apmokėjo taip pat išlaidas 1911 m. „Bi- 
rutės“* išleistųjų „Lietuvių Tėvynės Dainų“. Buvo pa- 
siryžęs ir daugiau prie padidinimo mūsų raštijos veikti, 
bet per ankstyba mirtis neleido jo gerus norus išpildyti. 


Jonas Eliošatis. 

Eliošatis gimė Mažuosiuose Dargužiuose (Pilkalnio 
apskr.) 1886 m. spalio 6 d. Jo tėvai buvo ūkininkai, 
bet Jonui laukų darbai nepamėgo. Jis ėjo dirbti fabri- 
kose. Tačiau būdamas silpnos sveikatos metė ir fabri- 
kos darbą ir pradėjo Tilžėj knygoms pirkliauti. Bet 
ir šitą užsiėmimą neleido jo silpna sveikata jam ilgai 
pildyti. 1915 m. birželio 12 d. persiskyrė jis Tilžės 
ligoninėje galutinai su šiuo pasauliu.. 

Jonas ir buvo didis mylėtojis prigimtos savo kal- 
bos. Jis išsimokino ją nevien tobūlai kalbėti, bet ir 
rašyti. Jis rašė straipsnius į „Naują Lietuwiszką Cei- 
tungą“ ir „Tilžės Keleiwį“. Visur bandė jis Lietuvos 
vardą iškelti ir lietuviuose tėvynės meilę sužadinti. 
Jis reiškės visur tikru Lietuvos sūnumi. Toks buvo ir 
jo slapyvardis. 1907 m. buvo jis pradėjęs leisti Lie- 
tuvos ūkininkams skiriamą mėnesinį laikraštelį „Tė- 
wynės Balsas“. Jame tilpo patriotiškos eilės ir apysa- 
kutės ir naudingi pamokinimai ūkininkams. Šituo laik- 
rašteliu jis norėjo lietuviuose tautiškus jausmus suža- 
dinti, nes jis turėjo viltį, kad mūsų tėvynė atgis. Jis 
graudeno ir tėvynės išdavėjus susiprasti. Po apysaka 

„Žiwilė, Duktė Naujapilies Kunigaikszczio Karijoto““, 
padėjo jis tokį prierašą: 

„Szis Nusidawimas, apie tragiszką Galą Tėwynės 
Iszdawėjo, yra atsitikęs Senowės Laike, ale jis pri- 
tinka ir musū dabartinės Laikui, ir gal Pagraudenimas 
buti musū szendieniszkiems Tėwynės Iszdawėjams ir 


Iszgamoms, kurie iszsižadėdami sawo Kalbos ir Tau- 
tiszkumo, kowojo priesz sawo Giminės Brolius.“ 


Bet, deja, tame laike jam sunkiai susirgus, laik- 
raštelis paliovė ėjęs. Išėjo tik du numeriu. Nors vė- 
liau iš ligos kiek pasigavo, bet nebeužsiėmė laikraš- 
telio atgaivinimu. Jis rašė ir eiles. Be to išvertė tūlus 
krikščioniškus raštelius, kuriuos išleido Tilžės Lietu- 
viškos Sąjungos Knygynas. 

Mikėlis Ašmys. 

Ašmys gimė Poveliuose (šilutės apskr.) 1891 m.. 
gruodžio 6 d. Jo tėvai buvo ūkininkai. Pradinį mokslą 
gavo jis 1808—1905 m. Kintų triklasėj liaudies mo- 
kykloj. Tada ruošės po užbaigimo liaudies mokyklos,. 
nuo rudens 1005 m. iki vasaros 1906 m. Klaipėdoj pas 
kunigą Pipirą gimnazijai ir lankė ją nuo vasaros 1906 


Mikėlis Ašmys. 


m. iki Kalėdų 1011 m. Klaipėdoje. Gimnaziją už- 
baigęs mokės jis jurisprudencijos, būtent: nuo Velykų 
iki rugsėjo pabaigos 1012 m. Karaliaučiaus universita- 
tėj, nuo spalio mėn. pradžios 1912 m. iki rugsėjo pa- 
baigos 1013 m. Hallės (prie Saalės) universitatėj, nuo 
spalio 1013 m. iki rugsėjo pabaigos 1014 m. Berlyno 
Friedrich Wilhelmo universitatėį, nuo spalio mėn. 1914 
m. iki Velykų 1915 m. vėl Karaliaučiaus universitatėj. 


a 


Tada džiovos kankinimas buvo priverstas mokslus per- 
traukti ir apsigyveno namie. 


Rudenį 1915 m. pasikvietė jį rotmistras d-ras 
V. Steputatis Tilžėn bendradarbiauti prie jo leidžiamo 
laikraščio „Dabartis“. Jis norėjo jį valdžios pusėn 
patraukti, bet Ašmys atsisakė būti savo tautos išdavėju 
ir, kada ,„Dabartis“ Kaunan persikėlė, gryžo jis vėl į 
tėvų namelius. Kaip visi susipratusiejie lietuviai buvo 
laike didžiojo karo po valdžios ypatiška priežiūra pa- 
traukti, kaip prie visų susipratusių lietuvių buvo kratos 
nulaikomos, taip nebuvo šitos valdžios „malonės“ nei 
Ašmys aplenktas. Ir pas jį atėjo „lietuvių globėjai“ 
1917 m. kratas daryti ir jo raštus „pervėdinti“. Sis 
valdžios veikimas dar daugiau pakenkė jo silpnai svei- 
katai. Jis norėjo nuo neprašytos globos pasiliuosuoti. 
Rudenį 1917 m. persikėlė jis Berlynan, 0 iš ten pava- 
sarį 1918 m. Šveicijon. Čion atvykęs apsigyveno jis 
keliems mėnesiams Lausannėj, sanitorijoj „Sylwana““. 
Tada, sveikatai kiek sustiprėjus, jis apsigyveno pri- 
vatiškai ir ruošės mokslus baigti. Jis buvo parašęs ir 
savo doktorato tėzą ,„Prasikaltimai Prūsų Lietuvoje““, 
apie kurią Freiburgo universitatės profesoriai buvo iš- 
davę gerą liudymą. Ašmys, būdamas Šveicijoj, žvelgė 
linksmai ateičiai priešais ir dažnai sakydavo: „Tris da- 
lykus, jeigu Dievas padės, atsieksiu Šveicijoj: Pataisysiu. 
sveikatą, įgysiu daktaro laipsnį ir sulauksiu Lietuvos 
liuosybę“. Bet Apveizda lėmė kitaip. Lapkričio 22 d. 
susirgo jis smaugančiąja atšale (Grippe), vėliau prisi-- 
dėjo dar plaučių užkaitimas, kuris jo gyvastį visiškai 
nusilpnino. Jis mirė 1918 m. gruodžio 1 d. Lausannės 
apskričio ligoninėje ant rankų savo draugų. 


Ašmys buvo tikras tėvynės mylėtojis, žmogus gry- 
nos sielos, malonaus būdo, didžios energijos vyras. 
Teisybę mylėjo labiau už visaką. Laiko veltui neleido- 
nei valandelės, bet sunaudojo jį savo tėvynės labui. 

Lietuvių raštijoj Ašmys ir ne svetimas. Jis bendra- 
darbiavo pirm didžiojo karo tūluose lietuvių laikraš- 
čiuose: „Apžwalgoj“, „Lietuvos Žiniose“, „„Vienybėj 
Lietuvininkų“, „Prūsų Lietuvių Savaitraštyj“ ir tt. 
Tada „Dabartyj“ ir vokiškame laikraštyj „Das neue 
Litauen“. Jo slapyvardis buvo daugiausia Symša. 
Be to parašė mokslo pertraukoj du lietuviškai-vokišku 
rankvedėliu ir vieną apie Lietuvos žemę ir jos žmonės 
vokišką knygelę: „Land und Leute in Litauen.“ 


Martynas Banšėrius, 

Banšėrius gimė Dravernoj kartu su sesele Madle 
1892 m. lapkričio 12 d. Jo tėvai turėjo ten nedidelį 
ūkelį. Mokės Dravernos liaudies mokykloj. Būdamas 
13 metų apleido tėvų namelius ir ėjo pats sau išsi- 
laikymą užsidirbti. Tarnavo pirma pas ūkininkus. Tada 
1010 m. apleido Lietuvą ir išvažiavo Pietvokėn pas 
brolį ir dirbo kaip prastas darbininkas. Būdamas tėvų 
užaugintas maldingoj dūmoj, lankė ir svetur būdamas 
tikybinius surinkimus ir siekė prie aukštesnio gyve- 
nimo. Vienas jo draugų patarė jam į sargintojų (dia- 
konų) kursus stoti, idant galėtų patapti geru vargin- 
gujų žmonių draugu. Taip ir padarė. 1011 m. įstojo 
jis Duisburge diakonų anstalton. Jo velyjimas dabar 
buvo pastoti šeimininku arba vedėju kokioj-nors ligo- 
ninėj arba prieglaudoj. Anstaltoj būdamas mėgo jis 
ypatingai šventą raštą studijuoti; tada mokės ir medi- 
cinos. 1012 m. išlaikė jis kursų kvotimus ir gavo 
vaikų globėjo vietą Lėcuose (Mozūrijoj) nekuriame prie- 
vartos užauginimo anstalte. Čia būdamas pasijuto džio- 
vos apniktas esąs, todel davė nusikelti tuose pačiuose 
metuose Eberswaldėn. Ten gavo jis sargintojo vietą ir 
pats gydėsi. Čia pabuvęs kurį laiką persikėlė 1912 m. 
spalio mėn. į miestą Essen prie Rūros upės. 1913 m. 
kovo mėn. išėjo Verdenan. Iš ten 1914 m. sausio mėn. 
tapė jis pavadintas Duisburgan. Ten pildė jis ir sar- 

. gintojo pareigas. Pavasaryj buvo jis siunčiamas Hohen- 
steino (Rytprūsuose) gydykloj gydytųs, nes džiova buvo 
labiau įsigalėjusi. Cia bebūnant suliepsnojo pasaulio 
karas. Iš čia buvo jis perkeltas į Klevę ties Duisburgu. 
Ten jis turėjo jau nevien ligonis, bet ir sužeistuosius 
sarginti. Prie to ir pats gydėsi. Bet veltui. Nes po 
kurio laiko turėjo liautis kitus sarginęs ir pats ligonių 
tarpe atsigulė, kol galiausiai 1916 m. kovo 1 d. links- 
mas ir pilnas vilties su šiuo gyvenimu persiskyrė. 

Vokioj gyvendamas Banšėrius buvo perimtas vo- 
kiečių dvasios. Jis surašė daug vokiškų eilių. Šitą 
savo rinkinėlį užvardijo jis: „„Aus der schattigen Ju- 
gend“. Be to pagamino trijų veiksmų teatrališką vei- 
kalelį: „„Die Unbekannten“. Pavasarį 1913 m. par- 
keliavus jam tėvynėn atsilankyti, supažindino jį broliu 
Kavoliu iš Grumblių su lietuvybės reikalais. Tarp kita ko 
įteikė juodu jam Lietuvos istoriją. Tąją perskaitęs jis 
pradėjo kitaip apie lietuviškumą dūmoti. Vėliau įteikė 
juodu jam ir Vidūno veikalus. Į tuos jis labai įsigilino 
ir iki savo mirties iš jų gaivinos. Skaitant jam lietuviš- 
kus raštus, atsigavo jo lietuviška dvasia. Jis pradėjo 
lietuviškai rašyti. Tūli jo rašteliai “są pradingę. Užsi- 
likusi yra dar viena trijų veiksmų tragaida: „Tauta 
arba Tautos Ainiai“ ir dvi apysaki: „Jesdis““ ir „„Pirm- 
pavasaris“. Pirmoj apysakutėj jis aprašo lietuviškas 
žmonių ir jaunimo ypatybes. Antroj apysakoj nušviečia 
jis lietuvių gyvenimą plačiau. Parodo lietuvių nesupra- 
timą, surinkimininkų burnkrikščionumą, jaunųjų tau- 
tišką atbudimą ir kreipia prie teosophijos, tardamas 
savo tautiečiams: ,,„Žmogau, pažink patsai save!“ 


Užbaigos žodis. 

Šis raštelis buvo pirma manoma skirt vien Mažo- 
„sios Lietuvos lietuviams ir norėta tūlų gerbiamų na- 
bašninkų pavyzdžiu vietinius lietuvius, kurie dar nuo 
lietuviško darbo šalinas, prie to pritraukti. Tačiau, - 
idant ir Didžiosios Lietuvos ir užsieniuose gyveną lie- 
tuviai juo naudoties galėtų, sutarta leisti lotinų rai- 
dėmis, 

Reikia paminėti, jog tūlų rašytojų gyvenimo smulk- 
menų neteko sužinoti, jų namiškiai, delto užklausti, 
visai nei neatsiliepė. Bet tikiu, tai ir ne taip svarbu. 

"Turiu viltį, jog kiekvienas šį raštėlį perskaitęsis 
kitokį supratimą apie Mažosios Lietuvos lietuvius įgys, 
negu ligtol sau įsivaizdinęs bus. Susipažinę su jų raš- 
tijos kurėjais ir tųjų gyvenimu, žinos kame priežastis, 
kodel jų broliai tautiškumė taip atšalę buvo. Bet 
rašytojams mūsų tautos atgijimo istorijos, tikiu, bus 
šis raštelis kelrodžiu, kuris gal tūlam parodys tūlą 
Mažosios Lietuvos rašytojį, kuris ligtol nežinomas buvo. 
"To norėjau pasiekti. 


Klaipėda, 1919 m. lapkričio 10 d. 


Autorius, 


Išspausdinta: 


mane 
Bwenta 
save 
lauksargus 
Jog 
usztekeymo 
Įsrutėj 

Jei 


Glogau 

(priedėjimo) 

O tik visados jaunoji, 
Tėviškė mūs tu senoji, 
O tik visados jaunoji, 
Tėviškė tu mūs senoji, 
11 d. 


Stambesniųjų klaidų atitaisymai. 


Tur būti: 


mani 

schwenta 

sawe 

laukasargus 

log 

usstekeymo 

Įsrutyj 

„Jei 

Berentu 

1714 m. 

mąsles 

reik išmesti 

sawęs 

wissi 

1878 m. 

Glagau 

(priedėjime) 

Tėviškė mūs tu senoji, 
O tik visados jaunoji, 
Tėviškė mūs tu senoji, 
O tik visados jaunoji. 
12 d. 

